ভাৰত বুৰঞ্জী কুইজ।Bharat Buranji Quiz। Indian History Quiz - Growhills Publishing\nভাৰত বুৰঞ্জী কুইজ\nপ্রঃ আৰ্যসকল কেতিয়া ভাৰতলৈ আগমন কৰিছিল ?\nউঃ খ্ৰীষ্টপূৰ্ব ২০০০-১৫০০ মাজত।\nপ্রঃ প্রাচীন ভাৰতীয় সভ্যতাটোক কি সভ্যতা বুলি কোৱা হয় ?\nউঃ সিন্ধু সভ্যতা।\nপ্রঃ মৌৰ্য সাম্ৰাজ্যৰ প্রতিষ্ঠাতা কোন আছিল ?\nউঃ চন্দ্ৰগুপ্ত মৌৰ্য।\nপ্রঃ চন্দ্ৰগুপ্ত মৌৰ্যই কেতিয়া ৰাজপাটত উঠে ?\nউঃ খ্ৰীষ্টপূর্ব ৩২১ চনত ।\nপ্রঃ মহাবীৰ আলেকজেণ্ডাৰে কেতিয়া ভাৰত আক্ৰমণ কৰিছিল ?\nউঃ ৩২৭ খ্ৰীষ্টপূৰ্বত।\nপ্রঃ চানক্যই ৰচনা কৰা বিখ্যাত গ্রন্থখনৰ নাম কি ?\nপ্রঃ চন্দ্ৰগুপ্তৰ ৰাজসভা ভ্ৰমণ কৰা গ্ৰীক ভ্ৰমণকাৰীজনৰ নাম কি আছিল ?\nপ্রঃ অশোকৰ শিলালিপিবোৰ কোন ভাষাত লিখা হৈছি ?·\nউঃ প্ৰাকৃত ভাষাত।\nপ্রঃ গুপ্তবংশৰ ৰাজত্বকালছোৱাত মগধৰ ৰাজধানী ক’ত আছিল ?\nপ্রঃ মগধ সাম্ৰাজ্যৰ প্রতিষ্ঠাতা কোন ?\nপ্রঃ শ্রেষ্ঠ মৌৰ্য সম্ৰাট কোন আছিল ?\nপ্রঃ কোনে সম্ৰাট অশোকক বৌদ্ধ ধৰ্মত দীক্ষিত কৰিছিল ?\nউঃ উপগুপ্ত নামৰ এজন বৌদ্ধ সন্নাসীয়ে।\nপ্রঃ কোনে ‘শকাব্দ’ নামৰ চনৰ প্রচলন কৰিছিল ?\nপ্রঃ কণিষ্ক কোন বংশৰ লোক আছিল ?\nউঃ কুষাণ বংশৰ।\nপ্রঃ গুপ্ত বংশৰ কোনজন ৰজা সামৰিক অভিযানকাৰী হিচাপে ইতিহাস বিখ্যাত ?\nপ্রঃ ভাৰতৰ কোনজন সম্ৰাটক ভাৰতৰ ‘নেপোলিয়ন’ বুলি কোৱা হয় ?\nপ্রঃ ভাৰতৰ কোনজন ৰজাই ‘বিক্ৰমাদিত্য’ উপাধি গ্ৰহণ কৰিছিল ?\nউঃ দ্বিতীয় চন্দ্ৰগুপ্ত।\nপ্রঃ ভাৰত বুৰঞ্জীত কোনটো যুগক ‘হিন্দু নৱজাগৰণ’ বুলি কোৱা হয় ?\nউঃ গুপ্ত যুগক।\nপ্রঃ কোনজন চীনা পৰিব্রাজক হৰ্ষবৰ্ধনৰ ৰাজত্ব কালত ভাৰত ভ্ৰমণ কৰিছিল ?\nপ্রঃ ভাৰতৰ কোনখন বিশ্ববিদ্যালয়ক বিশ্বৰ প্ৰথম আবাসিক আন্তঃৰাষ্ট্রীয় বিশ্ববিদ্যালয় বুলি স্বীকাৰ কৰা হয় ?\nউঃ নালন্দা বিশ্ববিদ্যালয়।\nপ্রঃ ভাৰতত কেতিয়া ‘বিক্ৰমী যুগ’ আৰম্ভ হয় ?\nউঃ খ্ৰীষ্টপূৰ্ব ৫৮।\nপ্রঃ কোন চনত গৌতম বুদ্ধৰ মৃত্যু হৈছিল ?\nউঃ খ্ৰীষ্টপূৰ্ব ৪৮৭।\nপ্রঃ কোনে ভাৰতত পাল বংশ প্রতিষ্ঠা কৰে ?\nউঃ ৰজা গোপালে।\nপ্রঃ গুপ্ত বংশৰ শাসন কালত কোনটো বিদেশী জাতিয়ে ভাৰত আক্ৰমণ কৰিছিল ?\nউঃ শূূণ জাতিয়ে।\nপ্রঃ গুপ্ত যুগৰ গুহা চিত্ৰৰ নাম কি ?\nউঃ অজন্তা গুহা চিত্ৰ।\nপ্রঃ ভাৰত বুৰঞ্জীত কোনটো যুগক ‘সোণালী যুগ’ বুলি কোৱা হয় ?\nপ্রঃ ভাৰতৰ প্রাচীনতম ৰাজবংশটোৰ নাম কি ?\nউঃ মৌৰ্য বংশ।\nপ্রঃ গুপ্ত যুগত ভাৰতত কোন ধৰ্মই প্ৰভাৱ বিস্তাৰ কৰিছিল ?\nউঃ হিন্দু ধৰ্ম।\nপ্রঃ কোনজন ভাৰত শাসকক ‘অমিত্ৰঘাত’ (শত্ৰুনিধক) আখ্যা দিয়া হৈছে ?\nপ্রঃ মহেঞ্জোদাৰো ক’ত অৱস্থিত ?\nউঃ পাকিস্থানৰ সিন্ধু প্ৰদেশত।\nপ্রঃ সিন্ধু উপত্যকাৰ সভ্যতা ধবংশ হোৱাৰ প্রধান কাৰণ কি আছিল ?\nউঃ বানপানী আৰু ধুমুহা।\nপ্রঃ কোন ৰাজবংশৰ কালছোৱাত ভাৰতত সোণৰ মুদ্ৰাৰ প্রচলন হয় ?\nউঃ গুপ্ত বংশ।\nপ্রঃ তৰাইনৰ প্রথম যুদ্ধ কিমান চনত হৈছিল ?\nউঃ ১১৯১ খ্ৰীষ্টাব্দত।\nপ্রঃ তৰাইনৰ দ্বিতীয় যুদ্ধ কেতিয়া হৈছিল ?\nউঃ ১১৯২ খ্রিষ্টাব্দত ।\nপ্রঃ চন্দ্ৰগুপ্ত মৌৰ্যই কোনজন গ্ৰীক শাসকক পৰাজিত কৰিছিল ?\nপ্রঃ বুদ্ধদেৱে সর্বপ্রথম ধৰ্মোপদেশ ক’ত দিছিল ?\nউঃ ‘সাৰনাথ’ নামে ঠাইত।\nপ্রঃ ‘তৰাইনৰ যুদ্ধ’ কাৰ কাৰ মাজত সংঘটিত হৈছিল ?\nউঃ পৃথিৰাজ চৌহান আৰু মহম্মদ ঘোৰীৰ মাজত।\nপ্রঃ কেতিয়া ভাৰতৰ ইতিহাসত মধ্য যুগ আৰম্ভ হোৱা বুলি কোৱা হয় ?\nউঃ ১২০৬ খ্ৰীষ্টাব্দত, কুতুবুদ্দিন আইবাকে দাস বংশ প্রতিষ্ঠা কৰাৰ লগে লগে।\nপ্রঃ ভাৰতত কোনে দাস বংশ প্রতিষ্ঠা কৰিছিল ?\nউঃ কুতুবুদ্দিন আইবাকে।\nপ্রঃ কুতুবুদ্দিন আইবাকে প্রতিষ্ঠা কৰা ৰাজবংশটোক কিয় ‘দাস’ বংশ বুলি কোৱা হয় ?\nউঃ কুতুবুদ্দিন ঘজনীৰ চুলতান মহম্মদ ঘোৰীৰ এজন দাস আছিল বাবে তেওঁ স্থাপন কৰা ৰাজবংশক ইতিহাসত ‘দাস বংশ’ বুলি কোৱা হয়।\nপ্রঃ কুতুবুদ্দিনে কিমান বছৰ ৰাজত্ব কৰিছিল ?\nউঃ ৪ বছৰ।\nপ্রঃ দাস বংশৰ কোনজন চুলতানক ‘লাখ বক্স’ বুলি কোৱা হয় ?\nউঃ কুতুবুদ্দিন আইবাকক ‘লাখবক্স’ বুলি কোৱা হৈছিল কাৰণ তেওঁ লাখ লাখ টকা দান কৰিছিল।\nপ্রঃ কুতুবুদ্দিনৰ পিছত কোনে দিল্লীৰ সিংহাসনত বহে ?\nউঃ কুতুবুদ্দিনৰ পুত্ৰ আৰাম ছাহ।\nপ্রঃ দাস বংশৰ তৃতীয়জন চুলতানৰ নাম কি ?\nপ্রঃ কোনজন দিল্লীৰ চুলতানক বাগদাদৰ খলিফাই ‘চুলতান-ই- আলম’ উপাধি প্রদান কৰিছিল ?\nউঃ ইলতুৎমিছক ।\nপ্রঃ ভাৰতত কোনে সর্বপ্রথম ৰূপৰ আৰু তামৰ মুদ্ৰা প্রচলন কৰে ?\nপ্রঃ ইতিহাস প্রসিদ্ধ ‘কুতুব মিনাৰ’ৰ নিৰ্মাণ কাৰ্য কোনে আৰম্ভ কৰে আৰু কোনে সমাপ্ত কৰে ?\nউঃ কুতুবমিনাৰৰ নিৰ্মাণ কাৰ্য আৰম্ভ কৰে কুতুবুদ্দিনে আৰু ইয়াৰ নিৰ্মাণ কাৰ্য সমাপ্ত কৰে ইলতুৎমিচে।\nপ্রঃ কুতুবুদ্দিনৰ লগত ইলতুৎমিছৰ সম্বন্ধ কি আছিল ?\nউঃ ইলতুৎমিছ কুতুবুদ্দিনৰ জোঁৱায়েক আছিল।\nপ্রঃ দাস বংশৰ শ্রেষ্ঠ চুলতান (ৰজা) জন কোন আছিল ?\nপ্রঃ কাৰ ৰাজত্ব কালত চেঙ্গিজ খাঁই ভাৰত আক্ৰমণ কৰিছিল ?\nউঃ দিল্লীৰ চুলতান ইলতুৎমিছৰ ৰাজত্ব কালত।\nপ্রঃ চেঙ্গিজ খাই কিমান চনত ভাৰত আক্ৰমণ কৰিছিল ?\nউঃ ১২২১ খ্ৰীষ্টাব্দত।\nপ্রঃ দিল্লীৰ সিংহাসনত বহা প্রথমজনী মহিলা কোন আছিল ?\nউঃ চুলতানা ৰাজিয়া।\nপ্রঃ দাস বংশৰ কোনজন চুলতানে নিজ হাতে কোৰাণ নকল কৰি সেই ধনেৰে হাত খৰচ মোকলাইছিল ?\nউঃ চুলতান নাচিৰুদ্দিন মাহমুদে।\nপ্রঃ কোনে ভাৰতত ‘খিলিজি ৰাজবংশ’ প্রতিষ্ঠা কৰে ?\nউঃ জালালুদ্দিন খিলিজিয়ে।\nপ্রঃ জালালুদ্দিন খিলিজিয়ে কেতিয়া ‘খিলিজি’ বংশ প্রতিষ্ঠা কৰে ?\nউঃ ১২৯৯ খ্ৰীঃত ।\nপ্রঃ আমিৰ খশ্ৰু কোন আছিল ?\nউঃ আলাউদ্দিন খিলিজিৰ ৰাজকবি আছিল।\nপ্রঃ কোনে ‘আলাই দৰওৱাজা’ নিৰ্মাণ কৰে ?\nউঃ দিল্লীৰ চুলতান আলাউদ্দিন খিলিজিয়ে।।\nপ্রঃ বিখ্যাত ‘ৰণথম্বোৰ দুৰ্গ’ কোনে জয় কৰে ?\nউঃ আলাউদ্দিন খিলিয়িে ১২৯৯ চনত।\nপ্রঃ কোনজন দিল্লীৰ চুলতানে সৈনিকসকলক জাইগীৰি দিয়াৰ পৰিৱৰ্তে বেতন দিয়াৰ নিয়ম প্রৱৰ্তন কৰে ?\nউঃ আলাউদ্দিন খিলিজিয়ে।\nপ্রঃ টোগলক ৰাজবংশৰ প্রতিষ্ঠাতা কোন ?\nউঃ গিয়াচুদ্দিন টোগলক।\nপ্রঃ কিমান চনত গিয়াচুদ্দিন টোগলক দিল্লীৰ ৰাজপাটত উঠে ?\nউঃ ১৩২০ চনত।\nপ্রঃ ‘টোগলকবাদ নগৰ’ কোনে নিৰ্মাণ কৰে ?\nউঃ গিয়াচুদ্দিন টোগলকে।\nপ্রঃ দিল্লীৰ কোনজন চুলতানক ‘গাজী মালিক’ বুলি জনা যায় ?\nউঃ গিয়াচুদ্দিন টোগলকক।\nপ্রঃ গিয়াচুদ্দিন টোগলকৰ মৃত্যুৰ পিছত কোনে দিল্লীৰ ৰাজসিংহাসনত বহে ?\nউঃ গিয়াচুদ্দিনৰ পুত্ৰ মহম্মদ বিন টোগলকে।\nপ্রঃ কোনজন দিল্লীৰ চুলতানক ‘ইতিাসহৰ বিচিত্ৰ পৰুষ’ আৰু ‘সৃষ্টিৰ পৰম বিষ্ময়’ বুলি কোৱা হয় ?\nউঃ মহম্মদ বিন টোগলকক।\nপ্রঃ কোনজন দিল্লীৰ চুলতানে ৰাজধানী ‘দেৱনাগিৰি’লৈ স্থানান্তৰিত কৰিছিল ?\nউঃ মহম্মদ বিন টোগলকে।\nপ্রঃ কোনজন দিল্লীৰ চুলতানে দেশত তামৰ মু্দ্ৰাৰ প্রচলন কৰিছিল ?\nপ্রঃ কোনজন ভাৰত সম্ৰাটে পোন প্রথমে ইৰাক আক্ৰমণৰ পৰিকল্পনা কৰিছিল ?\nপ্রঃ কোনজন দিল্লীৰ চুলতানক ‘জ্ঞানী-মূৰ্খ’ চুলতান বুলি কোৱা হয় ?\nপ্রঃ ‘চফৰ নামা’ পুথিখন কোনে ৰচনা কৰিছিল ?\nউঃ ইবন বতুটাই।\nপ্রঃ কোনজন বিদেশী আক্ৰমণকাৰীৰ ভাৰত আক্ৰমণ ভাৰতবাসীৰ বাবে ‘ভগবানৰ অভিশাপ’ আছিল বুলি কোৱা হয় ?\nউঃ চমৰখণ্ডৰ আমীৰ টাইমূৰৰ ভাৰত আক্ৰমণ ।\nপ্রঃ কোনজন দিল্লীৰ সম্ৰাটে দেশৰ নিবনুৱা সমস্যা সমাধানৰ বাবে কর্মসংস্থাপন বিভাগ স্থাপন কৰিছিল ?\nউঃ ফিৰোজ ছাহ টোগলকে।\nপ্রঃ কিমান চনত চমৰখণ্ডৰ আমীৰ টাইমূৰে ভাৰত আক্ৰমণ কৰে ?\nউঃ ১৩৯৮ চনত।\nপ্রঃ খিজিৰ খাঁই প্রতিষ্ঠা কৰা বংশটোক কিয় ‘চৈয়দ বংশ’ বুলি কোৱা হয় ?\nউঃ খিজিৰ খাঁই নিজকে ইছমাল ধৰ্মৰ প্রতিস্থাপক হজৰত মহম্মদৰ বংশধৰ বুলি পৰিচয় দিছিল বাবে তেওঁ প্রতিষ্ঠা কৰা বংশটোক ইতিহাসত ‘চৈয়দ বংশ’ বুলি কোৱা হয় ?\nপ্রঃ দিল্লীত কোনে চৈয়দ ৰাজবংশ প্রতিষ্ঠা কৰে ?\nউঃ খিজিৰ খাঁই (১৪১৪ খ্ৰীঃত)।\nপ্রঃ ভাৰতত কোনে ‘লোডী ৰাজ বংশ’ প্রতিষ্ঠা কৰে ?\nউঃ পঞ্জাৱৰ শাসনকৰ্তা বাহলুল লোডীয়ে (১৪৫১ চনত) ।\nপ্রঃ কোনে বিজয় নগৰ ৰাজ্য প্রতিষ্ঠা কৰে ?\nউঃ সংগম বংশৰ হৰিহৰ আৰু বুক্ক নামৰ দুজন ভাই-ককাইয়ে তুঙ্গভদ্ৰা নদীৰ দক্ষিণ পাৰত ১৩৩৬ চনত বিজয় নগৰ ৰাজ্য প্রতিষ্ঠা কৰে।\nপ্রঃ বাহমনি ৰাজ্যৰ প্রতিষ্ঠাতা কোন ?\nউঃ আলাউদ্দিন বাহমন ছাহ।\nপ্রঃ ভাৰতত কোনে মোগল সাম্ৰাজ্য স্থাপন কৰে ?\nউঃ জাহিৰুদ্দিন মহম্মদ বাবৰ নামৰ এজন আফগান নেতাই।\nপ্রঃ মোগলসকল কোনজন মংগোল নেতাৰ সতি-সন্ততি বুলি কোৱা হয় ?\nউঃ চেঙ্গিজ খাঁৰ ।\nপ্রঃ ‘বাবৰ’ শব্দৰ অৰ্থ কি ?·\nউঃ তুৰ্কী ভাষাত ‘বাবৰ’ শব্দৰ অৰ্থ ‘বাঘ’।\nপ্রঃ পানীপথৰ প্রথম যুদ্ধ কিমান চনত সংঘটিত হৈছিল ?\nউঃ ১৫২৬ খ্ৰীঃত।\nপ্রঃ পানীপথৰ প্রথম যুদ্ধ কাৰ কাৰ মাজত হৈছিল ?\nউঃ দিল্লীৰ চুলতান ইব্রাহিম লোডী আৰু আফগান নেতা জাহিৰুদ্দিন বাবৰৰ মাজত।\nপ্রঃ জাহিৰুদ্দিন মহম্মদ বাবৰে লিখা আত্মজীৱনীখনৰ নাম কি ?\nপ্রঃ বাবৰৰ পিছত কোনে দিল্লীৰ সিহাসনত উঠে ?\nউঃ বাবৰৰ পুত্ৰ হুমায়ুনে।\nপ্রঃ ‘হুমায়ুন’ শব্দৰ অৰ্থ কি ?\nপ্রঃ কোনজন মোগল সম্ৰাট হিন্দুসকলৰ প্রতি অতি উদাৰ নীতি গ্ৰহন কৰিছিল ?\nউঃ সম্ৰাট আকবৰে।\nপ্রঃ কোন দুৰ্গক ‘পূৱ-ভাৰতৰ দ্বাৰ’ বুলি কোৱা হৈছিল ?\nউঃ আগ্ৰা দুৰ্গক।\nপ্রঃ মোগল সম্ৰাট আকবৰৰ জন্ম ক’ত হৈছিল ?\nউঃ ‘অমৰ কোট’ নামে ঠাইত (১৫৪২ চনত)।\nপ্রঃ হুমায়ুনৰ মৃত্যুৰ পিছত মোগল সম্ৰাট আকবৰৰ অভিভাৱক কোন হৈছিল ?\nউঃ বৈৰাম খাঁ।\nপ্রঃ পানীপথৰ দ্বিতীয় যুদ্ধ কিমান চনত সংগটিত হৈছিল ?\nউঃ ১৫৫৬ চনত।\nপ্রঃ ভাৰতত কোনে মনচবদাৰী প্রথা প্রৱৰ্তন কৰিছিল ?\nউঃ মোগল সম্ৰাট আকবৰে।\nপ্রঃ কোনে ‘দিন-ইলাহী’ ধৰ্ম প্রৱৰ্তন কৰিছিল ?\nপ্রঃ ‘হুমায়ুন নামা’ গ্রন্থখন কোনে ৰচনা কৰিছিল ?\nউঃ মোগল সম্ৰাট হুমায়ুনৰ ভনী গুলবদন বেগমে।\nপ্রঃ কোনে মোগল সম্ৰাট আকবৰক ‘অশুচি বিদেশী’ বুলি উপহাস কৰিছিল ?\nউঃ মেৱাৰৰ ৰাণাই।\nপ্রঃ আকবৰৰ মৃতুৰ পিছত কোনে মোগল সাম্ৰাজ্যৰ সিংহাসনত বহিছিল ?\nউঃ আকবৰৰ পুত্ৰ যুৱৰাজ চেলিমে ‘জাহাঙ্গীৰ’ নাম লৈ সিংহাসনত বহিছিল।\nপ্রঃ ‘জাহাঙ্গীৰ’ শব্দৰ অৰ্থ কি ?\nউঃ বিশ্ব বিজয়ী।\nপ্রঃ জাহাঙ্গীৰে কাক নিকাহ কৰাইছিল ?\nউঃ মেহেৰুনিচ্ছা (নুৰজাহান)।\nপ্রঃ কোনজন ইংৰাজ দূতে মোগল সম্ৰাট জাহাঙ্গীৰৰ পৰা ভাৰতত বেপাৰ-বাণিজ্য কৰাৰ অনুমতি আদায় কৰে ?\nউঃ টমাচ ৰো।\nপ্রঃ জাহাঙ্গীৰৰ আত্মজীৱনীখনৰ নাম কি ?\nউঃ তুজুক-ই জাহাঙ্গীৰি।\nপ্রঃ জাহাঙ্গীৰৰ পিছত কোন মোগল সাম্ৰাজ্যৰ সম্ৰাট হয় ?\nপ্রঃ ‘নুৰজাহান’ শব্দৰ অৰ্থ কি ?\nউঃ বিশ্ব সুন্দৰী।\nপ্রঃ নুৰজাহানৰ পূৰ্বৰ নাম কি আছিল ?\nপ্রঃ ‘ছাহজাহান’ শব্দৰ অৰ্থ কি ?\nউঃ বিশ্ব সম্ৰাট।\nপ্রঃ ছাহজাহানে কাক বিয়া কৰাইছিল ?\nউঃ আৰজুমন্দ ভানু বেগমক ‘মমতাজ মহল’ নাম দি বিয়া কৰাইছিল।\nপ্রঃ ‘মমতাজমহল’ শব্দৰ অৰ্থ কি ?\nউঃ প্ৰসাদৰ অলংকাৰ।\nপ্রঃ বিশ্বৰ সপ্তম আশ্চৰ্য ‘তাজমহল’ কোনে নিৰ্মাণ কৰিছিল ?\nউঃ সম্ৰাট ছাহজাহানে।\nপ্রঃ ছাহজাহানৰ পূৰ্বৰ নাম কি আছিল ?\nপ্রঃ তাজমহলৰ নক্সা কোনে তৈয়াৰ কৰিছিল ?\nউঃ ওস্তাদ ইছা খাঁই।\nপ্রঃ বিশ্ব বিখ্যাত ‘ময়ূৰ সিংহাসন’ কোনজন শিল্পীয়ে নিৰ্মাণ কৰিছিল ?\nউঃ শিল্পী বেবাদল খাঁই (সাত বছৰ পৰিশ্ৰম কৰি)।\nপ্রঃ দেৱান-ই-খাচ আৰু দেৱান-ই-আম কোনে নিৰ্মাণ কৰিছিল ?\nউঃ মোগল সম্ৰাট ছাহজাহানে।\nপ্রঃ ছাহজাহানৰ পিছত কোনে মোগল সিংহাসনত বহিছিল ?\nপ্রঃ জামে-মছজিদ, জুমা মছজিদ আৰু মতি মছজিদ কোনে নিৰ্মাণ কৰিছিল ?\nপ্রঃ ঔৰংজেৱে কি নাম লৈ সিংহাসনত উঠিছিল ?\nউঃ আলমগীৰ পাদশাহ গাজী।\nপ্রঃ কোনজন মোগল সম্ৰাটে হিন্দুসকলৰ ওপৰত ‘জিজিয়া কৰ’ ধাৰ্য কৰিছিল ?\nউঃ মোগল সম্ৰাট ঔৰংজেৱে।\nপ্রঃ কোনজন মোগল সম্ৰাটক ‘জিন্দাপীৰ’ আখ্যা দিছিল ?\nউঃ কোৰাণৰ ওপৰত পৰম আস্থা থকা বাবে সম্ৰাট ঔৰংজেৱক মানুহে ‘জিন্দাপীৰ’ বুলি আখ্যা দিছিল।\nপ্রঃ ‘আলমগীৰ পাদশাহ গাজী’ শব্দৰ অৰ্থ কি ?\nউঃ পৃথিৱী বিজয়ী ধৰ্মযোদ্ধা সম্ৰাট।\nপ্রঃ কোনজন মোগল সম্ৰাটৰ দিনত মীৰজুমলাই অসম আক্ৰমণ কৰিছিল ?\nউঃ মোগল সম্ৰাট ঔৰংজেৱৰ সময়ত।\nপ্রঃ শিৱাজীৰ মন্ত্ৰীসভাক কি বুলি কোৱা হৈছিল ?\nউঃ অষ্ট প্ৰধান।\nপ্রঃ কোনজন মোগল সম্ৰাটৰ দিনত মোগল সাম্ৰাজ্যই সৰ্বাধিক বিস্তাৰ লাভ কৰিছিল ?\nউঃ সম্ৰাট ঔৰংজেৱৰ সময়ত।\nপ্রঃ ঔৰংজেৱৰ মৃত্যুৰ পিছত কোন মোগল সাম্ৰাজ্যৰ সম্ৰাট হয় ?\nউঃ ঔৰংজেৱৰ জ্যেষ্ঠ পুত্ৰ মুৱাজ্জমে ‘প্ৰথম বাহাদুৰ ছাহ’ নাম লৈ মোগল সিংহাসনত উঠে। তেওঁ ‘প্ৰথম ছাহ আলম’ নামেও পৰিচিত।\nপ্রঃ কিমান চনত পাৰস্য সম্ৰাট নাদিৰ ছাহে ভাৰত আক্ৰমণ কৰে ?\nউঃ ১৭৩৯ চনত।\nপ্রঃ ‘মই কোন আৰু মই কিয় এই পৃথিৱীলৈ আহিছিলোঁ, মই নেজানো। মই মোৰ দেশ আৰু প্রজাৰ বাবে একো কৰি যাব নোৱাৰিলোঁ। মোৰ জীৱন অথলে গল।’- কথাষাৰ কোনজন মোগল সম্ৰাটৰ অন্তিম বাণী ?\nউঃ মোগল সম্ৰাট ঔৰংজেৱৰ।\nপ্রঃ কোনজন বিদেশী আক্ৰমণকাৰীয়ে সম্ৰাট ছাহজাহানে নিৰ্মাণ কৰা ‘ময়ূৰ সিংহাসন’খন লুট কৰি লৈ গৈছিল ?\nউঃ পাৰস্য সম্ৰাট নাদিৰ ছাহে।\nপ্রঃ পানীপথৰ তৃতীয় যুদ্ধ কিমান চনত সংগঠিত হৈছিল ?\nউঃ ১৭৬১ চনত।\nপ্রঃ ‘আইনী- ই আকবৰী’ গ্রন্থখন কোনে ৰচনা কৰিছিল ?\nউঃ মোগল সম্ৰাট আকবৰৰ সভা কবি আবুল ফজলে।\nপ্রঃ আকবৰৰ ৰাজত্ব কালত কোনজন ইংৰাজ পৰ্যটক ভাৰতলৈ আহিছিল ?\nউঃ ৰালফ ফিটচ্।\nপ্রঃ ঔৰংজেৱৰ দিনত কোনজন ফৰাচী পৰ্যটক ভাৰতলৈ আহে ?\nউঃ বাৰ্নিয়াৰ (Bernier)।\nপ্রঃ ইটালীৰ পৰ্যটক মানুচী (Monucci) কোনজন মোগল সম্ৰাটৰ ৰাজত্ব কালত ভাৰতলৈ আহিছিল ?\nউঃ ঔৰংজেৱৰ দিনত।\nপ্রঃ কোনজন চুলতানে অশোকৰ স্তম্ভ দিল্লীলৈ স্থানান্তৰিত কৰিছিল ?\nউঃ ফিৰোজছাহ টোগলক।\nপ্রঃ জাহাঙ্গীৰৰ ৰাজত্ব কালত ভাৰতলৈ অহা পৰ্তুগীজ পৰ্যটকজনৰ নাম কি ?\nউঃ ফ্রাঞ্চিসকো পেলসাৰ্ট (Francisco Pelsaert)।\nপ্রঃ কেতিয়া মোগলসকলে কোচ ৰাজ্য আক্ৰমণ কৰিছিল ?\nউঃ ১৬১৫ চনত।\nপ্রঃ ছাহজাহানৰ ৰাজত্ব কালত কোনজন ফৰাচী বণিক আৰু পৰ্যটক ভাৰতলৈ আহিছিল ?\nউঃ ট্ৰাভাৰ্নিয়েৰ (Travernier)।\nপ্রঃ আলাউদ্দিন খিলিজিৰ ৰাজত্বকালত মোগল সাম্ৰাজ্য ভ্ৰমণ কৰা আফ্রিকাৰ পৰ্যটকজনৰ নাম কি ?\nউঃ ইবন বটুতা।\nপ্রঃ দিল্লীৰ প্রথমজন আফগান চুলতান কোন আছিল ?\nউঃ বাহল’ল লোডী।\nপ্রঃ সম্ৰাট ছাহজাহানে কোনখন নগৰ নিৰ্মাণ কৰিছিল ?\nপ্রঃ কোন চনত ছাহজাহানে আগ্ৰাৰ পৰা দিল্লীলৈ ৰাজধানী স্থানান্তৰিত কৰিছিল ?\nউঃ ১৬৪৮ খ্ৰীঃত।\nপ্রঃ শিৱাজীক ঔৰংজেৱে আটক কৰা অবস্থাৰ পৰা মুক্ত কৰাত কোনে সহায় কৰিছিল ?\nউঃ জয় সিং।\nপ্রঃ ভাস্ক-ডা-গামাই কেতিয়া ভাৰত অভিমূখী সাগৰীয় পথ আৱিস্কাৰ কৰিছিল ?\nউঃ ১৪৯৮ খ্ৰীঃত।\nপ্রঃ কোনজন মোগল সম্ৰাটৰ ৰাজত্বকালক মোগল ৰাজত্বৰ ‘সোণালী যুগ’ বুলি কোৱা হয় ?\nপ্রঃ কোনজন মধ্য যুগীয় ভাৰতীয় লিখকে তেওঁৰ লিখনীত আমেৰিকা আৱিষ্কাৰৰ বিষয়ে উল্লেখ কৰিছে ?\nউঃ আবুল ফজল।\nপ্রঃ আগ্ৰাৰ ওচৰৰ কোনখন ঠাই চিকন্দৰ লোডীৰ নামেৰে নামাকৰণ কৰা হয়·\nপ্রঃ বৃটিছ ইষ্ট-ইণ্ডিয়া কোম্পানীয়ে প্রথমে ভাৰতৰ ক’ত সিহঁতৰ বাণিজ্যিক ঘাটি স্থাপন কৰিছিল ?\nউঃ ‘চুৰাট’ নামে ঠাইত।\nপ্রঃ নিজৰ জীয়েকক মোগল সম্ৰাট আকবৰলৈ বিয়া দিয়া ৰাজপুত ৰজাজনৰ নাম কি আছিল ?\nউঃ অম্বৰৰ ৰজা বিহাৰীমল।\nপ্রঃ ভাৰতত কোনে প্রথমে তামৰ মুদ্ৰাৰ প্রচলন কৰিছিল ?\nউঃ টোগলক বংশৰ চুলতান মহম্মদ বিন টোগলক।\nপ্রঃ বাবৰে প্রথমবাৰ ভাৰত আক্ৰমণ কৰা সময়ত দিল্লীৰ চুলতান কোন আছিল ?\nউঃ ইব্রাহিম লোডী।\nপ্রঃ ‘ৰাম চৰিত মানস’ গ্রন্থখনৰ লিখক কোন ?\nউঃ তুলসী দাস।\nপ্রঃ ময়ূৰ সিংহাসনত বহা অন্তিম মোগল সম্ৰাটজনৰ নাম কি আছিল ?\nউঃ মহম্মদ ছাহ।\nপ্রঃ কোনজন মোগল সম্ৰাটৰ ৰাজত্বকাল চলি থকা সময়ত তুলসী দাসে ‘ৰাম চৰিত মানস’ পুথিখন ৰচনা কৰিছিল ?\nউঃ মোগল সম্ৰাট আকবৰ।\nপ্রঃ ভাৰতৰ কোনজন শাসকে ঐতিহাসিক ‘গ্ৰেণ্ড ট্ৰাংক ৰোড’ নিৰ্মাণ কৰিছিল ?\nউঃ ছেৰ ছাহ ।\nপ্রঃ ইংৰাজসকলক ভাৰতত বেহা-বেপাৰ কৰিবলৈ কোনজন মোগল সম্ৰাটে অনুমতি প্রদান কৰিছিল ?\nপ্রঃ কোনজন মোগল সম্ৰাট নিৰক্ষৰ আছিল ?\nউঃ সম্ৰাট আকবৰ।\nপ্রঃ মোগল সম্ৰাট আকবৰৰ ৰাজহ মন্ত্ৰীজনৰ নাম কি আছিল ?\nপ্রঃ মোগল সাম্ৰাজ্যৰ অন্তিমজন শাসকৰ নাম কি আছিল ?\nউঃ বাহাদুৰ ছাহ জাফৰ।\nপ্রঃ ‘দাগ’ প্রথা মানে কি ?\nউঃ দিল্লীৰ চুলতানসকলৰ দিনত মনচবদাৰ সকলে উৎকৃষ্ট আৰু প্ৰশিক্ষণপ্ৰাপ্ত ঘোঁৰা ৰখাৰ নিয়ম আছিল। এই প্ৰথাকেই ‘দাগ’ প্ৰথা বুলি কোৱা হয়।\nপ্রঃ ভাৰতত কোনে প্রথমতে ‘দাগ’ প্রথা প্রৱৰ্তন কৰিছিল ?\nপ্রঃ তাজমহল ভাৰতৰ কোনখন নদীৰ পাৰত অৱস্থিত ?\nউঃ যমুনা নদীৰ পাৰত।\nপ্রঃ ভাৰতলৈ নতুন সামুদ্ৰিক পথ আৱিষ্কাৰ কৰাৰ ক্ষেত্রত ইউৰোপৰ কোন জাতি অগ্ৰণী আছিল ?\nপ্রঃ ভাস্কো-ডা-গামাই ভাৰতৰ কোনখন বন্দৰত আহি উপস্থিত হৈছিল ?\nউঃ ভাৰতৰ দক্ষিণ-পশ্চিম উপকূলত অৱস্থিত ‘কালিকট’ নামৰ বন্দৰত।\nপ্রঃ কোনজন ভাৰতীয় ৰজাই ভাস্কো-ডা- গামাক অভ্যৰ্থনা জনাইছিল ?\nউঃ কালিকটৰ ৰজা জামোৰিণে (Zamorin)।\nপ্রঃ ভাৰতত কোনজন পৰ্তুগীজ লোক প্রথমতে ভাৰতত শাসনকৰ্তা নিযুক্ত হৈছিল ?\nউঃ ফ্রাঞ্চিসকো দ -আলমাইদা (Francisco-de Almaida)।\nপ্রঃ কিমান চনত পৰ্তুগীজসকল প্রথমে ভাৰতলৈ আহে ?\nউঃ ১৪৯৮ চনত।\nপ্রঃ কোন চনত পৰ্তুগীজ নাৱিক ভাস্কো-ডা-গামাই ভাৰতলৈ আহে ?\nপ্রঃ কোনজন পৰ্তুগীজ শাসনকৰ্তা ভাৰতত পৰ্তুগীজ শক্তিৰ প্রকৃত প্রতিষ্ঠাতা আছিল ?\nউঃ আলফোনচো আলবুকাৰ্ক।\nপ্রঃ কিমান চনত ইষ্ট-ইণ্ডিয়া কোম্পানীয়ে ইংলণ্ডৰ মহাৰাণীৰ পৰা ভাৰতলৈ বেহা-বেপাৰ কৰিবলৈ অনুমতি পায় ?\nউঃ ১৬০০ চনত।\nপ্রঃ ১৭০৯ চনত ইংলণ্ডৰ ইষ্ট -ইণ্ডিয়া কোম্পানী আৰু ‘নিউ-ইণ্ডিয়া’ কোম্পানী মিলিত হৈ এটি নতুন সংগঠনৰ জন্ম হয়। সেই নতুন বাণিজ্যিক সংগঠনটোৰ নাম কি ?\nউঃ ‘দি অনাৰেবল ইষ্ট-ইণ্ডিয়া কোম্পানী’ (চমুকৈ ‘ইষ্ট-ইণ্ডিয়া কোম্পানী’)\nপ্রঃ ইংৰাজসকলৰ পিছত কোন জাতি ভাৰতবৰ্ষলৈ বেপাৰ কৰিবলৈ আহে ?\nপ্রঃ কিমান চনত ইংলণ্ডৰ পাৰ্লিয়ামেন্টে ইংলণ্ডৰ সকলো লোককে ভাৰতত বেপাৰ কৰিবলৈ এখন চনদ জাৰি কৰে ?\nউঃ ১৬৯৮ খ্ৰীঃত।\nপ্রঃ ভাৰতবৰ্ষলৈ অহা ফৰাচী ব্যৱসায়ী সংগঠনটোৰ নাম কি আছিল ?\nউঃ ‘ফৰাচী ইষ্ট-ইণ্ডিয়া কোম্পানী’।\nপ্রঃ ‘ফৰাচী ইষ্ট-ইন্ডিয়া কোম্পানী’ কোন চনত গঠন হয় ?\nউঃ ১৬৬৪ চনত।\nপ্রঃ কিমান চনত পলাচী যুদ্ধ সংগঠিত হয় ?\nউঃ ১৭৫৭ চনত।\nপ্রঃ পলাচীৰ যুদ্ধত বংগৰ নবাব চিৰাজ-উদ-দৌলাক কোনে বিশ্বাসঘাতকতা কৰিছিল ?\nউঃ সেনাপতি মীৰজাফৰে।\nপ্রঃ ভাৰতত ইংৰাজ আৰু ফৰাচীসকলৰ মাজত শেষ যুদ্ধখন ক’ত হৈছিল ?\nউঃ ৱান্দিৱাছ (Wandiwash) ত, ১৭৬০ চনত।\nপ্রঃ কিমান চনত ওৱাৰেণ হেষ্টিংচে বঙ্গদেশৰ গৱৰ্ণৰ জেনেৰেল হয় ?\nউঃ ১৭৭২ চনত।\nপ্রঃ কিমান চনত ইংলণ্ডৰ সংসদে ‘ৰেগুলেটিং এক্ট’ (নিয়ন্ত্ৰণ বিধি) নামৰ এখন আইন প্রণয়ন কৰে ?\nউঃ ১৭৭৩ চনত।\nপ্রঃ ‘বৃটিছ ইষ্ট-ইণ্ডিয়া কোম্পানী’টো এটা চৰকাৰী সংগঠন আছিলনে ?\nউঃ নহয়, ই এটা বেচৰকাৰী সংগঠন আছিল।\nপ্রঃ ‘ফৰাচী ইষ্ট-ইণ্ডিয়া কোম্পানী’এটা চৰকাৰী সংগঠন আছিলনে ?\nপ্রঃ কিমান চনত ‘পিটৰ ইন্ডিয়া এক্ট’ প্রণয়ন কৰা হয় ?\nউঃ ১৭৮৪ চনত।\nপ্রঃ কিমান চনত ‘ৰোহিলা যুদ্ধ’ হৈছিল ?\nউঃ ১৭৭৪ চনত।\nপ্রঃ কিমান চনত শ্ৰীৰঙ্গপট্টমৰ সন্ধি সংঘটিত হৈছিল ?\nউঃ ১৭৯২ চনত।\nপ্রঃ কোনজন ইংৰাজ গৱৰ্ণৰ জেনেৰেলে ভাৰতত ‘বশ্যতামূলক মিত্ৰতা নীতি’ (Policy of Subsidiary Alliance) গ্ৰহণ কৰিছিল ?\nউঃ লৰ্ড ওৱেলেচলী।\nপ্রঃ কোনখন যুদ্ধৰ পিছত মহীশূৰ ৰাজ্যৰ পতন হয় ?\nউঃ চতুৰ্থ মহীশূৰৰ যুদ্ধৰ পিছত।\nপ্রঃ কোনজন ইংৰাজ গৱৰ্ণৰ জেনেৰেল ভাৰতবৰ্ষত ৰাজনৈতিক দিশত নিৰপেক্ষ  নীতিৰ সমৰ্থক আছিল ?\nউঃ চাৰ জন ছোৰ।\nপ্রঃ কিমান চনত মাৰ্কুইচ ডুপ্লে পণ্ডিচেৰীৰ শাসনকৰ্তা হৈ আহে ?\nউঃ ১৭৪২ চনত।\nপ্রঃ কিমান চনত মহীশূৰৰ চতুৰ্থ যুদ্ধ সংগটিত হৈছিল ?\nউঃ ১৭৯৯ চনত।\nপ্রঃ কোনজন ইংৰাজ গৱৰ্ণৰে মধ্যভাৰতৰ লুণ্ঠণকাৰী দল ‘পিণ্ডাৰী’সকলক দমন কৰিছিল ?\nউঃ লৰ্ড হেষ্টিংচে ।\nপ্রঃ ‘Annals and Antiquitis of Rajasthan’ গ্রন্থখন কোনে ৰচনা কৰিছিল ?\nউঃ জে’মচ টড (James Tod)।\nপ্রঃ বৃটিছ ভাৰতবৰ্ষত কোনে ‘চিৰস্থায়ী বন্ধবস্ত’ ব্যৱস্থা কৰিছিল ?\nউঃ লৰ্ড কৰ্ণৱালিচ।\nপ্রঃ কিমান চনত লৰ্ড কৰ্ণৱালিচে’চিৰস্থায়ী বান্ধবস্ত’ কৰিছিল ?\nউঃ ১৭৮৯ চনত।\nপ্রঃ কোনে প্ৰতিবেশী ৰাজ্যবিলাকৰ পৰা ‘চৌথ’ আৰু ‘সৰদেশমূখী কৰ’ আদায় কৰিছিল ?\nপ্রঃ কোন জন ইংৰাজ গৱৰ্ণৰ জেনেৰেলে কলিকতাত মেডিকেল কলেজ স্থাপন কৰে ?\nউঃ লৰ্ড উইলিয়ামবে বেন্টিংকে।\nপ্রঃ কিমান চনত ‘অমৃতস্বৰৰ সন্ধি’ সংঘটিত হৈছিল ?\nউঃ ১৮০৯ চনত।\nপ্রঃ কোনজন ইংৰাজ গৱৰ্ণৰ জেনেৰেলৰ শাসনকাল বিভিন্ন সংস্কাৰৰ বাবে বিখ্যাত ?\nউঃ লৰ্ড উইলিয়াম বেন্টিংক।\nপ্রঃ ভাৰতত কোনে ‘সতীদাহ প্রথা’ নিবাৰণ কৰে ?\nউঃ লৰ্ড উইলিয়াম বেন্টিংকে।\nপ্রঃ ভাৰতত কোনে ‘ঠগ’সকলক দমন কৰে ?\nপ্রঃ কোনজন বিদেশী পৰ্যটকে শিখসকলৰ নেতা ৰণজিৎ সিংহক ‘নেপোলিয়ন বোনাপাৰ্টৰ ক্ষুদ্র সংস্কৰণ’ (Little Napoleon Bonapart ) বুলি কৈছিল ?\nউঃ ফৰাচী পৰ্যটক জেকোমোৱে (Jaquemont )।\nপ্রঃ কোনজন ইংৰাজ গৱৰ্ণৰ জেনেৰেলে ভাৰতত প্রথমে ডাক বিভাগ স্থাপন কৰে ?\nউঃ লৰ্ড ডেলহাউচি।\nপ্রঃ কোনে প্রথমতে ভাৰতত বিজুলী ডাকৰ প্রচলন কৰে ?\nউঃ লৰ্ড ডেলহাউচিয়ে।\nপ্রঃ কিমান চনত ডেলহাউচিয়ে বিজুলী ডাকৰ প্রচলন কৰে ?\nউঃ ১৮৫৪ চনত ।\nপ্রঃ কাক ‘সংবাদ মাধ্যমৰ স্বতন্ত্ৰতা প্রদানকাৰী’ বুলি জনা যায় ?\nউঃ লৰ্ড চাৰ্লছ মেটকাফ\nপ্রঃ কোনে ভাৰতত প্রথম ৰেলপথ নিৰ্মাণ কৰে ?\nপ্রঃ কোনে ভাৰতত ‘স্বত্ব বিলোপ নীতি’ প্রৱৰ্তন কৰিছিল ?\nপ্রঃ লৰ্ড ডেলহাউচিয়ে সৰ্বপ্রথমে ‘স্বত্ব বিলোপ নীতি’ কোনখন ভাৰতীয় ৰাজ্যৰ ওপৰত প্রয়োগ কৰিছিল ?\nউঃ চাতাৰা ৰাজ্য।\nপ্রঃ কিমান চনত ভাৰতত প্রথম ৰেলপথ নিৰ্মাণ কৰা হয় ?\nউঃ ১৮৫৩ চনত ।\nপ্রঃ ভাৰতত ইংৰাজ শাসনৰ বিৰুদ্ধে প্রথম কিমান চনত বিদ্ৰোহ হয় ?\nউঃ ১৮৫৭ চনত (চিপাহী বিদ্ৰোহ)।\nপ্রঃ চিপাহী বিদ্ৰোহৰ তৎকালীন কাৰণ কি আছিল ?\nউঃ এনফিল্ড ৰাইফলৰ ব্যৱহাৰ।\nপ্রঃ কানপুৰত চিপাহী বিদ্ৰোহৰ নেতৃত্ব কোনে দিছিল ?\nউঃ নানা চাহেেব।\nপ্রঃ মধ্য ভাৰতত চিপাহী বিদ্ৰোহৰ নেতৃত্ব কোনে দিছিল ?\nউঃ ঝান্সীৰ ৰাণী লক্ষ্মীবাঈ।\nপ্রঃ কেতিয়াৰ পৰা ভাৰতৰ শাসনভাৰ ইংলণ্ডৰ সংসদৰ হাতলৈ যায় ?\nউঃ ১৮৫৮ চনৰ পৰা।\nপ্রঃ চিপাহী বিদ্ৰোহৰ সময়ত বিদ্ৰোহীসকলে কাক ভাৰত সম্ৰাট বুলি ঘোষণা কৰে ?\nউঃ মোগল সম্ৰাট দ্বিতীয় বাহাদুৰ ছাহক।\nপ্রঃ ‘চিপাহী বিদ্ৰোহ’ৰ প্রথম শ্বহীদ কোন ?\nউঃ মঙ্গল পাণ্ডে।\nপ্রঃ মণিপুৰৰ সেনাপতি ট্ৰিকেন্দ্ৰজিতক ইংৰাজে কিমান চনত ফাঁচী দিয়ে ?\nপ্রঃ ১৮৫৮ চনৰ ‘ভাৰত শাসন আইন অনুসৰি’ ভাৰতৰ গৱৰ্ণৰ জেনেৰেলক কি উপাধি প্রদান কৰা হয় ?\nউঃ ‘ভাইচৰয়’ (ৰাজপ্ৰতিনিধি)।\nপ্রঃ বৃটিছ ৰাজত্ব কালত কোনখন চহৰ ভাৰতৰ গ্রীষ্মকালীন ৰাজধানী হিচাপে ব্যৱহাৰ কৰা হৈছিল ?\nপ্রঃ কোন চনত ভাৰতৰ ৰাজধানী কলিকতাৰ পৰা দিল্লীলৈ স্থানান্তৰিত কৰা হৈছিল ?\nউঃ ১৯১১ চনত।\nপ্রঃ কিমান চনত ‘ভাৰত পৰিষদ আইন’ প্রণয়ন কৰা হয় ?\nউঃ ১৮৬১ চনত (ভাইচৰয় লৰ্ড কেনিঙৰ দিনত)।\nপ্রঃ কোনজন ভাইচৰয়ে ভাৰতত ‘ভাৰ্নেকুলাৰ প্রেস এক্ট’ প্রৱৰ্তন কৰিছিল?\nউঃ ভাইচৰয় লৰ্ড লিটনে (১৮৭৮ চনত)।\nপ্রঃ কিমান চনত ইংলণ্ডৰ মহাৰাণী ভিক্তোৰিয়াই ‘কাইজাৰ-ই-হিন্দ’ (ভাৰত সম্ৰাজ্ঞী) উপাধি গ্ৰহণ কৰে ?\nউঃ ১৮৭৬ চনত।\nপ্রঃ কিমান চনত ‘উডৰ ঘোষণা পত্ৰ’ প্রণয়ন কৰা হয় ?\nউঃ ১৮৫৮ চনত।\nপ্রঃ কিমান চনত ‘হান্টাৰ আয়োগ’ গঠন কৰা হয় ?\nউঃ ১৮৮২ চনত।\nপ্রঃ কোনজন ইংৰাজ ভাইচৰয়ে ভাৰতত ‘বিভাজনৰ জড়িয়তে শাসন’ নীতি গ্ৰহণ কৰিছিল ?\nউঃ লৰ্ড কাৰ্জন।\nপ্রঃ বৃটিছ ভাৰতবৰ্ষত কিমান চনত ‘ভাৰত শাসন আইন’ প্রৱৰ্তন কৰা হয় ?\nপ্রঃ ভাৰতত ইংৰাজ ভাইচৰয়সকলৰ ভিতৰত কোনজন ভাৰতবাসীৰ স্বাৰ্থৰ প্রতি অতি উদাৰ আছিল ?\nউঃ লৰ্ড ৰিপন।\nপ্রঃ কিমান চনত ভাৰতবৰ্ষত ‘কাৰখানা আইন’ প্রৱৰ্তন কৰা হয় ?\nউঃ ১৮৮১ চনত (লৰ্ড ৰিপনৰ দিনত)।\nপ্রঃ কিমান চনত মহাৰাণী ভিক্তোৰিয়াৰ মৃত্যু হয় ?\nউঃ ১৯০১ চনত।\nপ্রঃ কোনজন ইংৰাজ ভাইচৰয়ে ভাৰতত ‘বিশ্ববিদ্যালয় আইন’ প্রৱৰ্তন কৰে ?\nউঃ লৰ্ড কাৰ্জনে (১৯০৪ চনত)।\nপ্রঃ কিমান চনত বংগ বিভাজন হয় ?\nউঃ ১৯০৫ চনত (লৰ্ড কাৰ্জনৰ দিনত)।\nপ্রঃ কাক ভাৰতৰ ‘ৰাজনৈতিক আন্দোলনৰ জনক’ বুলি কোৱা হয় ?\nউঃ ৰাজা ৰামমোহন ৰায়।\nপ্রঃ ভাৰতৰ প্রথম ৰাজনৈতিক সংগঠনটোৰ নাম কি ?\nউঃ ‘জমিদাৰ সভা’ (১৮৩৭ চনত বংগ দেশৰ দ্বাৰকানাথ ঠাকুৰ আৰু প্ৰসন্ন কুমাৰ ঠাকুৰে প্রতিষ্ঠা কৰে)।\nপ্রঃ কিমান চনত ‘ইণ্ডিয়ান এচ’চিয়েচন’ গঠন কৰা হয় ?\nপ্রঃ কোনজন ইংৰাজ ভাইচৰয়ে কলিকতাত ‘ভিক্তোৰিয়া মেমোৰিয়েল হল’ নিৰ্মাণ কৰায় ?\nউঃ লৰ্ড কাৰ্জনে।\nপ্রঃ ‘ভাৰতীয় জাতীয় কংগ্ৰেছ’ কিমান চনত গঠন কৰা হয় ?\nউঃ ১৮৮৫ চনত।\nপ্রঃ কোনে ‘ব্রহ্ম সভা’ (পিছলৈ ‘ব্রহ্ম সমাজ’) প্রতিষ্ঠা কৰে ?\nউঃ ৰাজা ৰামমোহন ৰায়ে (১৮১৯ চনত)।\nপ্রঃ কোনে ‘আৰ্য সমাজ’ প্রতিষ্ঠা কৰে ?\nউঃ দয়ানন্দ স্বৰস্বতীয়ে (১৮৭৫ চনত)।\nপ্রঃ কোনে ‘ৰামকৃষ্ণ মিচন’ প্রতিষ্ঠা কৰে ?\nউঃ স্বামী বিবেকানন্দই (১৮৯৭ চনত, ভেলোৰত)।\nপ্রঃ কোনে ‘মহম্মদান এংলো অ’ৰিয়েন্টল কলেজ’ (পিছলৈ ‘আলিগড় মুছলিম বিশ্ববিদ্যালয়) স্থাপন কৰে ?\nউঃ চৈয়দ আহম্মদ খাঁই ১৮৭৫ চনত।\nপ্রঃ ভাৰতীয় জাতীয় কংগ্ৰেছৰ প্রথম অধিৱেশন ক’ত অনুষ্ঠিত হৈছিল ?\nউঃ বম্বেত (১৮৮৫ চনত )।\nপ্রঃ ভাৰতীয় জাতীয় কংগ্ৰেছৰ প্রথম অধিবেশনত কোনে সভাপতিত্ব কৰিছিল ?\nউঃ উমেশচন্দ্ৰ বেনাৰ্জী।\nপ্রঃ কিমান চনত প্রথম মহাসমৰ (প্রথম বিশ্বযুদ্ধ) আৰম্ভ হয় ?\nউঃ ১৯১৪ চনত।\nপ্রঃ কিমান চনত ‘হোম ৰোল লীগ’ গঠন কৰা হয় ?\nউঃ ১৯১৬ চনত।\nপ্রঃ কোনজন ভাৰতীয়ই কৈছিল, ‘ভেকুলীৰ দৰে বছৰত এবাৰ টোৰটোৰাই আমি আমাৰ শ্ৰমৰ কোনো সফলতা অৰ্জন কৰিব নোৱাৰিম’ ?\nউঃ লোকমান্য বাল গংগাধৰ তিলকে।\nপ্রঃ কিমান চনত ‘অল ইণ্ডিয়া মুছলিম লীগ’ গঠন কৰা হয় ?\nউঃ ১৯০৬ চনত।\nপ্রঃ ‘স্বৰাজ মোৰ জন্ম স্বত্ব’- কথাষাৰ কোনে কৈছিল ?\nপ্রঃ ‘ৰাউলাট আইন’ কিমান চনত প্রৱৰ্তন কৰা হয় ?\nউঃ ১৯১৯ চনত।\nপ্রঃ কিমান চনত ‘জালিৱানৱালাবাগৰ হত্যাকাণ্ড’ সংঘটিত হয় ?\nপ্রঃ ‘জালিৱানৱালাবাগ’ৰ হত্যাকণ্ডৰ বাবে দায়ী কোন আছিল ?\nউঃ বৃটিছ জেনেৰেল ডায়াৰ।\nপ্রঃ ইংৰাজসকলে মহাত্মা গান্ধীক দিয়া পদকটোৰ নাম কি ?\nউঃ ‘কাইজাৰ-ই- হিন্দ’।\nপ্রঃ কিমান চনত মহাত্মা গান্ধী অসমলৈ আহে ?\nপ্রঃ ‘প্রিন্স অফ ৱেলচ’ কিমান চনত ভাৰতলৈ আহে ?\nপ্রঃ কিমান চনত কংগ্ৰেছৰ কিছুমান নেতাই কংগ্ৰেছৰ পৰা ফালৰি কাটি আহি ‘স্বৰাজ্য দল’ নামৰ এটি নতুন দল গঠন কৰে ?\nউঃ ১৯২৩ চনত।\nপ্রঃ ‘জালিৱানৱালাবাগৰ হত্যাকাণ্ড’ৰ প্রতিক্ৰিয়া হিচাপে কোনজন বঙালী সাহিত্যিকে ইংৰাজসকলে প্রদান কৰা ‘নাইট’ উপাধি প্রত্যাখ্যান কৰিছিল ?\nউঃ কবিগুৰু ৰবীন্দ্ৰনাথ ঠাকুৰ।\nপ্রঃ কিমান চনত গান্ধীজীয়ে বুৰঞ্জী প্রসিদ্ধ ‘দাণ্ডিযাত্ৰা’ আৰম্ভ কৰে ?\nউঃ ১৯৩০ চনৰ ১২ মাৰ্চ তাৰিখে।\nপ্রঃ ‘দাণ্ডিযাত্ৰা’ত মহাত্মা গান্ধীৰ কিমানজন অনুগামী আছিল ?\nউঃ ৭৮ জন।\nপ্রঃ কংগ্ৰেছৰ কোনখন অধিৱেশনত মহাত্মা গান্ধীয়ে সভাপতিত্ব কৰিছিল ?\nউঃ ১৯২৪ চনত, বেলগাম অধিৱেশনত।\nপ্রঃ কোনজন নেতাক সৰোজিনী নাইডুৱে ‘হিন্দু-মুছলমান একতাৰ ৰাষ্ট্রদূত’ বুলি অভিহিত কৰিছিল ?\nউঃ মহম্মদ আলি জিন্নাক।\nপ্রঃ চৌৰিচৌৰাৰ ঘটনা কেতিয়া সংঘটিত হৈছিল ?\nপ্রঃ কোনজন বৃটিছ গৱৰ্ণৰ জেনেৰেলৰ কালছোৱাত ‘ভাৰতীয় অসামৰিক সেৱা’ প্রৱৰ্তন কৰা হৈছিল ?\nউঃ লৰ্ড কৰ্ণৱালিচৰ সময়ছোৱাত।\nপ্রঃ গান্ধীজীয়ে ক’ৰ পৰা ‘দাণ্ডি যাত্ৰা’ আৰম্ভ কৰিছিল ?\nউঃ সবৰমতী আশ্ৰমৰ পৰা।\nপ্রঃ কিমান চনত ‘প্রথম ঘূৰণীয়া মেজমেল’ বহিছিল ?\nপ্রঃ কাক ‘সীমান্ত গান্ধী’ বুলি জনা যায় ?\nউঃ খান আব্দুল গফুৰ খান।\nপ্রঃ ৰাষ্ট্রসংঘ পৰিষদত সভাপতিত্ব কৰা প্রথমজন ভাৰতীয় লোক কোনজন?\nউঃ বিজয় লক্ষ্মী পণ্ডিত।\nপ্রঃ কোনজন ভাইচৰয়ৰ দিনত কংগ্ৰেছে পূৰ্ণ স্বাধীনতাৰ দাবী উত্থাপন কৰে ?\nউঃ লৰ্ড আৰউইন।\nপ্রঃ মাৰ্গাৰেট এলিজাবেথ নবেলক কোনে ‘নিবেদিতা’ আখ্যা দিছিল ?\nউঃ স্বামী বিবেকানন্দ।\nপ্রঃ স্বামী বিবেকানন্দই অংশ গ্ৰহণ কৰা বিশ্ব ধৰ্মৰ প্রসিদ্ধ সভাখন ক’ত অনুষ্ঠিত হৈছিল ?\nউঃ আমেৰিকাৰ ‘চিকাগো’ চহৰত।\nপ্রঃ ইংৰাজসকলক ভাৰতৰ পৰা খেদি পঠিয়াবলৈ কোনজন ভাৰতীয় ৰজাই ফৰাচী নায়ক নেপোলিয়নৰ সহায় বিচাৰিছিল ?\nউঃ টিপু চুলতান।\nপ্রঃ বৃটিছ ভাৰতবৰ্ষৰ অন্তিমজন ভাইচৰয় কোন আছিল ?\nউঃ লৰ্ড মাউন্ট বেটেন।\nপ্রঃ কিমান চনত ‘গান্ধী-আৰউইন চুক্তি’ কৰা হৈছিল ?\nপ্রঃ তিনিওটা ‘ঘূৰণীয়া মেজমেল’ত উপস্থিত থকা ব্যক্তিজন কোন আছিল ?\nউঃ ভীমৰাও আম্বেদকাৰ।\nপ্রঃ কোনে ‘ফৰৱাৰ্ড ব্লক’ নামে এটি দল গঠন কৰে ?\nউঃ সুভাষ চন্দ্ৰ বসুই (১৯৩৯ চনত)।\nপ্রঃ কোনে ‘আজাদ হিন্দ ফৌজ’ (ইণ্ডিয়ান নেচনেল আৰ্মি) গঠন কৰে ?\nউঃ নেতাজী সুভাষ চন্দ্ৰ বসুয়ে।\nপ্রঃ ‘আজাদ হিন্দ ফৌজ’ৰ শ্লোগান কি আছিল ?\nউঃ ‘জয় হিন্দ’।\nপ্রঃ কোনজন ভাৰতীয় নেতাই কৈছিল, ‘তোমালোকে মোক তেজ দিয়া মই তোমালোকক স্বাধীনতা দিম’ ?·\nউঃ নেতাজী সুভাষ চন্দ্ৰ বসু।\nপ্রঃ গান্ধীজীয়ে কেতিয়া প্রথম সত্যাগ্ৰহ আন্দোলন আৰম্ভ কৰে ?\nউঃ ১৯১৭ চনত।\nপ্রঃ ভাৰতৰ প্রথম মহিলা বিশ্ববিদ্যালয় কিমান চনত স্থাপন কৰা হয় ?\nউঃ ১৯১৬ চনত (পুনেত)।\nপ্রঃ ‘দিল্লী চলো’ শ্লোগানটো কাৰ আছিল ?\nউঃ নেতাজী সুভাষ চন্দ্ৰ বসুৰ।\nপ্রঃ ভাৰতত উচ্চ শিক্ষাৰ মাধ্যম হিচাপে কোনে ইংৰাজী ভাষাৰ পোষকতা কৰিছিল ?\nউঃ লৰ্ড মেকলে।\nপ্রঃ কোন চনত জৱাহৰলাল নেহৰু ভাৰতীয় জাতীয় কংগ্ৰেছৰ সভাপতি নিৰ্বাচিত হৈছিল ?\nউঃ ১৯৩৬ চনত।\nপ্রঃ কিমান চনত ভাৰতবৰ্ষই ইংৰাজৰ হাতৰ পৰা স্বাধীনতা অৰ্জন কৰে ?\nউঃ ১৯৪৭ চনৰ ১৫ আগষ্টৰ দিনা।\nপ্রঃ সংবিধান অনুসৰি স্বাধীন ভাৰতত কিমান চনত প্রথমটো নিৰ্বাচন অনুষ্ঠিত কৰা হৈছিল ?\nউঃ ১৯৫২ চনত।\nপ্রঃ ‘সংবিধান সভা’ৰ সভাপতি কোন আছিল ?\nপ্রঃ সংবিধান সভাৰ খচৰা কমিটিৰ সভাপতি কোন আছিল ?\nউঃ ড০ ভীমৰাও আম্বেদকাৰ।\nপ্রঃ ভাৰতবৰ্ষই স্বাধীনতা লাভ কৰা সময়ত ইংলণ্ডৰ প্রধানমন্ত্ৰী কোন আছিল ?\nউঃ ক্লিমেন্ট এটলি।\nপ্রঃ স্বাধীন ভাৰতৰ প্রথম শিক্ষা মন্ত্ৰী কোন আছিল ?\nউঃ মৌলানা আবুল কালাম আজাদ।\nপ্রঃ স্বাধীন ভাৰতৰ প্রথম উপৰাষ্ট্ৰপতি কোন আছিল ?\nউঃ সবৰ্বপল্লী ৰাধাকৃষ্ণণ।\nপ্রঃ জনতা দলৰ পৰা কোনে প্রথমতে ভাৰতৰ প্রধান মন্ত্ৰী হয় ?\nউঃ মোৰাৰজী দেশাই (১৯৭৭ চনত)।\nপ্রঃ স্বাধীন ভাৰতৰ প্রথম প্রধান মন্ত্ৰী কোন আছিল ?\nউঃ পণ্ডিত জৱাহৰলাল নেহৰু।\nপ্রঃ স্বাধীন ভাৰতৰ পঞ্চম ৰাষ্ট্ৰপতি কোন আছিল ?\nউঃ ফখৰুদ্দিন আলি আহম্মেদ।\nপ্রঃ ১৯৫১ চনত ভাৰতৰ জনসংখ্যা কিমান আছিল ?\nউঃ ৩৬ কৌটি ১০ লাখ।\nপ্রঃ কিমান চনত চিকিমক ভাৰত যুক্তৰাষ্ট্রৰ অন্তর্ভুক্ত কৰা হয় ?\nপ্রঃ স্বাধীন ভাৰতৰ প্রথম ভাৰতীয় গৱৰ্ণৰ জেনেৰেল কোন আছিল ?\nউঃ চক্রৱৰ্তী ৰাজা গোপালাচাৰী ।00 0\n← ভাৰত ভূগোল কুইজ।India Geography Quiz\nভাৰতৰ ক্ৰীড়া কুইজ। Indian Sports… →


(Himalayasৰ পৰা পুনঃনিৰ্দেশিত)\n8,848 মিটাৰ (29 ফুট)\nহিমালয় পৰ্বতমালাক (ইংৰাজী: Himalaya Mountains) (pron.: /ˌhɪməˈleɪ.ə/ বা /hɪˈmɑːləjə/; সংস্কৃত: দেৱনাগিৰি: हिमालय), সাধাৰণতে হিমালয় বোলা হয়। সংস্কৃতৰ 'হিম' আৰু 'আলয়' - এই দুটা শব্দ মিলি 'হিমালয়' শব্দটোৰ গঠন হৈছে। ইয়াৰ অৰ্থ হৈছে 'বৰফৰ ঘৰ'। হিমালয় পৰ্বতমালা ভাৰতীয় উপদ্বীপৰ উত্তৰ দিশত অৱস্থিত। পৃথিৱীৰ কেইবাখনো উল্লেখযোগ্য নদী হিমালয়ৰপৰাই উপত্তি হৈছে। দক্ষিণ এছিয়াৰ সংস্কৃতি সুগভীৰতাৰে গঢ়ি তুলি ধৰিছে। বহুতো হিমালয়ৰ শৃংগ হিন্দু, বৌদ্ধ আৰু শিখ ধৰ্মৰ পৱিত্ৰ বুলি ধৰা হয়।\n2 জীৱ জগত\nপৃথিৱীৰ আঠ হাজাৰ মিটাৰতকৈও ওখ শৃংগ সমূহ হিমালয়তে অৱস্থিত। এছিয়াৰ বাহিৰত থকা আটাইতকৈ ওখ শৃংগটো এণ্ডিজ পৰ্বতমালা অৱস্থিত আৰু ইয়াৰ উচ্চতা ৬৯৬২ মিটাৰ (২২,৮৪১ ফুট)। অন্যহাতে, হিমালয়ত এশটাৰো অধিক ৭,২০০মিটাৰ (২৩,৬২২ ফুট)ৰো অধিক উচ্চতাৰ শৃংগ আছে। হিমালয়ত ৮,০০০ মিটাৰ (২৬,০০০ ফুট)ৰো অধিক উচ্চতাৰ মুঠ ১৪ টা শৃংগ আছে। হিমালয়ৰ সৰ্ব্বোচ্চ পাঁচটা শৃংগৰ নাম হৈছে:\nমাউণ্ট এভাৰেষ্ট - 8,848 মিটাৰs (29 ফুট)\nগডউইন অষ্টিন (কে2) - 8,611 মিটাৰs (28 ফুট)\nকাঞ্চনজঙ্ঘা - 8,586 মিটাৰs (28 ফুট)\nল'ৎসে - 8,516 মিটাৰs (27 ফুট)\nমাকালু - 8,462 মিটাৰs (27 ফুট)\nহিমালয়ৰ মূল পৰ্বতমালাটো পশ্চিমৰপৰা পূবলৈ তথা হিন্দু নদী উপত্যকাৰপৰা ব্ৰহ্মপুত্ৰ নদী উপত্যকালৈকে, ধনু আকৃতিত প্ৰায় ২,৪০০ কিঃমিঃ (১৫০০ মাইল) জুৰি বিস্তৃত হৈ আছে। ইয়াৰ প্ৰস্থ ৪০০ কিঃমিঃৰপৰা (পশ্চিম কাশ্মীৰ-জিনজিয়াঙ অঞ্চলত) ১৫০ কিঃমিঃ(তিব্বত-অৰুণাচল প্ৰদেশ অঞ্চলত) লৈকে দেখা যায়। হিমালয় পৰ্বতমালাত তিনিটাকৈ উপ-বিভাগ আছে। উত্তৰ দিশত থকা সৰ্ব্বোচ্চ পৰ্বতমালাক বৃহৎ বা আভ্যন্তৰীণ হিমালয় বোলা হয়।\nজলবায়ু, বৃষ্টিপাত, উচ্চতা আৰু মাটিৰ প্ৰকাৰৰ ভেদে ইয়াৰ জীৱজগতৰ ভেদ দেখা যায়। পৰ্বতমালাৰ নিম্নাংশত গ্ৰীষ্ম মণ্ডলৰ জলবায়ু পৰা আৰু হিমালয়ৰ ওপৰৰ অংশত বৰফৰে ভৰা জলবায়ু লৈকে ইয়াৰ জলবায়ুত প্ৰভেদ দেখা পোৱা যায়। বাৰ্ষিক বৃষ্টিপাতৰ পৰিমাণ ক্ৰমাৎ পশ্চিমৰপৰা পূবলৈ বাঢ়ি গৈছে। জলবায়ু, বৃষ্টিপাত, উচ্চতা আৰু মাটিৰ প্ৰকাৰৰ বৈচিত্ৰতাৰ বাবে হিমালয়ত বিভিন্ন প্ৰজাতিৰ উদ্ভিদ আৰু জীৱ-জন্তু পোৱা যায়। উদাহৰণ স্বৰূপে, হিমালয়ৰ সৰ্ব্বোচ্চ উচ্চতা (নিম্ন বায়ুৰ চাপত) আৰু অতিপাত ঠাণ্ডাৰ ফলত জীৱও হিমালয়ত পোৱা যায়।\nজলবায়ু সলনি হোৱাৰ ফলত হিমালয়ৰ উদ্ভিদ আৰু জীৱ-জন্তু জগতখনৰ গঠনত বৰ্তমান বহুতো সাল-সলনি হোৱা দেখা গৈছে। উষ্ণতাৰ বৃদ্ধি হোৱাৰ ফলত বহুতো প্ৰজাতিৰ জীৱই নিজৰ বাসস্থান উচ্চ স্থানলৈ সলনি কৰা দেখা গৈছে। বৰ্তমান গাঢ়ৱাল হিমালয় অঞ্চলত 'অ'ক' বনাঞ্চলৰ ঠাইত 'পাইন'ৰ বনাঞ্চলৰে ভৰি পৰা দেখা গৈছে। ইয়াৰ উপৰিও বহুতো প্ৰজাতিৰ উদ্ভিদৰ ঔষধীয় গুণত জলবায়ু পৰিৱৰ্তনৰ প্ৰভাৱ পৰিছে।\n৬০০০ কিঃমিঃৰৰো অধিক গতি কৰাৰ পাছত ভাৰতৰ ভূ-খণ্ডই(ইণ্ডিয়ান প্লেট) এছিয়া (ইউৰেছিয়ান প্লেট)ক খুন্দা মৰা দেখা গৈছে।\nহিমালয় হৈছে পৃথিৱীৰ আটাইতকৈ নতুনকৈ গঠিত হোৱা পৰ্বতমালা। ইয়াৰ উৎপত্তি গেদীয় আৰু ৰূপান্তৰিত শিল ওপৰলৈ উঠি অহাৰ ফলত হৈছে। 'প্লেট টেকটনিক'ৰ আধুনিক তত্বৰ মতে, 'ইণ্ডো-অষ্ট্ৰেলিয়ান প্লেট' আৰু 'ইউৰেছিয়ান প্লেট'ৰ সমকেন্দ্ৰিক সীমাত হোৱা 'মহাদেশীয় খুন্দা'ৰ (orogeny ) ফলত হিমালয় পৰ্বতমালাৰ গঠন হৈছে। ইয়াক 'fold mountain' বোলা হয়।\nহিমালয় পৰ্বতমালাত প্ৰায় ১৫০০০ মান হিমবাহ আছে আৰু এইবোৰত প্ৰায় ১২০০০ ঘন কিঃমিঃ বিশুদ্ধ পানী সংৰক্ষিত হৈ আছে। প্ৰায় ৭০ কিঃমিঃ দৈৰ্ঘ্যৰ ভাৰত-পাকিস্তানৰ সীমান্তৰ 'ছিয়াছেন হিমবাহ' মেৰু অঞ্চলৰ বাহিৰত অৱস্থিত পৃথিৱীৰ দ্বিতীয় বৃহত্তম হিমবাহ। গংগোত্ৰী আৰু যমুনাত্ৰী (উত্তৰাখণ্ড), জেমু (ছিক্কিম), খুম্বু (মাউণ্ট এভাৰেষ্টঅঞ্চল) হৈছে হিমালয়ৰ আন কেইটামান উল্লেখযোগ্য হিমবাহ।\nপশ্চিম দিশৰ নদীসমূহৰ দ্বাৰা 'সিন্ধু উপত্যকা' গঠিত হৈছে। সিন্ধু নদী হৈছে ইয়াৰ বৃহত্তম নদী। তিব্বতৰ 'ছেংগে' আৰু 'গাৰ' নদীৰ সংগম স্থলত সিন্ধু নদীৰ উৎপত্তি হৈছে। ই দক্ষিণ-পশ্চিমমুৱাকৈ ভাৰতবৰ্ষ আৰু পাকিস্তানৰ মাজেদি বৈ গৈ আৰৱ সাগৰত পৰিছেগৈ। ইয়াৰ মুখ্য উপনৈ সমূহ হৈছে: ঝেলাম, চেনাব, ৰবি আৰু ছুটলেজ।\nহিমালয়ৰ আনটো নদী উপত্যকা হৈছে 'গংগা-ব্ৰহ্মপুত্ৰ নদী উপত্যকা'। গংগা, ব্ৰহ্মপুত্ৰ, যমুনা ইয়াৰ মুখ্য নদী। পশ্চিম তিব্বতৰ 'য়াৰলোঙ ছাঙপো নদী'ৰপৰা ব্ৰহ্মপুত্ৰ নদীৰ উৎপত্তি হৈছে। ই তিব্বতৰ মাজেদি পূবমুৱাকৈ আৰু অসমৰ সমভূমিৰ মাজেদি পশ্চিমমুৱাকৈ বৈ গৈছে। গংগা আৰু ব্ৰহ্মপুত্ৰ বাংলাদেশত মিলিত হৈ বংগোপ সাগৰত পৰিছেগৈ। গংগা আৰু ব্ৰহ্মপুত্ৰৰ সংগম স্থলতেই পৃথিৱীৰ বৃহত্তম ব-দ্বীপ, সুন্দৰবন অৱস্থিত।\nপূব দিশৰ হিমালয়ৰ নদীসমূহ মূলতঃ আয়েয়াৰ্ৱাদী নদী (Ayeyarwady River)ৰ উপনৈ। ই পূৱ তিব্বতত উৎপত্তি হৈ ম্যানমাৰৰ মাজেদি বৈ গৈ আন্দামান সাগৰত পৰিছেগৈ।\nপ্ৰায় ৫,০০০ মিটাৰ উচ্চতাত ভাৰতবৰ্ষৰ ছিক্কিমত অৱস্থিত এটা হিমালয়ৰ হ্ৰদ দেখা গৈছে\nলাডাখত অৱস্থিত কোনো এক গিৰিপথৰ মাজত বৌদ্ধ ধৰ্মৰ লোকসকলে প্ৰাৰ্থনাত ব্যৱহাৰ কৰা পতাকা দেখা গৈছে।\nপশ্চিমৰ ইৰাণৰপৰা বলা শীতল বতাহক হিমালয় পৰ্বতমালাই বাধা প্ৰদান কৰে। ইয়াৰ ফলত কাশ্মীৰত তুষাৰপাত তথা পঞ্জাৱ আৰু উত্তৰ ভাৰতত ধাৰাষাৰ বৰষুণ হয়। উত্তৰ দিশৰপৰা বলা হিমশীতল বতাহক হিমালয়ে বাধা প্ৰদান কৰাৰ পাছতো কিছু বতাহ ব্ৰহ্মপুত্ৰ উপত্যকালৈ বৈ যায়। ইয়াৰ ফলস্বৰূপে, উত্তৰ-পূৰ্বাঞ্চল আৰু বাংলাদেশৰ উষ্ণতা কিছু পৰিমাণে হ্ৰাস পায়।\nপৃথিৱীৰ কেইবাখনো মুখ্য নদী, গংগা, ব্ৰহ্মপুত্ৰ, সিন্ধু, য়াঙৎজে, মেকং, ছুনজিয়াঙ আদি হিমালয়ৰপৰা উৎপত্তি হৈছে। এই নদীসমূহৰ উপত্যকাতেই আফগানিস্তান, বাংলাদেশ, ভূটান, চীন, ভাৰতবৰ্ষ, নেপাল, ম্যানমাৰ, কম্ব’ডিয়া, তাজাকিস্তান, উজবেকিস্তান, তুৰ্কমেনিস্তান, কাজাকিস্তান, কাইৰগিজস্তান, থাইলেণ্ড, ভিয়েটনাম, মালেয়েছিয়া আৰু পাকিস্তানৰ প্ৰায় ৩০ কোটি লোকে বসবাস কৰে।\nহিমালয়ত অৱস্থিত বহুতো স্থান হিন্দু, জৈন, শিখ আৰু বৌদ্ধ ধৰ্মৰ লগত জড়িত। হিন্দু ধৰ্মৰ মতে, হিমালয়ক ভগৱান হিমাৱতৰ অন্য এক ৰূপ বুলি ভৱা হয়। হিমাৱত হৈছে হিন্দুৰ দেৱতা শিৱৰ স্ত্ৰী পাৰ্বতীৰ পিতৃ। ইয়াৰ ধাৰ্মিক স্থানৰ এক উল্লেখযোগ্য উদাহৰণ হৈছে পাৰ’ টাকছাং। কোৱা হয় যে, পদ্মসম্ভাৱই ইয়াতেই ভূটানত বৌদ্ধ ধৰ্মৰ প্ৰৱৰ্তন কৰিছিল। দালাই লামাৰ বাসস্থানৰ দৰে বহুতো তিব্বতীয় বৌদ্ধ ধৰ্মৰ লোকসকলৰ ধাৰ্মিক স্থান হিমালয়ত অৱস্থিত আছে। তিব্বতত ছয় সহস্ৰাধিকৰো অধিক বৌদ্ধ বিহাৰ আছিল। ইয়াৰ উপৰিও তিব্বতীয় মুছলিম ধৰ্মৰ লোকসকলৰ লাছা আৰু ছিগাৎছেত নিজা মছজিদ আছিল। হৰিদ্বাৰ, বদ্ৰীনাথ, কেদাৰনাথ, গৌমুখ, দেৱপ্ৰয়াগ, ঋষিকেশ, মাউণ্ট কৈলাশ, মানসৰোবৰ আৰু অমৰনাথ হৈছে আন কেইখনমান উল্লেখযোগ্য ধৰ্মীয় স্থান।\n'Everest', the IMAX movie (1998). ISBN 0-7888-1493-1\nSwami Sundaranand, 'Himalaya: Through the Lens ofaSadhu'. Published by Tapovan Kuti Prakashan (August 2001). ISBN 81-901326-0-1\n"https://as.wikipedia.org/w/index.php?title=হিমালয়&oldid=224764"ৰ পৰা সংকলিত\nএই পৃষ্ঠাখন ০২ মে’, ২০২০ তাৰিখে ১১:৪৩ বজাত অন্তিম সংশোধন কৰা হৈছিল।


एक साल में बाइबल - ইণ্ডিয়ান ৰিভাইচ ভাৰচন - अक्टूबर 1\n1. আমি যি শুনিলো সেয়া কোনে বিশ্বাস কৰিলে? আৰু যিহোৱাৰ বাহু কাৰ বাবে প্ৰকাশিত হ’ল?\n2. কাৰণ তেওঁ যিহোৱাৰ আগত গছ পুলিৰ দৰে, আৰু শুকান মাটিত অঙ্কুৰিত হোৱা কোমল গজালিৰ দৰে বাঢ়ি উঠিল; তেওঁৰ কোনো বৈশিষ্ট্যপূর্ণ চেহেৰা বা ঐশ্বর্য নাছিল, আমি যেতিয়া তেওঁক চাওঁ তেতিয়া আমাক আকর্ষণ কৰিব পৰা তেওঁৰ কোনো সৌন্দৰ্য নাছিল।\n3. তেওঁ ঘৃণিত আৰু মানুহৰ দ্বাৰাই প্রত্যাকখাণ কৰা; শোকাতুৰ আৰু যাতনা পৰিচিত ব্যক্তি। যাৰ পৰা মানুহে মুখ লুকাই ৰাখে, তেওঁ তাৰ দৰে; তেওঁক তুচ্ছ জ্ঞান কৰা হল, আৰু আমি তেওঁক বিশেষত্বহীন বুলি বিবেচনা কৰিলোঁ।\n4. নিশ্চয়ে তেওঁ আমাৰ যাতনাবোৰ ললে, আমাৰ ৰোগৰ ভাৰ বলে, তথাপি আমি তেওঁক ঈশ্বৰৰ দ্বাৰাই শাস্তি পোৱা, ঈশ্বৰৰ দ্বাৰাই প্ৰহাৰিত, আৰু পীড়িত বুলি ভাবিলো।\n5. কিন্তু আমাৰ বিদ্রোহী কার্যবোৰৰ বাবে তেওঁক খোচা হ’ল, আমাৰ পাপবোৰৰ বাবে গুড়ি কৰা হ’ল। আমাৰ শান্তিৰ বাবে তেওঁক শাস্তি দিয়া হ’ল, আৰু তেওঁৰ আঘাতৰ দ্বাৰাই আমি সুস্থ হলোঁ।\n6. আমি সকলোৱে মেৰ-ছাগৰ দৰে অপথে গৈছিলোঁ; আমি প্ৰতিজনে নিজৰ নিজৰ পথে ঘুৰিছিলোঁ, আৰু যিহোৱাই আমাৰ সকলোৰে ঘোৰ অধর্মৰ ভাৰ তেওঁৰ ওপৰত দিলে।\n7. তেওঁক অত্যাচাৰ কৰা হৈছিল, তথাপি তেওঁ নিজকে নম্ৰ কৰিলে, আৰু তেওঁ নিজৰ মুখ নেমেলিলে; যেনেকৈ কাটিবলৈ নিয়া মেৰ-ছাগ, আৰু যেনেকৈ নোম কাটোতাৰ আগত মেৰ-ছাগে নিজম দি থকে, সেই দৰে তেওঁ নিজৰ মুখক নেমেলিলে।\n8. তেওঁক দমন নীতি আৰু বিচাৰৰ দ্বাৰাই দোষী কৰা হৈছিল; সেই প্রজন্মৰ পৰা কোনে তেওঁৰ বিষয়ে আৰু অধিক চিন্তা কৰিছিল? কিন্তু জীৱিতসকলৰ দেশৰ পৰা তেওঁক বিচ্ছেদ কৰা হৈছিল; আৰু মোৰ লোকসকলৰ দোষৰ কাৰণে তেওঁক শাস্তি দিয়া হৈছিল।\n9. তেওঁলোকে অপৰাধীসকলৰ সৈতে তেওঁৰ মৈদাম স্থাপন কৰিবলৈ ইচ্ছা কৰিলে, আৰু মৃত্যুত তেওঁ ধনৱানৰ সৈতে আছিল, তথাপি তেওঁ কোনো অত্যাচাৰ কৰা নাছিল, নাইবা তেওঁৰ মুখত কোনো প্ৰতাৰণাৰ কথা নাছিল।\n10. তথাপি যিহোৱাই তেওঁক আঘাতপ্রাপ্ত কৰি গুড়ি কৰিবলৈ ইচ্ছা কৰিলে; কিন্তু তোমালোকে যদি তেওঁৰ জীৱন পাপৰ বাবে উৎসর্গ কৰিব খুজিছা, তেনেহ’লে তুমি নিজৰ সন্তান সকলক দেখিবা, তেওঁৰ আয়ুস দীঘল হ’ব, আৰু যিহোৱাৰ উদ্দেশ্য তেওঁৰ যোগেদি সিদ্ধ কৰিব।\n11. তেওঁৰ আত্মাই কষ্ট পোৱাৰ পাছত তেওঁ নিজৰ জ্ঞানৰ দ্বাৰাই নিজকে সন্তুষ্ট হোৱা দেখিব। মোৰ ধাৰ্মিক দাসে অনেকক নির্দোষী প্রমাণ কৰিব, তেৱেঁই তেওঁলোকৰ অপৰাধৰ ভাৰ বহন কৰিব।\n12. সেইবাবে অনেক লোকসকলৰ মাজত মই তেওঁৰ অংশ দিম, আৰু তেওঁ বহুতৰ সৈতে লুটদ্ৰব্য ভাগ কৰিব; কাৰণ তেওঁ নিজৰ জীৱন মৃত্যুলৈ প্রকাশিত কৰিলে, আৰু আইন ভঙ্গ কৰাসকলৰ সৈতে গনিত হ’ল। তেওঁ অনেকৰ পাপৰ ভাৰ বহন কৰিলে, আৰু আইন ভঙ্গ কৰাসকলৰ কাৰণে মধ্যস্হতা কৰিলে।\n1. সন্তান জন্ম নিদিয়া মহিলা সকল গান গোৱা, কেতিয়াও প্ৰসৱ-বেদনা নোপোৱা মহিলা সকল, তোমালোকে আনন্দ গান আৰু উচ্চধ্বনিৰে উল্লাসিত হোৱা; কাৰণ যিহোৱাই কৈছে, বিবাহিত মহিলাৰ সন্তানতকৈ পৰিত্যক্ত মহিলাৰ সন্তান অধিক।\n2. তোমালোকৰ তম্বু ডাঙৰ কৰা, আৰু তম্বুবোৰ পর্দাবোৰ যিমান পাৰা বহলাই দিয়া; তোমালোকৰ জৰীবোৰ দীঘল কৰা আৰু খুটিবোৰ শক্তিশালী কৰা।\n3. তোমালোকৰ সোঁহাত আৰু বাওঁহাত মেলি দিয়া হ’ব, আৰু তোমালোকৰ বংশধৰসকলে দেশবোৰ জয় কৰিব, আৰু পৰিত্যক্ত নগৰবোৰ পুনৰ স্থাপন কৰিব।\n4. ভয় নকৰিবা, কাৰণ তোমালোক লজ্জিত নহবা; বা নিৰাশ নহ’বা কাৰণ তোমালোক অপমানিত নহ’বা; তোমালোকে যৌৱন-কালৰ লাজ আৰু তোমালোকক বর্জন কৰাৰ অপমান পাহৰিবা।\n5. তোমালোকৰ সৃষ্টিকর্তাই তোমালোকৰ স্বামী; তেওঁৰ নাম বাহিনীসকলৰ যিহোৱা। ইস্ৰায়েলৰ পবিত্ৰ ঈশ্বৰ জনা তোমালোকৰ মুক্তিদাতা; তেওঁ সমগ্র পৃথিবীৰ ঈশ্বৰ বুলি প্রখ্যাত।\n6. কাৰণ আত্মাত শোক পোৱা আৰু পৰিত্যাগ হোৱা, যৌৱনকালত বিয়া হৈ অগ্রাহ্য হোৱা মহিলাৰ দৰে, যিহোৱাই পুনৰ ভাৰ্যাৰ দৰে তোমালোকক আহ্বান কৰিছে, এই কথা তোমালোকৰ যিহোৱাই কৈছে।\n7. “মই অলপ সময়ৰ বাবে তোমালোকক ত্যাগ কৰিছিলোঁ; কিন্তু অধিক দয়াৰে মই তোমালোকক চপাম।\n8. অত্যন্ত ক্রোধত, মই ক্ষন্তেকৰ বাবে তোমালোকৰ পৰা মোৰ মুখ লুকুৱাইছিলোঁ; কিন্তু অনন্তকলীয়া বিশ্বাসযোগ্য চুক্তিৰে মই তোমালোকক দয়া কৰিম,” তোমালোকক উদ্ধাৰ কৰা যিহোৱাই কৈছে,\n9. “এইয়া মোৰ বাবে নোহৰ সময়ৰ জল সমূহৰ দৰে; সেই নোহৰ সময়ৰ জল সমূহে পুনৰায় পৃথিৱী প্লাবিত নকৰিব বুলি মই যেনেকৈ শপত কৰিছিলোঁ, সেই দৰে মই এতিয়া শপত কৰিছোঁ যে, মই তোমালোকক খং নকৰোঁ, আৰু ধমকিও নিদিওঁ।\n10. যদিও পৰ্ব্বতবোৰ ধ্বংস হ’ব, আৰু পাহাৰবোৰ কঁপিব; তথাপিও তোমালোকৰ পৰা মোৰ বিশ্বাসযোগ্য চুক্তি আঁতৰি নাযাব, বা মোৰ শান্তিৰ চুক্তি লৰচৰ নহব, যি জনে তোমালোকক অনুগ্ৰহ কৰে সেই যিহোৱাই কৈছে।\n11. হে পীড়িত জন, ধুমুহাত ক্ষতিগ্রস্ত আৰু শান্ত্বনা নোপোৱা জন, চোৱা, মই ফিৰোজাৰে তোমালোকৰ ফুটপাথ, আৰু নীলকান্ত মণিৰে তোমালোকৰ ভিত্তিমূল স্থাপন কৰিম।\n12. মই ৰুবী বাখৰৰে তোমালোকৰ চূড়াবোৰ, আৰু চিকমিকিৱা পাথৰেৰে তোমালোকৰ দুৱাৰবোৰ স্হাপন কৰিম, আৰু তোমালোকৰ চাৰিও সীমা ধুনীয়া পাথৰেৰে নিৰ্ম্মাণ কৰিম।\n13. তোমালোকৰ সকলো সন্তান যিহোৱাৰ দ্বাৰাই শিক্ষিত হব, আৰু তোমালোকৰ সন্তান সকলৰ শান্তি মহান হ’ব।\n14. ধাৰ্মিকতাত মই তোমালোকক পুনৰ স্থাপন কৰিম; তোমালোকৰ আৰু অত্যাচাৰ অভিজ্ঞতা নহ’ব, কাৰণ তোমালোকৰ ভয় নহ’ব; আৰু আতঙ্কজনক কোনো কথাই তোমালোকৰ ওচৰলৈ নাহিব।\n15. চোৱা, যদি কোনো এজন যন্ত্রণাৰে আলোড়িত কৰে, সেইয়া মোৰ পৰা নহয়; যি কোনোৱে তোমালোকক যন্ত্রণাৰে আলোড়িত কৰাৰ সৈতে তোমালোকক পৰাজিত কৰিব।\n16. চোৱা, মই কাৰিকৰ সৃষ্টি কৰিলোঁ, যি জনে জ্বলি থকা কয়লাত ফু মাৰে, ধাতুৰে অস্ত্ৰ-শস্ত্র গঢ়া তেওঁৰ কাম, সেই কমাৰক ময়েই সৃষ্টি কৰিলোঁ, আৰু মই ধ্বংস কৰিবলৈ ধ্বংসকাৰী সৃষ্টি কৰিলোঁ।\n17. তোমাৰ বিৰুদ্ধে গঢ়া কোনো অস্ত্ৰ সাফল নহ’ব; আৰু তোমালোকক দোষাৰোপ কৰা প্রতিজনকে তোমালোকে দোষাৰোপ কৰিবা। যিহোৱাৰ দাস সকলৰ এয়ে জন্ম স্বত্ত্ব, আৰু তেওঁলোকে মোৰ পৰা পোৱা সমর্থন” এয়াই যিহোৱাৰ ঘোষনা।\n1. তোমালোকে যিহোৱাৰ প্ৰশংসা কৰা। হে যিহোৱাৰ দাসবোৰ, প্ৰশংসা কৰা; যিহোৱাৰ নামৰ প্ৰশংসা কৰা।\n2. এতিয়াৰ পৰা অনন্ত কাললৈকে যিহোৱাৰ নাম ধন্য হওক।\n3. সূৰ্যৰ উদয়স্থানৰ পৰা অস্তস্থান পর্যন্ত যিহোৱাৰ নাম প্ৰশংসিত হওঁক।\n4. যিহোৱা সর্বজাতিৰ ওপৰত উন্নত; তেওঁৰ গৌৰৱ আকাশ-মণ্ডলতকৈয়ো ওখ।\n17. কুকুৰৰ কাণত ধৰা লোকৰ যেনে, বাটৰুৱাই আনৰ বিবাদত ক্রোধিত হোৱা তেনে।\n18. জ্বলন্ত কাঁড় মৰা জন যেনে,\n19. নিজৰ চুবুৰীয়াক প্ৰতাৰণা কৰা জনো তেনে, আৰু তেওঁ কয়, “মই জানো ধেমালি কৰা নাই?”\n1. এই কাৰণে মই পৌল, আপোনালোক অনা-ইহুদী লোকৰ কাৰণে খ্রীষ্ট যীচুৰ এজন বন্দী।\n2. আপোনালোকে শুনিছে যে আপোনালোকৰ কাৰণে ঈশ্বৰৰ অনুগ্ৰহৰ কার্যৰ ভাৰ তেওঁ মোক দিলে।\n3. ঈশ্বৰে তেওঁৰ সত্যৰ নিগূঢ়-তত্ব মোক জানিবলৈ দিলে। এই বিষয়ে মই আপোনালোকলৈ আগেয়ে অলপ লিখিছিলো।\n4. আপোনালোকে সেইবোৰ পঢ়িলে, খ্ৰীষ্ট সম্বন্ধীয় সত্যৰ এই নিগূঢ় তত্বত মোৰ অন্তর্দৃষ্টি বুজিব পাৰিব।\n5. সেই নিগূঢ় তত্ব আত্মাৰ দ্বাৰা এতিয়া যিভাৱে তেওঁৰ পবিত্র ভাৱবাদী আৰু পাঁচনি সকলৰ ওচৰত প্রকাশ কৰা হ’ল, আগৰ যুগৰ ব্যক্তি সকলৰ ওচৰত এই ভাবত জনোৱা হোৱা নাছিল।\n6. সেই নিগূঢ়-তত্ব এই- শুভবার্তাৰ দ্বাৰাই অনা-ইহুদী সকল খ্ৰীষ্ট যীচুত যুক্ত হৈ ইহুদী সকলৰ সৈতে সহ অধিকাৰী, এক শৰীৰৰ সদস্য আৰু প্ৰতিজ্ঞাত সহভাগী হয়।\n7. ঈশ্বৰে নিজৰ পৰাক্ৰম কাৰ্য সাধন কৰি মোক যি অনুগ্রহ দিলে, ঈশ্বৰৰ সেই বিশেষ অনুগ্ৰহ দানৰ ফলত শুভবার্তা প্রচাৰ কৰাৰ কাৰণে মই এজন দাস হ’লো।\n8. ঈশ্বৰৰ পবিত্ৰ লোক সকলৰ মাজত মই অতি নগণ্যতকৈও নগণ্য; তথাপি ঈশ্বৰে মোক এই বৰ দান কৰিলে, যাতে মই খ্রীষ্টত থকা ধাৰণাতীত সম্পদৰ শুভবার্তা অনা-ইহুদী সকলৰ ওচৰলৈ গৈ ঘোষণা কৰোঁ;\n9. আৰু সকলো বস্তুৰে সৃষ্টিকর্তা ঈশ্বৰৰ নিগূঢ় পৰিকল্পনাৰ কথা সকলোকে জনাওঁ৷ এই নিগূঢ় সত্য পূৰ্ব কালৰে পৰা ঈশ্বৰৰ দ্বাৰা গুপ্ত আছিল।\n10. ঈশ্বৰৰ ইচ্ছা এই যেন মণ্ডলীৰ যোগেদি স্বর্গীয় স্থানবোৰত আধিপত্য আৰু ক্ষমতা প্রাপ্ত শাসনকৰ্তা সকলৰ ওচৰত ঈশ্বৰৰ জ্ঞান জনোৱা হয়;\n11. তাতে তেওঁ আমাৰ খ্রীষ্ট যীচুত নিজৰ অনন্ত কালৰ পৰিকল্পনা অনুসাৰে কার্য কৰিলে।\n12. খ্রীষ্টত বিশ্বাস কৰাৰ দ্বাৰাই আমি সাহস আৰু দৃঢ় প্ৰত্যয়েৰে সৈতে ঈশ্বৰৰ সন্মুখলৈ আহিব ক্ষমতা পালোঁ।\n13. গতিকে মোৰ নিবেদন এই যে, আপোনালোকৰ কাৰণে মই ক্লেশ ভোগ কৰিছোঁ বাবে আপোনালোক যেন নিৰুৎসাহ নহয়; সেই সকলোবোৰ আপোনালোকৰ গৌৰৱৰ বাবেই হৈছে।\n14. এই কাৰণে মই পিতৃৰ ওচৰত আঁঠু লৈছোঁ।\n15. সেই পিতৃৰ পৰাই স্বৰ্গত আৰু পৃথিৱীত থকা প্রত্যেক পৰিয়ালে নাম পাইছে; তেওঁৰ পৰাই সকলো প্রাণীক সৃষ্টি কৰা হৈছে।\n16. ঈশ্বৰে নিজৰ প্ৰতাপৰ ধন অনুসাৰে এনে শক্তি আপোনালোকক দান কৰক যাতে, তেওঁৰ আত্মাৰ দ্বাৰাই আপোনালোকৰ আন্তৰিক পুৰুষ শক্তিশালী হয়।\n17. বিশ্বাসৰ দ্বাৰাই আপোনালোকৰ হৃদয়বোৰত খ্ৰীষ্ট নিবাস কৰক, যাতে আপোনালোক তেওঁৰ প্রেমৰ ভিত্তিমূলত শিপা ধৰি সুদৃঢ় হয়।\n18. তাতে আপোনালোক আৰু ঈশ্বৰৰ সকলো পবিত্র লোক সকলে যেন খ্রীষ্টৰ প্রেমৰ গভীৰতা, উচ্চতা, দৈর্ঘ্যতা আৰু বিস্তাৰতা বুজি পাব পাৰে।\n19. খ্রীষ্টৰ অদ্বিতীয় মহান প্রেম যেন আপোনালোকে উপলদ্ধি কৰিব পাৰে, তাতে ঈশ্বৰৰ সকলো পৰিপূর্ণতাৰে আপোনালোক পূর্ণ হব।\n20. আমাৰ হৃদয়ত ঈশ্বৰৰ যি শক্তিয়ে কার্য কৰে, তেওঁ সেই শক্তি অনুসাৰে আমি যি যাচনা কৰোঁ বা চিন্তা কৰোঁ, তাতকৈও অধিক বেচি কৰিব পাৰে।\n21. মণ্ডলীত আৰু খ্ৰীষ্ট যীচুত যুগে যুগে সদাসর্ব্বদায় তেওঁৰেই মহিমা হওক। আমেন।


04.02.20 Morning Assame Murli Om Shanti BapDada Madhuban\n"মৰমৰ সন্তানসকল – তোমালোকে এতিয়ালৈকে যিবোৰ পঢ়িছা সেয়া পাহৰি যোৱা, জীৱন্তে মৰি যোৱা মানে সকলোবোৰ পাহৰি যোৱা, অতীতৰ একোৱেই যাতে স্মৃতিত নাহে”\nযিসকল জীৱন্তে পুৰা মৰি যোৱা নাই তেওঁলোকৰ চিন কি হ’ব?\nতেওঁলোকে পিতাৰ লগতো তৰ্ক কৰি থাকিব। শাস্ত্ৰৰ উদাহৰণ দি থাকিব। যিসকল পুৰা মৰি গ’ল তেওঁলোকে ক'ব - বাবাই যি শুনায় সেয়াই সত্য। আমি আধাকল্প যি শুনিলোঁ সেয়া মিথ্যা আছিল সেয়েহে এতিয়া তাক মুখতো আনিব নালাগে। পিতাই কৈছে হিয়ৰ ন’ ইভিল (বেয়া নুশুনিবা)........\nসন্তানসকলক বুজোৱা হৈছে যেতিয়া কাৰোবাক শান্তিত বহোৱা, যাক ‘নেষ্ঠা’ নাম দিয়া হৈছে, এইটো ড্ৰিল কৰোৱা হয়। এতিয়া পিতা বহি আত্মিক সন্তানসকলক বুজায় যে যিসকল জীৱন্তে মৰি গৈছে, কয় আমি জীৱন্তে মৰি গ’লো, যেনেকৈ মনুষ্য মৰিলে তেতিয়া সকলোবোৰ পাহৰি যায় কেৱল সংস্কাৰ থাকি যায়। এতিয়া তোমালোকো পিতাৰ হৈ জগতৰ পৰা মৰি গ'লা। পিতাই কয় - তোমালোকৰ ভক্তিৰ সংস্কাৰ আছিল, এতিয়া সেই সংস্কাৰ সলনি হৈ আছে গতিকে তোমালোক জীৱন্তে মৰি নোযোৱা জানো। মৃত্যু হ'লে মনুষ্যই পঢ়া সকলোবোৰ পাহৰি যায় আকৌ পৰৱৰ্তী জন্মত নতুনকৈ পঢ়িবলগীয়া হয়। পিতায়ো কয় - তোমালোকে যিবোৰ পঢ়িলা সেয়া পাহৰি যোৱা। তোমালোকতো পিতাৰ হৈ গ’লা নহয় জানো। মই তোমালোকক নতুন কথা শুনাওঁ। গতিকে এতিয়া বেদ, শাস্ত্ৰ, গ্ৰন্থ, জপ্, তপ্ আদি এই সকলো কথা পাহৰি যোৱা সেইকাৰণেই কোৱা হয় – হিয়েৰ ন’ ইভিল (বেয়া নুশুনিবা), চি ন’ ইভিল…. (বেয়া নাচাবা......)। এয়া তোমালোক সন্তানসকলৰ কাৰণে। কোনোবাই বহুত শাস্ত্ৰ আদি পঢ়িছে, পুৰা মৰি যোৱা নাই তেন্তে ফাল্টু (অযথা) আৰ্গ্যু (তৰ্ক) কৰিব। মৰি গ’লে তেতিয়া পুনৰ কেতিয়াও আৰ্গ্যু নকৰিব। ক'ব পিতাই যি শুনাইছে সেয়াই সত্য বাকী কথাবোৰ মই মুখলৈ কিয় আনিম! পিতাই কয় - এইবিলাক মুখলৈ নানিবাই। হিয়ৰ ন’ ইভিল। পিতাই ডায়ৰেক্সন (নিৰ্দেশনা) দিয়া নাই জানো - একোৱেই নুশুনিবা। ক’বা এতিয়া আমি জ্ঞান সাগৰৰ সন্তান হৈছোঁ তেন্তে ভক্তিৰ কথা কিয় স্মৃতিলৈ আনিম! আমি এজন ভগৱানকহে স্মৰণ কৰোঁ। পিতাই কৈছে - ভক্তি মাৰ্গক পাহৰি যোৱা। মই তোমালোকক সহজ কথা শুনাওঁ যে মোক বীজক স্মৰণ কৰা তেতিয়া গোটেই বৃক্ষ বুদ্ধিত আহিয়েই যাব। তোমালোকৰ মুখ্য হ’ল গীতা। গীতাতেই ভগৱানৰ বুজনি আছে। এতিয়া এয়া হৈছে নতুন কথা। নতুন কথাৰ প্ৰতি সদায় বেছিকৈ মনোযোগ দিয়া হয়। হওঁতে বহুত চিম্পুল (সহজ, চিধা) কথা। সকলোতকৈ ডাঙৰ কথাতো হ’ল স্মৃতিত থকাতো। বাৰে-বাৰে ক’বলগীয়া হয়- মনমনাভৱ। পিতাক স্মৰণ কৰা, এইটোৱে অতি গূঢ় কথা, ইয়াতেই বিঘিনি আহে। বহুত সন্তান আছে যিয়ে গোটেই দিনটোত দুই মিনিটো স্মৰণ নকৰে। পিতাৰ হৈও ভাল কৰ্ম নকৰে গতিকে স্মৰণো নকৰে, বিকৰ্ম কৰি থাকে। বুদ্ধিত ধাৰণেই নহয় সেইবাবে কোৱা হ’ব – এয়া পিতাৰ আজ্ঞাৰ অনাদৰ, পঢ়িব নোৱাৰিব, সেই শক্তি নাপাব। লৌকিক পঢ়াতো বল পোৱা যায় নহয় জানো। পঢ়া হ’ল চ’ৰ্চ অফ ইনকম (উপাৰ্জনৰ উৎস)। শৰীৰ নিৰ্বাহ হয় তাকো অলপ সময়ৰ বাবে। কোনোবাই পঢ়ি থাকোতেও মৰি যায় তেতিয়া সেই পঢ়া জানো লগত লৈ যাব। আকৌ জন্ম লৈ নতুনকৈ পঢ়িব লাগিব। ইয়াততো তোমালোকে যিমান পঢ়িবা, সেয়া লগত লৈ যাবা কিয়নো তোমালোকে পৰৱৰ্তী জন্মত প্ৰালব্ধ লাভ কৰা। বাকীতো সেয়া সকলো হ’ল ভক্তিমাৰ্গ। কি কি যে বস্তু আছে, এয়া কোনেও নাজানে। আত্মিক পিতাই তোমালোক আত্মাসকলক বহি জ্ঞান দিয়ে। এবাৰেই পিতা পৰম আত্মা আহি আত্মাসকলক জ্ঞান দিয়ে যাৰ দ্বাৰা বিশ্বৰ মালিক হৈ যোৱা। ভক্তিমাৰ্গত জানো স্বৰ্গ থাকে! এতিয়া তোমালোক প্ৰভুৰ হৈছা। মায়াই বহুবাৰ সন্তানসকলকো মাউৰা (গৰাকী বিহীন) কৰি দিয়ে, সৰু সৰু কথাত নিজৰ মাজতে কাজিয়া কৰে। পিতাৰ স্মৃতিত নাথাকে তেন্তে মাউৰা নহ’ল জানো। মাউৰা হ’লে নিশ্চয় কিবা নহয় কিবা পাপ কৰ্ম কৰি দিব। পিতাই কয় - মোৰ হৈ মোৰ নাম বদনাম নকৰিবা। ইজনে সিজনৰ সৈতে বহুত মৰমেৰে চলা, অদৰকাৰী কথা নক’বা।\nপিতাই এনেকুৱা অহল্যা, কুঁজী, ভিলনীসকলকো (নীচ জাতিৰ লোক) উদ্ধাৰ কৰিবলগীয়া হয়। এনেকৈ কয় যে ভগৱানে ভিলনীৰ পৰা বগৰী খালে। এতিয়া এনেকৈ জানো ভিলনীৰ পৰা খাব পাৰে। ভিলনীৰ পৰা যেতিয়া ব্ৰাহ্মণী হৈ যায় তেতিয়া কিয় নাখাব! সেয়েহে ব্ৰহ্মা ভোজনৰ মহিমা আছে। শিৱবাবাইতো নাখায়। তেওঁতো অভোক্তা। এই ৰথে (ব্ৰহ্মাই)তো খায় নহয় জানো। তোমালোক সন্তানসকলে কাৰো সৈতে তৰ্ক কৰাৰ দৰকাৰ নাই। সদায় নিজক সুৰক্ষিত কৰি ৰখা উচিত। দুটা শব্দই কোৱা - শিৱবাবাই কৈছে। শিৱবাবাকেই ৰুদ্ৰ বুলি কোৱা হয়। ৰুদ্ৰ জ্ঞান যজ্ঞত বিনাশৰ অগ্নি প্ৰজ্বলিত হ’ল তেন্তে ৰুদ্ৰ ভগৱান নহ'ল জানো। কৃষ্ণকতো ৰুদ্ৰ বুলি কোৱা নহ’ব। বিনাশো কৃষ্ণই নকৰায়, পিতাইহে স্থাপনা, বিনাশ, প্ৰতিপালন কৰায়। নিজেই একো নকৰে, নহ'লেতো দোষৰ ভাগীদাৰ হৈ যাব।তেওঁ হৈছে কৰণকৰাবনহাৰ। পিতাই কয় - মই নকওঁ যে বিনাশ কৰা। এয়া সকলো ড্ৰামাত নিৰ্ধাৰিত হৈ আছে। শংকৰে জানো কিবা কৰে? একো নকৰে। এনেকৈ কেৱল গায়ন আছে যে শংকৰ দ্বাৰা বিনাশ। বাকী বিনাশতো তেওঁলোকে নিজেই কৰি আছে। এইখন অনাদি ৰচি থোৱা ড্ৰামা যাক বুজোৱা হয়। ৰচয়িতা পিতাকেই সকলোৱে পাহৰি গ’ল। এনেকৈ কয় – গড্ ফাদাৰ ৰচয়িতা হয় কিন্তু তেওঁক নাজানে। এনেকৈ ভাবে যে তেওঁ জগতখন সৃষ্টি কৰে। পিতাই কয় - মই সৃষ্টি নকৰোঁ, মই পৰিৱৰ্তন কৰোঁ। কলিযুগক সত্যযুগ কৰি তোলোঁ। মই সংগমত আহোঁ, যাৰ কাৰণে গায়ন আছে - চুপ্ৰিম আস্পীচিয়স (পৰম কল্যাণকাৰী) যুগ। ভগৱান কল্যাণকাৰী হয়, সকলোৰে কল্যাণ কৰে কিন্তু কেনেকৈ আৰু কি কল্যাণ কৰে, এয়া একোৱেই নাজানে। ইংৰাজীত কোৱা হয় লিবাৰেটৰ (মুক্তিদাতা), গাইড (পথ প্ৰৰ্দশক), কিন্তু তাৰ অৰ্থ জানো বুজি পায়। এনেকৈ কয় - ভক্তিৰ পাছত ভগৱানক পাবা, সৎগতি পাবা। সকলোৰে সৎগতিতো কোনো মনুষ্যই কৰিব নোৱাৰে। নহ’লে পৰমাত্মাক পতিত-পাৱন সকলোৰে সৎগতি দাতা বুলি কিয় গোৱা হয়? পিতাক কোনেও নাজানে, মাউৰা হয়। পিতাৰ প্ৰতি বিপৰীত বুদ্ধিৰ। এতিয়া পিতাই কি কৰিব। পিতাতো নিজেই মালিক। তেওঁৰ শিৱ জয়ন্তীও ভাৰতত পালন কৰে। পিতাই কয় - মই ভক্তিৰ ফল দিবলৈ আহোঁ। ভাৰততে আহোঁ। আহিবলৈ মোক শৰীৰতো নিশ্চয় লাগিব নহয় জানো। প্ৰেৰণাৰে জানো কিবা হ’ব। এওঁৰ শৰীৰত প্ৰৱেশ কৰি, এওঁৰ মুখৰ দ্বাৰা তোমালোকক জ্ঞান দিওঁ। গোমুখৰ কথা নাই। এয়াতো এইখন মুখৰ কথা। মুখতো মনুষ্যৰে লাগিব নহয় জানো, জন্তুৰতো নহয়। বুদ্ধিয়ে ইমানখিনিও কাম নকৰে। আনফালে আকৌ ভাগীৰথক দেখুৱায়, তেওঁ কেনেকৈ আৰু কেতিয়া আহে, কোনেও অলপো নাজানে। সেয়েহে পিতাই সন্তানসকলক বহি বুজায় যে তোমালোক মৰি গ’লা গতিকে ভক্তি মাৰ্গক একেবাৰে পাহৰি যোৱা। শিৱ ভগৱানুবাচ মোক স্মৰণ কৰা তেতিয়া বিকৰ্ম বিনাশ হৈ যাব। মইহে পতিত-পাৱন হওঁ। তোমালোক পবিত্ৰ হৈ যাবা তেতিয়া সকলোকে লৈ যাম। ঘৰে ঘৰে বাৰ্তা দিয়া। পিতাই কয় - মোক স্মৰণ কৰা তেতিয়া বিকৰ্ম বিনাশ হ'ব। তোমালোক পবিত্ৰ হৈ যাবাগৈ। বিনাশ সমাগত। তোমালোকে আহ্বানো কৰা হে পতিত-পাৱন আহা, ৰামৰাজ্য স্থাপন কৰা, ৰাৱণ ৰাজ্যৰ পৰা মুক্ত কৰা। তেওঁলোক প্ৰত্যেকে নিজৰ-নিজৰ বাবে চেষ্টা কৰে। পিতাইতো কয় - মই আহি সকলোকে মুক্ত কৰোঁ। সকলো5বিকাৰী ৰূপী ৰাৱণৰ কাৰাগাৰত আৱদ্ধ হৈ আছে, মই সকলোৰে সৎগতি কৰোঁ। মোক কোৱাও হয় - দুখ হৰ্তা, সুখ কৰ্তা। ৰাম ৰাজ্যতো নিশ্চয় নতুন সৃষ্টিত হ'ব।\nতোমালোক পাণ্ডৱসকল এতিয়া প্ৰীত বুদ্ধিৰ। কিছুমানতো তৎক্ষণাৎ প্ৰীত বুদ্ধিৰ হৈ যায়। কিছুমানৰ লাহে-লাহে প্ৰীত গঢ়ি উঠে। কিছুমানেতো কয় - মই সকলোবোৰ পিতাক অৰ্পণ কৰি দিওঁ। কেৱল এজনৰ বাহিৰে দ্বিতীয় কোনো নায়েই। সকলোৰে সাৰথি একমাত্ৰ ভগৱানেই হয়। কিমান যে চিম্পুল (সহজ) কথা। পিতাক স্মৰণ কৰা আৰু চক্ৰক স্মৰণ কৰা তেতিয়া চক্ৰৱৰ্তী ৰজা-ৰাণী হ'বাগৈ। এইখন স্কুলেই হৈছে বিশ্বৰ মালিক হোৱাৰ, সেইবাবে চক্ৰৱৰ্তী ৰজা নাম ৰখা হৈছে। চক্ৰক জানিলে তেতিয়া চক্ৰৱৰ্তী হয়গৈ। এয়া পিতাইহে বুজায়। বাকী কোনো তৰ্ক কৰিব নালাগে। কোৱা, ভক্তি মাৰ্গৰ সকলো কথা এৰি দিয়া। পিতাই কয় - কেৱল মোক স্মৰণ কৰা। মূল কথাই হৈছে এইটো। যিসকল তীব্ৰ পুৰুষাৰ্থী হয় তেওঁলোক জোৰ দি পঢ়াত লাগি যায়, যিসকলৰ পঢ়াৰ চখ থাকে তেওঁলোকে ৰাতিপুৱা উঠি পঢ়ে। ভক্তি কৰা সকলেও ৰাতিপুৱা উঠে। ঐকান্তিক ভক্তি কিমান যে কৰে, যেতিয়া শিৰশ্ছেদ কৰিবলৈ উদ্যত হয় তেতিয়া সাক্ষাৎকাৰ হয়। ইয়াততো বাবাই কয় - এই সাক্ষাৎকাৰো হানিকাৰক। সাক্ষাৎকাৰত গ’লে পঢ়া আৰু যোগ দুয়োটাই বন্ধ হৈ যায়। সময় নষ্ট হৈ যায় সেইকাৰণে ধ্যান আদিৰ চখ একেবাৰে ৰাখিব নালাগে। এইটোও ডাঙৰ বেমাৰ হয়, যাৰ দ্বাৰা মায়াৰ প্ৰৱেশতা হৈ যায়। যেনেকৈ যুদ্ধৰ সময়ত খবৰ শুনায় তেতিয়া মাজতে এনেকুৱা বেয়া কৰি দিয়ে যাতে কোনেও শুনিব নোৱাৰে। মায়ায়ো বহুতৰ আগত বিঘিনি আনি দিয়ে। পিতাক স্মৰণ কৰিবলৈ নিদিয়ে। বুজি পোৱা যায় যে এওঁৰ ভাগ্যত বিঘিনি আছে। লক্ষ্য কৰা হয় যে মায়াৰ প্ৰৱেশতাতো হোৱা নাই। অনিয়মৰ একোতো কোৱা নাই তেতিয়া তৎক্ষণাৎ বাবাই তললৈ পঠাই দিব। বহুত মনুষ্যই কয় - মোৰ সাক্ষাৎকাৰ হ’লে তেতিয়া ইমান ধন মাল আদি মই আপোনাক দি দিম। বাবাই কয় - এইবোৰ তুমি নিজৰ লগতে ৰাখা। ভগৱানক তোমাৰ পইচাৰ কি দৰকাৰ। পিতাইতো জানে এই পুৰণি সৃষ্টিত যি আছে সেই সকলোবোৰ ভস্ম হৈ যাব। বাবাই কি কৰিব? বাবাৰ ওচৰততো এটোপ-এটোপকৈ পুখুৰী হৈ যায়। পিতাৰ নিৰ্দেশনা মতে চলা, চিকিৎসালয় তথা বিশ্ব বিদ্যালয় খোলা, য’ত যিকোনো লোকে আহি বিশ্বৰ মালিক হ’ব পাৰে। তিনি খোজ ভূমিত বহি তোমালোকে মনুষ্যক নৰৰ পৰা নাৰায়ণ কৰি তুলিব লাগে। কিন্তু3খোজ ভূমিও পোৱা নাযায়। পিতাই কয় - মই তোমালোকক সকলো বেদ-শাস্ত্ৰৰ সাৰ শুনাওঁ। এই শাস্ত্ৰ হৈছে সকলোবোৰ ভক্তি মাৰ্গৰ। বাবাই কোনো নিন্দা নকৰে। এয়াতো খেল ৰচি থোৱা আছে। এয়া কেৱল বুজাবৰ কাৰণে কোৱা হয়। হওতে তথাপি খেলেই নহয় জানো। খেলক আমি নিন্দা কৰিব নোৱাৰো। আমি কওঁ জ্ঞান সূৰ্য, জ্ঞান চন্দ্ৰমা তেওঁলোকে আকৌ চন্দ্ৰমা আদিত গৈ বিচাৰে। তাত কোনো ৰাজ্য আছে জানো? জাপানী লোকসকলে সূৰ্যক মানে। আমি কওঁ সূৰ্যবংশী, তেওঁলোকে আকৌ বহি সূৰ্যক পূজা কৰে, সূৰ্যক পানী দিয়ে। গতিকে বাবাই সন্তানসকলক বুজাইছে - কোনো কথাতে বেছি তর্ক কৰিব নালাগে। এটা কথাই শুনোৱা - পিতাই কয় – মামেকম (মনে মনে কেৱল মোক) স্মৰণ কৰা তেতিয়া পাৱন হৈ যাবা। ৰাৱণ ৰাজ্যত এতিয়া সকলো পতিত। কিন্তু নিজকে কোনোবাই পতিত বুলি মানি লয় জানো।\nসন্তানসকল, তোমালোকৰ এটা চকুত শান্তিধাম, আনটো চকুত সুখধাম বাকী এই দুখধামক পাহৰি যোৱা। তোমালোক হৈছা চৈতন্য লাইট হাউচ (প্ৰকাশ কুঞ্জ)। এতিয়া প্ৰদৰ্শনীতো নাম ৰখা হৈছে - ভাৰত দি লাইট হাউচ…. কিন্তু তেওঁলোকে জানো বুজি পাব। তোমালোক এতিয়া লাইট হাউচ নোহোৱা জানো। পোৰ্টত (বন্দৰত) লাইট হাউচে ষ্টীমাৰক (পানী জাহাজক) ৰাস্তা দেখুৱায়। তোমালোকেও সকলোকে মুক্তি আৰু জীৱনমুক্তি ধামৰ ৰাস্তা দেখুওৱা। যেতিয়া কোনোবা প্ৰদৰ্শনীলৈ আহে তেতিয়া বহুত মৰমেৰে কোৱা – গড্ ফাদাৰ (ঈশ্বৰ পিতা)তো সকলোৰে এজনেই। গড্ ফাদাৰ বা পৰমপিতাই কয় - মোক স্মৰণ কৰা তেন্তে নিশ্চয় মুখেৰেই নক’ব জানো। ব্ৰহ্মাৰ দ্বাৰা স্থাপনা, আমি সকলো ব্ৰাহ্মণ-ব্ৰাহ্মণী হৈছোঁ ব্ৰহ্মাৰ মুখ বংশাৱলী। সেই ব্ৰাহ্মণেও তোমালোকক ব্ৰাহ্মণ দেৱতায়ে নমঃ বুলি কৈ মহিমা কৰে। উচ্চতকৈও উচ্চ হৈছে এজন পিতা। তেওঁ কয় - মই তোমালোকক উচ্চতকৈও উচ্চ ৰাজযোগ শিকাওঁ, যাৰ দ্বাৰা তোমালোক গোটেই বিশ্বৰ মালিক হৈ যোৱা। সেই ৰাজ্য তোমালোকৰ পৰা কোনেও কাঢ়ি ল’ব নোৱাৰে। ভাৰতৰ গোটেই বিশ্বতে ৰাজ্য আছিল। ভাৰতৰ কিমান মহিমা আছে। তোমালোকে এতিয়া জানা যে আমি শ্ৰীমত অনুসৰি এই ৰাজ্য স্থাপনা কৰি আছোঁ। ভাল বাৰু!\n1) তীব্ৰ পুৰুষাৰ্থী হ’বলৈ হ’লে পঢ়াৰ চখ (আগ্ৰহ) থাকিব লাগে। ৰাতিপুৱাই উঠি পঢ়া পঢ়িব লাগে। সাক্ষাৎকাৰৰ আশা ৰাখিব নালাগে, ইয়াতো সময় নষ্ট হয়।\n2) শান্তিধাম আৰু সুখধামক স্মৰণ কৰিব লাগে, এই দুখধামক পাহৰি যাব লাগে। কাৰো লগত তৰ্ক কৰিব নালাগে, প্ৰেমেৰে মুক্তি আৰু জীৱনমুক্তি ধামৰ ৰাস্তা দেখুৱাব লাগে।\nনিমিত্ত ভাৱৰ দ্বাৰা সেৱাত সফলতা প্ৰাপ্ত কৰোঁতা শ্ৰেষ্ঠ সেৱাধাৰী হোৱা\nনিমিত্ত ভাৱে সেৱাত স্বতঃ সফলতা প্ৰাপ্ত কৰায়। নিমিত্ত ভাৱ নাথাকিলে সফলতাও নাই। শ্ৰেষ্ঠ সেৱাধাৰী অৰ্থাৎ পিতাৰ খোজে প্ৰতি প্ৰতিটো খোজ দিওঁতা। প্ৰতিটো খোজ শ্ৰেষ্ঠ মত অনুসৰি দি শ্ৰেষ্ঠ কৰি তোলোঁতা। যিমানে সেৱাত, নিজৰ ব্যৰ্থ সমাপ্ত হৈ যায় সিমানে সমৰ্থ হয় আৰু সমৰ্থ আত্মাই প্ৰতিটো খোজত সফলতা প্ৰাপ্ত কৰে। শ্ৰেষ্ঠ সেৱাধাৰী সেইজন যিয়ে নিজে উৎসাহ-উদ্দীপনাত থাকে আৰু আনকো উৎসাহ-উদ্দীপনা যোগায়।\nঈশ্বৰীয় সেৱাত নিজকে অফাৰ (অৰ্পন) কৰা তেতিয়া আফ্ৰিন (ধন্যবাদ) পাই থাকিবা।


ভ্ৰমণ কাহিনী: সীমাৰ পৰিধি ভাঙি—জৰ্জিয়া, টিবিলিছি, কাখেটিলৈ – মল্লিকা কলিতা | সৃষ্টিৰ জিলিঙনি\n← ৰাজেন গোহাঁই কিয় জ্বলিল – পংকজ শইকীয়া\nসম্পাদকীয়- আজিজুল হক →\nভ্ৰমণ কাহিনী: সীমাৰ পৰিধি ভাঙি—জৰ্জিয়া, টিবিলিছি, কাখেটিলৈ – মল্লিকা কলিতা\nআমাৰ জেগাডোখৰৰ অৱস্থিতি মধ্যবৰ্তী এলেকাত। তিনি মিনিট খোজ কঢ়া দূৰত্বত Rustaveli মেট্ৰ’ষ্টেচন, বাচ ষ্টপ, টেক্সি ষ্টেণ্ড। জন্তু লগত ৰাখিবলৈ দিয়া নহ’ব বুলি উল্লেখ কৰা হৈছিল। নগদ ধনৰাশি পৰিশোধ কৰিব লাগিব বুলি উল্লেখ থকাত আমি কাটাৰতে কাটাৰি ৰিয়াল ইউ এছ ডলাৰলৈ পৰিৱৰ্তন কৰি (আলফাৰদান এক্সেঞ্জ অফিচ) লগতলৈ গৈছিলোঁ। এয়াৰপৰ্ট’ত দুখনকৈ জৰ্জিয়াৰ চিম কাৰ্ড ক্ৰয় কৰা হৈছিল, যাতে পৰিয়াল পৰিজনৰ সৈতে নিজৰ অনুভৱবোৰ ভাগ-বাটোৱাৰা কৰিব পাৰোঁ। আমাৰ প্ৰয়োজন অনুযায়ী চিম কাৰ্ড আমি পাইছিলোঁ। প্ৰথম দিনা কোনো ভ্ৰমণসূচী ৰখা নাছিলোঁ, কেবল জিৰণি। যিহেতু গোটেই ৰাতি টোপনি ক্ষতি হৈছিল।\nআমাৰ ঘৰৰ বাহিৰত লমালমে লাগি আছিল আঙুৰ, মোক- খা, মোক-খা, কৰি আৰু দেখা নেদেখা বিবিধ ফল-আমি উমলি জামলি শিশু একোটি হৈ পৰিছিলোঁ। তাত আছিল ডালিম, পীয়েৰ, নৰাবগৰী আদি কৰি বহুত জনা নজনা ফলৰ গছ। জেষ্ঠা কন্যাই আটাহ পাৰি উঠিল ‘মা, মা হেজেল নাটৰ গছ!’ ৰুটিৰ সামান্য টুকুৰাটো দুয়োজনী ছোৱালীৰে সিহঁতৰ প্ৰিয় ‘নিউট্ৰেলা’ অবিহনে পেটলৈ নাযায়, চিঞৰি নুঠি পাৰেনে! ‘নিউট্ৰেলা’ যি নেকি হেজেল নাটৰ পৰা প্ৰস্তুত কৰা হয়। তাই মনৰ উলাহেৰে সেই গছৰ কিছু গুটি সংগ্ৰহ কৰিলে লগৰ বান্ধৱীক দেখুৱাবলৈ। দুয়োজন গৃহস্থ অলপ ওলাই গ’ল বজাৰ-সমাৰ তথা চৌপাশ দৰ্শন, আৱহাৱা জানিবলৈ বুজিবলৈ। তেওঁলোক ঘূৰি আহিল কিছু বেলিৰ মূৰকত আৰু দুয়ো হাঁহিত থাকিব পৰা নাই। আমি যিমানেই সুধো দুয়োৱে মূৰে কপালে হাত দি হাঁহিব লাগিল। অলপ পিছত ৰহস্য ফাদিল হ’ল; তলৰ দোকান আৰু তাৰ আশে-পাশে যিমানখিনি মানুহ ল’গ পালে তাৰ পৰা তেওঁলোক এটা কথাত নিশ্চিত হ’ল যে জৰ্জিয়াত ইংৰাজী নচলে। ইংৰাজী বুলি যে এটা ধনী ভাষা আছে সিহঁতে তাক লৈ অন্ততঃ মূৰ নঘমায়।\nসৌভাগ্যক্ৰমে মহন্তই নিজৰ ম’বাইলত ইংৰাজীৰ পৰা জৰ্জিয়ালৈ অনুবাদ কৰিব পৰা চফটৱেৰ এটা যাওঁতেই ডাউনলোড কৰি নিছিল। সেইটোৰ সহায়-সহযোগিতাত কিছু বজাৰ-সমাৰ সম্ভৱ হ’ল সেই দিনাৰ বাবে। আগলৈ বা কি কি ঘটনা ঘটিবলগীয়া আছে আমাৰ কপালত…! গধূলি ওলাই আহিছিলোঁ তলৰ মূল পথলৈ। সোঁফালে ওলাই গ’লে ‘ৰুস্তাভেলী এভিনিউ’–মূলপথ চহৰৰ। পথৰ কাষত এটি মূৰ্তি, মধ্যযুগীয় জৰ্জিয়ান কবি ৰুস্তাভেলী(Shota Rustaveli)ৰ। তেওঁৰ নামেৰে নামকৰণ কৰা হৈছে এই পথছোৱা যি নেকি স্পন্দন টিবিলিছিৰ। আৰম্ভণি Freedom Squareৰ পৰা ১.৫ কি.মি. দৈৰ্ঘ্যৰ পথটোক টিবিলিছিৰ প্ৰধান ৰাজমাৰ্গ ৰূপে গণ্য কৰা হয়, কাৰণ যথেষ্ট সংখ্যক চৰকাৰী, ব্যক্তিগত, সাংস্কৃতিক আৰু ব্যৱসায়িক প্ৰতিষ্ঠান এই পথছোৱাৰ ওচৰে-পাজৰে থিয় দি আছে। তাৰ ভিতৰত টিবিলিছি অপেৰা হাউচ, ৰুস্তাভেলী থিয়েটাৰ, Parliament of Georgia, আৰ্ট হাউচ অফ্ টিবিলিছি, আৰ্ট মিউজিয়াম, চাৰ্চ ইত্যাদি। এই পথছোৱাত বিভিন্ন ক্যেফে, ভোজনালয়(ৰেষ্টোৰাঁ), দোকানেৰে ভৰি আছে। মুঠৰ ওপৰত খাদ্য ৰসিকৰ বাবে বিস্তৃত ঠাই আগুৰি আছেহি। এয়া হৈছে আধুনিক আৰু বিংশ শতিকাৰ স্থাপত্যকলাৰ একত্ৰিকৰণ। ইয়াত যদি গণ বিক্ষোভ হৈছে, তেনে বহুত প্ৰদৰ্শনী, সাংস্কৃতিক কাৰ্য্যসূচীও পৰিৱেশিত হৈছে। এই পথছোৱা স্থাপত্যকলাৰ অনুপম নিদৰ্শন আৰু অন্যতম পৰ্যটন কেন্দ্ৰ চহৰখনৰ। সৰু দোকানৰ পৰা আন্তৰ্জাতিক নামী-দামী প্ৰতিষ্ঠানে কান্ধত কান্ধ মিলাই থিয় দি আছে যেন। এয়াৰ পৰ্টৰ পৰা আহি থাকোঁতে মন কৰিছিলোঁ টিবিলিছিৰ পথসমূহ পৰিষ্কাৰ-পৰিচ্ছন্ন, আধুনিক নতুন নতুন দালানে ভৰি পোনাই বহি পৰিছেহি যেন। KFC, McDonald, Domino, Foodmart, Goodwill, Wendys, Bata ৰ ব্যৱসায়িক প্ৰতিষ্ঠান দেখিবলৈ পাইছিলোঁহক। কিছুসময় অ’ত-ত’ত থিয় দি, ফটো আদি উঠি মানুহবোৰৰ ৰেহৰূপ উপভোগ কৰিবলৈ লাগিলোঁ, বোধকৰো অফিচ-কাছাৰী চুটি হৈছে। হিলদোল ভাঙি ওলাই আহিছে বিভিন্ন বয়সৰ, বিভিন্ন গঢ়ৰ মুনিহ-তিৰোতা। ইমান ধুনীয়া! সুগঢ়ী বয়সীয়াল মহিলাৰ ভিৰ অলপ যেন বেছি। দেখি ভাল লাগিছিল এই বয়সতো কৰ্মত বিশ্বাসী এইসকল মহিলা। ৰাষ্টাত হালধীয়া ৰঙৰ পাব্লিক বাছ সেৱা।\nতেনেকৈ থাকোঁতেই ঠাইখন পোহৰেৰে আলোকিত হৈ পৰিল। গাড়ীৰ ষ্টিয়েৰিং সোঁফালে। অলপ Carrefour ত সোমালোঁ, আমি চাহ বাকিবলৈ ছাকনীখন অনা নহ’ল। সেইখন লোৱা গ’ল। এপাৰ্টমেণ্টটোৰ বিশালতা নে নিমাওমাও পৰিৱেশৰ আছিল দেখি নেকি নাজানো ডাঙৰৰ পৰা সৰুলৈ ভৌতিক সত্তা অনুভূত হ’বলৈ লাগিল সময় অতিক্ৰমৰ লগে লগে। ৱাৰড্ৰ’বত ওলোমাই ৰখা জনৈক ব্যক্তিৰ কোট কেইটাই সেই ধাৰণাক নিশ্চয়তা প্ৰদান কৰিবলৈ সমৰ্থ হ’ল যেন। মহন্তহঁতৰ ৰুমটোত মোটা মোটা কিতাপেৰে ঠাহ খাই থকা আলমিৰা এটা। কিতাপৰ চেহেৰা সাইলাখ দেখিবলৈ আইন-কানুন বিষয়ক কিতাপ যেন লগা। মহন্তই কৈয়ে পেলালে বোলে আজি আমাক কোন আইনজ্ঞৰ প্ৰেতাত্মাই ওকালতিৰ জ্ঞান বাৰুকৈয়ে দিয়ে ঠিকনা নাই। পিছ দিনাখন আমি টিবিলিছিৰ দক্ষিণ-পূবৰ পৃথিৱীৰ আটাইতকৈ পুৰণি ৱাইন ক্ষেত্ৰসমূহৰ ভিতৰত এখন কাখেটিলৈ যাত্ৰা কৰিম। এয়াৰপৰ্টৰ পৰা আমাক অনা ড্ৰাইভাৰ ‘জৰ্জ’ আমাৰ যাত্ৰাৰ সংগী হ’ব। ৰাতিটো আমি ভবাৰ দৰে একো নহ’ল পিছে। কিন্তু প্ৰথম দিনাখন ৰাতি মহন্ত দম্পত্তিৰ চাৰে তিনি বছৰীয়া কন্যা পুতলাৰ জ্বৰ-বমি। অলপ সময়ৰ বাবে আমি বিপাঙত পৰিছিলোঁ।\nআমাৰ এই ভ্ৰমণৰ উদ্দেশ্য মাথোন আমোদ-প্ৰমোদ হে আছিল। মাথোঁ এখন দেশ নিৰ্বাচন কৰাৰ কাৰণ আছিল শিশু সন্তান কেইটি। দুয়োটি পৰিয়ালৰে শিশু সন্তানক প্ৰাধন্যতা দিয়া হৈছিল ভ্ৰমণসূচী তৈয়াৰ কৰাৰ বেলিকা। …কিন্তু সকলোকে আচৰিত কৰি তাই ৰাতিপুৱা যাবলৈ সাজু হৈছিল ভাষাৰ বাবে জনাৰ উপায় নাই মূৰত কি ঘঁহিছো শ্চ্যেম্পু নে কণ্ডিচনাৰ! আটকধুনীয়া বাথৰুম, কিট্‌চেন। পাকঘৰত ডিচ ৱাচাৰ, ডাইনিং এৰিয়া প্ৰমুখ্যে আটাইখিনি আধুনিক উপকৰণ মজুত। পাকঘৰত ‘ওপজা সোণৰ মাটি’ অসমৰ উলিয়ামচন মেগৰৰ চাহৰ টেমাটো দেখি নিজৰ পৰিয়ালৰ আপোনজনক ল’গ পোৱা যেনেই লাগিছিল। আমাৰ কিৰিলিত গছৰ পাত ভাগ্যে নসৰাকৈ থাকিল যেনিবা! কাখেটি(Kakheti) পৰ্বতীয়া এলেকা; এক স্বতন্ত্ৰ সামন্তবাদী আধিপত্য অষ্টম শতিকাৰ শেষৰ পৰা। তেলাভী(Telavi) আৰু চিগনাগী(Signagi) সকলোতকৈ বেছি পদধূলা দিয়া চহৰ কাখেতি। তেলাভী ৰাজধানী চহৰ কাখেতিৰ। ভ্ৰমণ পৰিকাঠামো দ্ৰুত উন্নয়নমুখী হৈছে কাখেতিত, যিহেতু ই সকলোতকৈ পৰিদৰ্শন অঞ্চল জৰ্জিয়াৰ। কাখেটিলৈ যোৱা পথছোৱা সীমাহীন পাক, এবাৰ যদি আৰোহণ পিছৰবাৰ অৱৰোহণ। এই পথছোৱা বছৰৰ সকলো সময়তে দৰ্শনীয় ৰূপত পোৱা যায়। মাজে মাজে ক্ষুদ্ৰ সৰল শান্ত ও মনোৰম গাঁও একোখন পাৰ হৈ যাওঁ। Alazani উপত্যকাৰ চমতকাৰ নৈসৰ্গিক ৰূপ লাৱণ্য, ক’কেছাছ পৰ্বতমালাৰ মনোৰম দৃশ্যৰাজি, ভেড়াৰ পাল, পুৰাতন অৰণ্যানি, সুন্দৰ তৃণভূমি, মেঘৰ সমুদ্ৰই এই মাৰ্গত ৰৈ আছে আপোনাক স্বাগতম জনাবলৈ, আঁকোৱালি ল’বলৈ…। পাষাণ-হৃদয়ৰ লোকৰো অন্তৰ দগ্ধ নোহোৱাকৈ নাথাকিব নিশ্চয়কৈ! আৰু যদি কোনোজন পৌৰাণিক তথা প্ৰকৃতিৰ অনুৰাগী হয়, তেন্তে দুৰ্বল কৰি তুলিব মন-মগজু। সমগ্ৰ পথছোৱা ছৱিৰ দৰে স্পষ্ট আৰু আকৰ্ষণীয়, আৰু আটাইতকৈ উৰ্বৰা অঞ্চল জৰ্জিয়াৰ। উত্তৰৰ সীমান্ত ক’কেছাছ পৰ্বতমালাৰ বিস্তৃতি আৰু দক্ষিণত আজেৰবাইজান। আমাৰ কাখেটি ভ্ৰমণছোৱা তেলভীৰ মাজেৰে গৈছিল সেয়ে কিছু চাবলগীয়া জেগা যেনে Akhali Shuamta আৰু Dzveli Shuamta Monastery উভয় প্ৰাংগণ একেলগে দৰ্শন কৰাটো বাস্তৱিকতে এটা উচিত সিদ্ধান্ত আছিল। Dzveli Shuamta Monastery (the old Shuamta) কাখেতীৰ সকলোতকৈ মহত্বপূৰ্ণ আৰু সকলোতকৈ ধুনীয়া স্থাপত্য কীৰ্তিস্তম্ভৰ দুটি হ’ল Dzveli আৰু Akhali Monastery । দুয়োটাৰ অৱস্থিতি হৈছে পৰ্ণপাতী উদ্ভিদেৰে ভৰা অৰণ্যত যিয়ে আৰু বেছি মনোমুগ্ধকৰ কৰি তুলিছে। এই দুয়োটা মনেষ্ট্ৰি সম্পূৰ্ণ পৃথক স্থাপত্যৰ ফালৰ পৰা তথা নিৰ্মাণৰ সময়ো ভিন্ন। Dzveli বেছি পুৰণি। অগ্ৰভাগত থিয় হৈ থকা চাৰ্চটো পঞ্চম শতিকাৰ; গম্বুজ আকৃতিৰ চাৰ্চ দুটা সপ্তম শতিকাৰ বুলি জানিবলৈ পাইছিলোঁ। নিৰিবিলি পৰিৱেশ, শান্ত-সমাহিত চৌপাশ সঁচাকৈয়ে পুণ্যধাম-নিভৃত জংগলৰ কোণত, মানুহৰ বসতি, কোলাহলৰ পৰা বহু যোজন আঁতৰত। ষোল্ল শতিকাত Akhali স্থাপন নোহোৱালৈ সমগ্ৰ মধ্য যুগছোৱালৈ তীৰ্থযাত্ৰীৰ পচন্দৰ জেগা আছিল এই মনেষ্ট্ৰি। কাব’লষ্টোন(cobblestone) দ্বাৰা Dzveli Monastery নিৰ্মিত। এডাল ‘ইচ্ছা বৃক্ষ’ জৰ্জিয়ান পৰম্পৰা অনুসৰি ডালত ফিটা বান্ধি মনৰ আকাংক্ষা পূৰণ কৰিব পাৰে।\nPosted on নৱেম্বৰ 11, 2016, in কবিতা. Bookmark the permalink.\tমন্তব্য দিয়ক.


Apixaban - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Apixaban in Assamese\nApixaban in Assamese\nApixaban ৰ লাভ আৰু ব্যৱহাৰসমূহ - Apixaban Benefits & Uses in Assamese- Apixaban ar laabh aaru byavaharsamuh\nApixaban ৰ পালি আৰু সেয়া কেনেদৰে ল'ব - Apixaban Dosage & How to Take in Assamese - Apixaban ar paali aaru xeya kenedore lobo\nApixaban ৰ পাৰ্শ্চক্ৰিয়াসমূহ - Apixaban Side Effects in Assamese- Apixaban ar parshwakriyasamuh\nApixaban সংক্ৰান্ত সতৰ্কতাবাণীসমূহ - Apixaban Related Warnings in Assamese- Apixaban xonkranta xatarkatabanisamuh\nঅইন দৰৱৰ সৈতে Apixabanৰ গুৰুতৰ ক্ৰিয়া-প্ৰতিক্ৰিয়া - Severe Interaction of Apixaban with Other Drugs in Assamese- Oinor xoite Apixaban ar gurutor kriya-pratikriya\nApixaban মতভেদসমূহ - Apixaban Contraindications in Assamese- Apixaban nishedhsamuh\nApixaban ৰ বিষয়ে সততে সোধা প্ৰশ্নসমূহ - Frequently asked Questions about Apixaban in Assamese- Apixaban ar bikhoye satate xodha prashnasamuh\nখাদ্য আৰু মদৰ সৈতে Apixaban ক্ৰিয়া-প্ৰতিক্ৰিয়া - Apixaban Interactions with Food and Alcohol in Assamese- khadya aaru modor xoite Apixaban kriya-pratikriya\nApixaban ৰ লাভ আৰু ব্যৱহাৰসমূহ - Apixaban Benefits & Uses in Assamese - Apixaban ar laabh aaru byavaharsamuh\nApixaban তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nApixaban-ৰ উপাদানসমূহ - Apixaban Active Ingredients in Assamese - Apixaban-ar upadaansamuh\nApixaban ৰ পাৰ্শ্চক্ৰিয়াসমূহ - Apixaban Side Effects in Assamese - Apixaban ar parshwakriyasamuh\nগৱেষণাৰ ভিত্তিত, Apixaban ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nनाक से खून आना हल्का (और पढ़ें - नाक से खून आना कैसे रोकें)\nApixaban সংক্ৰান্ত সতৰ্কতাবাণীসমূহ - Apixaban Related Warnings in Assamese - Apixaban xonkranta xatarkatabanisamuh\nApixaban-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Apixabanএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Apixaban পুনৰাই গ্ৰহণ নকৰিব।\nApixaban-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nApixaban এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Apixaban গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Apixaban কি প্ৰভাৱ দেখা গৈছে?\nApixabanৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Apixaban কি প্ৰভাৱ দেখা গৈছে?\nApixabanৰ ব্যৱহাৰে কলিজা ৰ ওপৰত কোনো ক্ষতিকাৰক প্ৰভাৱ নেপেলায়।\nহৃদযন্ত্ৰৰ ক্ষেত্ৰত Apixaban ৰ কি প্ৰভাৱ দেখা গৈছে?\nApixabanএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Apixabanৰ গুৰুতৰ ক্ৰিয়া-প্ৰতিক্ৰিয়া - Severe Interaction of Apixaban with Other Drugs in Assamese - Oinor xoite Apixaban ar gurutor kriya-pratikriya\nApixaban তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nApixaban মতভেদসমূহ - Apixaban Contraindications in Assamese - Apixaban nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Apixaban লোৱা অনুচিত যাতে -\nApixaban ৰ বিষয়ে সততে সোধা প্ৰশ্নসমূহ - Frequently asked Questions about Apixaban in Assamese - Apixaban ar bikhoye satate xodha prashnasamuh\nএই Apixaban-এ অভ্য়াস বা নিচাৰ সৃষ্টি কৰে নেকি?\nনহয়, Apixaban লোৱাটোৱে কোনো আসক্তিৰ সৃষ্টি নকৰে।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Apixaban লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, কিন্তু Apixaban লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nমানসিক ৰোগৰ চিকিত্সাৰ বাবে Apixaban লৈ কোনো লাভ নাই।\nখাদ্য আৰু মদৰ সৈতে Apixaban ক্ৰিয়া-প্ৰতিক্ৰিয়া - Apixaban Interactions with Food and Alcohol in Assamese - khadya aaru modor xoite Apixaban kriya-pratikriya\nখাদ্য আৰু Apixabanৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Apixaban ল'ব পাৰে।\nমদ আৰু Apixabanৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Apixabanৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।


কলাক্ষেত্ৰত নহয় মিঞা সংগ্ৰহালয়, স্পষ্ট কৰিলে মন্ত্ৰী হিমন্ত বিশ্ব শৰ্মাই, এতিয়া কি কৰিব কংগ্ৰেছী বিধায়ক শ্বেৰমান আলীয়ে? no-miya-Museum-at-sankardev-kalakhetro-says-himanta-biswa-sarma– News18 assam\nকলাক্ষেত্ৰত নহয় মিঞা সংগ্ৰহালয়, স্পষ্ট কৰিলে মন্ত্ৰী হিমন্ত বিশ্ব শৰ্মাই, এতিয়া কি কৰিব কংগ্ৰেছী বিধায়ক শ্বেৰমান আলীয়ে?\nকংগ্ৰেছৰ বিধায়ক শ্বেৰমান আলীয়ে যোৱা ১৯ অক্টোবৰত কলাক্ষেত্ৰত মিঞা সংগ্ৰহালয় স্থাপন কৰিবলৈ কলাক্ষেত্ৰৰ সঞ্চালকৰ সৈতে বৈঠকত মিলিত হৈছিল।\nLast Updated : October 25, 2020, 13:56 IST\n‘কলাক্ষেত্ৰৰ মৰ্যদা বিঘ্নিত কৰা নহ’ব। কলাক্ষেত্ৰত কোনো কাৰণতে নিৰ্মাণ নহয় মিঞা সংগ্ৰহালয়।’ এই কথা স্পষ্ট কৰিলে মন্ত্ৰী হিমন্ত বিশ্ব শৰ্মাই। এই সন্দৰ্ভত মন্ত্ৰী হিমন্ত বিশ্ব শৰ্মাই কয় যে, ‘অসমৰ সভ্যতা- সংস্কৃতিত একাংশই আক্ৰমণ চলাইছে। এটা সময়ত এই আক্ৰমণ নামনি আৰু মধ্য অসমৰ কিছু ঠাইত সীমাবদ্ধ আছিল। কিন্তু যোৱা কিছু বছৰৰ পৰা অসমৰ সভ্যতা-সংস্কৃতিৰ যিমান প্ৰতীক আছে, সকলোতে এচাম ব্যক্তিয়ে আক্ৰমণ কৰিব খোজে। সেয়া বৰদোৱাই হওক বা অন্য ঠাইতে। নাগৰিকত্ব সংশোধনী আইনৰ সময়তো শংকৰদেৱ কলাক্ষেত্ৰক ভাঙিবলৈ এচাম লোকে লক্ষ্য কৰি লৈছিল। এচাম নিৰ্দিষ্ট লোকে গেট ভাঙি দিছিল।’\nমন্ত্ৰী শৰ্মাই লগতে কয় যে, ‘কলাক্ষেত্ৰৰ ওপৰত এতিয়া এচামৰ চকু পৰিছে। কলাক্ষেত্ৰত হৈছে অসমৰ কলা সংস্কৃতিৰ এখন প্ৰাতঃ স্মৰণীয় কেন্দ্ৰ। তাত অন্য সভ্যতা-সংস্কৃতিৰ সংগ্ৰহালয় হোৱাৰ কথাই আহিব নোৱাৰে। গতিকে মই এই ধাৰণা প্ৰত্যাখ্যান কৰিছো। আৰু অসম চৰকাৰে স্পষ্ট কৰি দিছে যে, শংকৰদেৱ কলাক্ষেত্ৰত কোনো ধৰণৰ মিঞা সংগ্ৰহালয় স্থাপন কৰিবলৈ দিয়া নহ’ব। অসম চৰকাৰে কোনো কাৰণতে মিঞা সংগ্ৰহালয় অসমত স্থাপন নকৰে। এই কথা স্পষ্ট। ’\nইফালে বিধায়ক পদ্ম হাজৰিকায়ো মিঞা সংগ্ৰহালয় স্থাপন কৰিবলৈ অসম চৰকাৰলৈ পত্ৰ লিখা বিধায়ক শ্বেৰমান আলীক তীক্ষ্ন সমালোচনা কৰে।\nউল্লেখযোগ্য যে, কংগ্ৰেছৰ বিধায়ক শ্বেৰমান আলীয়ে যোৱা ১৯ অক্টোবৰত কলাক্ষেত্ৰত মিঞা সংগ্ৰহালয় স্থাপন কৰিবলৈ কলাক্ষেত্ৰৰ সঞ্চালকৰ সৈতে বৈঠকত মিলিত হৈছিল। ইয়াৰ পিছতে ৰাজ্য চৰকাৰে চৰ-চাপৰিৰ ঐতিহ্য সংৰক্ষণৰ বাবে সংগ্ৰহালয় নিৰ্মাণ কৰাৰ দিশে অগ্ৰসৰ হৈছিল। কিন্তু ছচিয়েল মিডিয়াত বিষয়টো বিশেষ ভাবে চৰ্চিত হয়। লগতে ৰাজ্য চৰকাৰৰ সিদ্ধান্তক তীব্ৰ বিৰোধিতা কৰে একাংশই। ফলত এতিয়া কলাক্ষেত্ৰত কোনো কাৰণতে মিঞা সংগ্ৰহালয় নিৰ্মাণ নহয় বুলি স্থিতি স্পষ্ট কৰিছে ৰাজ্য চৰকাৰে। ইয়াৰ পিছত এতিয়া বিধায়ক শ্বেৰমান আলীয়ে বিষয়টোৰ সন্দৰ্ভত কি প্ৰতিক্ৰিয়া প্ৰকাশ কৰে, সেয়া হ’ব লক্ষ্যণীয়।\nFirst published: October 25, 2020, 13:56 IST\nHimanta Biswa SarmaMiya MuseumSankardev Kalakhetro


Eze 38 | AsmULB | STEP | পাছে যিহোৱাৰ বাক্য মোৰ ওচৰলৈ আহিল, বোলে,\n1পাছে যিহোৱাৰ বাক্য মোৰ ওচৰলৈ আহিল, বোলে, 2হে মনুষ্য সন্তান,, মাগোগদেশীয়, ৰোচ, মেচেক, আৰু তূবলৰ অধিপতি গোগৰ ফাললৈ মুখ কৰি তাৰ বিৰুদ্ধে ভাববাণী প্ৰচাৰ কৰি কোৱা, 3প্ৰভূ যিহোৱাই এই কথা কৈছে,, চোৱা, ৰোচ, মেচেক, আৰু তূবলৰ অধিপতি হে গোগ, মই তোমাৰ বিপক্ষ।\n4মই তোমাক ওলোটাম, আৰু তোমাৰ জামুদাঁতৰ গুৰিত হাঁকোটা লগাই তোমাক , আৰু তোমাৰ ঘোঁৰা আৰু অশ্বাৰোহী আদি আটাই সৈন্যসামন্তকে উলিয়াম; সিহঁত আটাইবোৰ সু-সজ্জিত, ফৰ আৰু ঢাল ধৰা মহাদল; সিহঁত আটাইবোৰ তৰোৱালধাৰী। 5সিহঁতৰ লগত পাৰস্য, কোচ, আৰু পুট আছে; সিহঁত আটাইবোৰ ঢাল লোৱা, আৰু শিৰোৰক্ষক টুপি পিন্ধা। 6গোমৰ আৰু তাৰ আটাই দলসমূহ, উত্তৰৰ অন্ত ভাগত থকা তোমগাৰ বংশ, আৰু তাৰ আটাই দলসমূহ আদি কৰি অনেক অনেক জাতি তোমাৰে সৈতে আছে।\n7তুমি যুগুত হোৱা, নিজকে যুগুত কৰা; তুমি নিজৰ ওচৰত গোট খোৱা দলসমূহে সৈতে যুগুত হোৱা, আৰু তুমি সিহঁতৰ ৰখীয়া হোৱা। 8বহুদিনৰ পাছত তোমাৰ সৈন্যসমূহ গোটোৱা হ’ব; তৰোৱালৰ মুখৰ পৰা ৰক্ষা পোৱা, অনেক জাতিসমূহৰ পৰা গোটোৱা লোকবিলাকৰ দেশলৈ, বহুকালৰ পৰা উচ্ছন্ন হোৱা ইস্ৰায়েলৰ পৰ্ব্বতবোৰলৈ বচৰবোৰৰ শেষ ভাগত তুমি যাত্ৰা কৰিবা; কিন্তু সেই দেশৰ লোকবিলাকক জাতিবিলাকৰ মাজৰ পৰা উলিওৱা হ’ল, আৰু তেওঁবিলাক আটায়ে নিৰাপদে বাস কৰিছে। 9তুমি উঠি ধুমুহাৰ নিচিনাকৈ যাত্ৰা কৰিবা; তুমি আৰু তোমাৰ আটাই দলসমূহে আৰু তোমাৰে সৈতে অনেক জাতিয়ে মেঘৰ দৰে দেশ ঢাকিবা।\n10প্ৰভূ যিহোৱাই এইদৰে কৈছে, সেই দিনা তোমাৰ মনত নানা ভাৱ উদয় হ’ব আৰু তুমি কু-কল্পনা কৰিবা; 11আৰু তুমি ক’বা, লুট কৰিবলৈ আৰু বস্তু কাঢ়ি আনিবলৈ, বৰ্ত্তমানে বাস কৰা আৰু উচ্ছন্ন ঠাইবোৰৰ অহিতে আৰু জাতিবিলাকৰ মাজৰ পৰা গোটোৱা গৰু, ছাগলী, আদি বস্তু অৰ্জ্জা, পৃথিৱীৰ মাজ ঠাইত বাস কৰা জাতিৰ অহিতে মোৰ হাত চলাবলৈ, 12গড় নোহোৱা গাওঁ থকা দেশখনলৈ মই উঠি যাম, সুস্থিৰে থকা নিৰাপদে বাস কৰা, সমূলি গড়, ডাং কি কপাট নোহোৱাকৈ বাস কৰা লোকবিলাকৰ তালৈ যাম।\n13চিবা, দদান, তৰ্চীচৰ বণিকবিলাক, আৰু তাৰ আটাই ডেকা সিংহবোৰে তোমাক ক’ব, আপুনি লুট কৰিবলৈ জানো অহা নাই? বস্তু কাঢ়ি নিবলৈ, সোণ আৰু ৰূপ লৈ যাবলৈ, গৰু, ভেড়া আদি অধিক লুটদ্ৰব্য লৈ যাবলৈ আপুনি জানো আপোনাৰ দলসমূহক গোটোৱা নাই?\n14এই হেতুকে, হে মনুষ্য সন্তান, তুমি ভাববামী প্ৰচাৰ কৰি গোগক কোৱা, প্ৰভূ যিহোৱাই এই কথা কৈছে, সেইদিনা যেতিয়া মোৰ প্ৰজা ইস্ৰায়েলে নিৰাপদে বাস কৰিব,তেতিয়া তুমি দানো তাক নাজানিবা? 15াৰু তুমি উত্তৰৰ অন্তভাগৰ নিজ ঠাইৰ পৰা যাত্ৰা কৰিবা, াৰু তোমাৰে সৈতে অনেক জাতি যাব; সিহঁত আটাইবোৰ অশ্বাৰোহী, সিহঁত মহাদল আৰু পৰাক্ৰমী সৈন্যসামন্ত. 16তুমি এডোখৰ মেঘৰ নিচিনাকৈ দেশ ঢাকি মোৰ প্ৰজা ইস্ৰায়েলৰ অহিতে উঠি যাবা; হে গোগ, মই জাতিবিলাকৰ সাক্ষাতে তোমাৰ মাজত পবিত্ৰীকৃত হ’লে জাতিবিলাকে মোক জানিবৰ নিমিত্তে শেষ কালত মোৰ দেশৰ বিৰুদ্ধে মই তোমাক লৈ যাম।\n17প্ৰভূ যিহোৱাই এই কথা কৈছে, ইস্ৰায়েলৰ বিৰুদ্ধে তোমাক আনিম বুলি আগৰ কালত অনেক বছৰ ভাববাণী প্ৰচাৰ কৰা মোৰ দাস ভাববাদীবিলাকৰ দ্বাৰাই যাৰ বিষয়ে মই কৈছিলোঁ, তুমিয়েই সেইজন নোহোৱানে? 18আৰু প্ৰভূ যিহোৱাই কৈছে, গোগ, ইস্ৰায়েল দেশৰ বিৰুদ্ধে যোৱা দিনা মোৰ নাকত ক্ৰোধাগ্নি উঠিব।\n19কিয়নো মোৰ অন্তৰ্জ্জ্বালাত আৰু ক্ৰোধাগ্নিত মই কৈছোঁ, ইস্ৰায়েল দেশত সেই দিনা নিশ্চয়ে এনে মহৎ কম্পন হ’ব যে, 20সমুদ্ৰৰ মাছ,আকাশৰ পক্ষী, বনৰীয়া জন্তু, মাটিত বগাই ফুৰা আটাই উৰগ জন্তু, আৰু পৃথিৱীৰ ওপৰত থকা সকলো মানুহ মোৰ সন্মুখত কঁপিব, আৰু পৰ্ব্বতবোৰ পেলোৱা হ’ব, গড়া ঠাইবোৰ খহি পৰিব, আৰু প্ৰত্য়েক গড় মাটিৰে সমান হ’ব।\n21আৰু প্ৰভূ যিহোৱাই কৈছে, মোৰ সকলো পৰ্ব্বতত মই তাৰ অহিতে তৰোৱাল মাতিম; প্ৰত্যেক মানুহৰ তৰোৱাল নিজ নিজ ভাইৰ বিৰুদ্ধে হ’ব। 22আৰু মই মহমাৰী আৰু ৰক্তপাতেৰে তাক বিচাৰ সিদ্ধ দণ্ড দিম: আৰু মই তাৰ, তাৰ দলসমূহৰ, আৰু তাৰ লগত থকা অনেক জাতিৰ ওপৰত প্লাৱন কৰোঁতা বৰষুণ, মহাশিলাবৃষ্টি, অগ্নি, আৰু গন্ধক বৰষাম। আৰু মই নিজকে মহান আৰু পবিত্ৰ কৰিম, আৰু অনেক জাতিৰ আগত নিজকে চিনাকি দিম; তাতে, মই যে যিহোৱা, তাক সিহঁতে জানিব।


harbhajan-singh-has-to-appologise-for-his-tweet-on-coronavirus-vaccine-skd– News18 assam\nHome » photogallery » nation »নাজানি–নুবুজি এয়া কি কাম কৰিলে হৰভজনে? ছচিয়েল মিডিয়াত মুকলিকৈ খুজিবলগা হ’ল ক্ষমা\nনাজানি–নুবুজি এয়া কি কাম কৰিলে হৰভজনে? ছচিয়েল মিডিয়াত মুকলিকৈ খুজিবলগা হ’ল ক্ষমা\nছচিয়েল মিডিয়াত খুবেই এক্টিভ হৰভজন সিং।\nঅফ স্পীনাৰ হৰভজন সিঙে বিভিন্ন সময়ত নিজৰ টুইটৰ বাবে শিৰোনাম দখল কৰে। কিন্তু এইবাৰ এনেকুৱা কাম কৰিলে যে মুকলিভাৱে ক্ষমা খুজিবলগীয়া হ’ল হৰভজন্। নিজৰ এটা টুইটত তেওঁ অভিযোগ কৰিছিল যে ৰাজনৈতিক নেতাসকলে আচলতে কোৰোণা ভেকচিন লোৱা নাই। তেওঁলোকে সেই ভেকচিন লোৱাৰ নাটক কৰিছে। আৰু সেই নাটকৰ অংশ হিচাপে ফটো তুলিছে।\nকিন্তু এই পোষ্টক লৈ বিপদত পৰিল হৰভজন। কাৰণ তেওঁৰ দাবী মিছা প্ৰমাণিত হৈছে। হৰভজনে টুইটত লিখিছিল – In reality this is how some of our leaders taking vaccine, Picture khinchke gayi, ok good.\nহৰভজন সিঙৰ টুইট আচলতে এটা ভাইৰেল ভিডিঅ’ৰ ভিত্তিত হৈছিল। য’ত এজন মহিলা আরু পুৰুষক ভেকচিন দিয়া দেখা গৈছে। তাৰ লগতে তেওঁলোকে ফটো তুলিছে। কিন্তু পিছত এই খবৰ মিছা বুলি প্ৰমাণিত হয়। তুমাকুৰুৰ ডেপুটি কমিচনাৰ ৰাকেশ কুমাৰে এক ৱেবছাইটৰ সৈতে কথা–বাৰ্তাত জনায় যে যিটো ভিডিঅ’ ভাইৰেল হৈছে সেয়া আচলতে ডাঃ ৰজনী আৰু ডাঃ নাগেন্দ্ৰাপ্পাৰ। তেওঁলোক দুয়োজনে কোৰোণা ভেকচিন লৈছে আৰু সংবাদ মাধ্যমৰ কৰ্মীৰ কথা মতে ফটো তুলিছিল। ফটো ক্লিক হোৱাৰ পূৰ্বেই তেওঁলোকে ভেকচিন লৈছিল।\nএই ভিডিঅ’ যেতিয়া সন্মুখলৈ আহিল তেতিয়া বহুতে হৰভজন সিঙক ট্ৰ’ল কৰা আৰম্ৱ কৰে। ইয়াৰ পিছতে পুৰণি পোষ্টসহ হৰভজনে ক্ষমা বিচাৰে। তেওঁ ফেক্ট চেক নকৰি এই পোষ্ট কৰিছে বুলি ক্ষমা বিচাৰে।


সুগন্ধিৰ বিষয়ে !!!! – Mahabahoo\nHome/Assam News & Articles/সুগন্ধিৰ বিষয়ে !!!!\nসুগন্ধিৰ বিষয়ে !!!!\nডঃ বিক্ৰমজিত কাকতি\nবিশ্বৰ পাৰ্ফিউম বা সুগন্ধিৰ বজাৰত অসমৰ এক উচ্চ আসন আছে। অসমৰ চাহৰ দৰে অসমৰ সুগন্ধিৰো আন্তৰ্জাতিক বজাৰত চাহিদা অতি উচ্চ। আমি প্রায় সকলোৱেই পাৰ্ফিউম ব্যৱহাৰ কৰোঁ। কিন্তু আমি বহুতেই ইয়াৰ বিভিন্ন Classificationৰ বিষয়ে নাজানোঁ। এই লেখনিৰ দ্বাৰা সুগন্ধিৰ Classificationৰ বিষয়ে এক চমু আভাষ দিয়াৰ প্ৰয়াস কৰা হৈছে।\nইয়াত মাথোঁ পাৰ্ফিউমৰ কথা হে উল্লেখ কৰিছোঁ Deodorantsৰ বিষয়ে উল্লেখ কৰা নাই।\nযেতিয়া আপুনি পাৰ্ফিউম কিনিবলৈ যায় তেতিয়া বটল বোৰত তলত উল্লেখ কৰা যি কোনো এটা বাক্য দেখা পাবই\n1) Parfum অথবা Extrait\n2) Esprit de parfum (ESdP)\n3) Eau de parfum (EdP) বা Parfum de toilette(PdT)\n5) Eau de Cologne (EdC)\n6) Eau fraiche (Ef)\nযদি উপৰোক্ত কথা কেইশাৰীৰ যদি এষাৰিও নাথাকে তেন্তে বুজিব যে সেই সুগন্ধি বিধ প্ৰকৃত পাৰ্ফিউম নহয়।\nআমি সচৰাচৰ পাৰ্ফিউম কিনিবলৈ যাওঁতে বিক্ৰী কৰা মানুহজনক বা মানুহ গৰাকীক সোধোঁ যে কিমান দেৰিলৈকে গোন্ধটো থাকিব , তেওঁলোকে আপোনাক ভাল লগাবলৈ কয়, সম্পূৰ্ণ দিনটো গোন্ধাই থাকিব। কিন্তু প্ৰকৃত অৰ্থত সেইটো নহয়। ইয়াৰ পাছৰ বাৰ পাৰ্ফিউম কিনিবলৈ যাওঁতে দোকানিক সুধি থকাত কৈ নিজেই জানিব পাৰিব কোনবিধ পাৰ্ফিউম সুগন্ধ কিমান দেৰিলৈকে টিকিব।\nপাৰ্ফিউম হৈছে aeromatic compound আৰু solvantৰএক সংমিশ্ৰণ। পাৰ্ফিউম প্ৰস্তুত কৰোঁতে এই সংমিশ্ৰণত ব্যৱহাৰ হোৱা aeromatic compound পৰিমাণৰ ওপৰতেই মূলতঃ শ্ৰেণীবিভাজন কৰা হয়। ইয়াৰ উপৰিও nature of fagrance আৰু nature of solvantৰ ওপৰতটো sub classification কৰা হয়।\nপূৰ্ব উল্লেখিত 6টা classificationৰ তাৎপৰ্য এনেধৰণৰ :\n1) Parfum অথবা Extrait :- এই শ্ৰেণীত 40% পৰ্যন্ত aeromatic compound (AC) থাকে , দাম অতি বেছি হয় আৰু বহু দেৰিলৈকে সুগন্ধি বিলাই থাকে ( ৮ৰ পৰা ১২ ঘণ্টা পৰ্য্যন্ত)\n2) Esprit de parfum (ESdP): এই শ্ৰেণীত 30% পৰ্যন্ত aeromatic compound (AC) থাকে , দাম বেছি হয় আৰু কিছু দেৰিলৈকে সুগন্ধি বিলাই থাকে ( ৮ ঘণ্টা পৰ্য্যন্ত)\n3) Eau de parfum (EdP) বা Parfum de toilette(PdT) :- এই শ্ৰেণীত 20% পৰ্যন্ত aeromatic compound (AC) থাকে , দাম মধ্যমীয়া হয় আৰু দেৰিলৈকে সুগন্ধি বিলাই থাকে (৪ৰ পৰা ৫ ঘণ্টা পৰ্য্যন্ত)\n4. Eau de Toilette (EdT):- এই শ্ৰেণীত ১৫% পৰ্যন্ত aeromatic compound (AC) থাকে , দাম মধ্যমীয়া হয় আৰু কিছু দেৰিলৈকে সুগন্ধি বিলাই থাকে ( ২ৰ পৰা ৩ঘণ্টা পৰ্য্যন্ত)।\n5) Eau de Cologne (EdC) এই শ্ৰেণীত ৩% পৰা ৮% পৰ্যন্ত aeromatic compound (AC) থাকে , দাম EdT কৈ কম আৰু প্ৰায় ২ ঘণ্টা পৰ্য্যন্ত সুগন্ধি বিলাই থাকে।\n6) Eau fraiche (Ef) এই শ্ৰেণীত ৩% পৰ্যন্ত aeromatic compound (AC) থাকে , যথেষ্ট কম হয় আৰু বহু প্ৰায় একৰ পৰা দেৰঘণ্টা সুগন্ধি বিলাই থাকে।\nইয়াৰ উপৰিও পাৰ্ফিউমৰ গোন্ধৰ ওপৰত নিৰ্ভৰ কৰি Woody, Floral, Fresh, Oriental আদি sub class ত ভাগ কৰা হয়। এই বিষয়ে পাছত কেতিয়াবা কৈ জনাম।\nমুঠতে এইটো ঠিক যে এই বাৰৰ পৰা আপুনি পাৰ্ফিউম কিনোবলৈ গলে Eau de Cologne এটা হাতত লৈ দোকানীক 12 ঘণ্টা যাবনে বুলি প্ৰশ্ন নকৰে আৰু।\nসদৌ শেষত আমাৰ ঘৰত থকা লগুৱা পেটুৰ গাটোৰ পৰা গৰমত ইমানেই দুৰ্গন্ধ ওলাই যে মায়ে তাৰ কাপোৰত কেইটোপালআন কেৰাচিন সানি সেই দুৰ্গন্ধ কিছু হলেও প্ৰশমিত কৰে। অগৰু, আতৰ, Deo আদি একোৱেই কাম নিদিয়ে। পাৰ্ফিউমৰ ভাষাত বোধকৰোঁ ইয়াক Eau de Kerosine বুলি কব !!!!\n# ( অনিচ্ছা স্বত্তেও কিছু ভুল ভ্ৰান্তি থাকি যাব পাৰে তাৰ বাবে মাফ কৰিব ৰাইজ)


Home CURRENT ISSUES HEMANTA-KAKATI সাম্প্ৰতিক প্ৰসংগ হেমন্ত-কাকতি সাম্প্ৰতিক প্ৰসংগ\nxukhdukh.com February 18, 2018 CURRENT ISSUES, HEMANTA-KAKATI, সাম্প্ৰতিক প্ৰসংগ, হেমন্ত-কাকতি,\nনীৰৱ মোডীৰ ১১,৫০০কোটিটকীয়া বেংক লুট\nআজিকালি দেশৰ খৱৰ বাতৰিৰ বৰ এটা গম নৰখা হলোঁ৷ জানোৱেই কি কি ঝামেলা হব লগীয়া থাকে৷ চাৰিওফালে নিগেটিভ খৱৰবোৰ শুনি শুনি কাণ পকি গৈছে৷ কিন্তু দুদিন মান আগতে ভাৰতীয় ৰাজহুৱা খণ্ডৰ বেংক এটাৰ পৰা টেক্স পেয়াৰৰ প্ৰায় ১১,৫০০ কোটী টকাৰ লুট হোৱা বুলি শুনি হঠাৎ সচকিত হৈ উঠিলোঁ৷ বহুত দিন ষ্কেম-তেম নোহোৱাত আচৰিতেই হৈ আছিলোঁ, ভাবিছিলো সকলো ভালৰ ফালে আহিছে লাহে লাহে৷ পিচে এনে বৃহৎ কেলেংকাৰীৰ খৱৰ শুনিলে হতভম্ব হোৱাতো স্বাভাৱিকেই। একেই অৱস্থা ভাৰতৰ বহু মানুহৰেই হৈছে এই খবৰটো শুনি।\nসেয়ে গুগুল কৰি অলপ খৱৰ ললোঁ বোলো কোননো এই মহাপুৰুষ? গম পালোঁ তেওঁ হ'ল মিঃ নীৰৱ মোডী, ২০১৬ বৰ্ষৰ ফৰ্বচৰ লিষ্টত বিশ্বৰ সবাতোকৈ ধনী মানুহৰ নামত অন্তৰ্ভুক্ত ব্যক্তি (Billionaire) আৰু হীৰা মুকুতাৰ ব্যৱসায়ী৷ ডাঙৰ ডাঙৰ মানুহৰ লগত উঠা বহা৷ বেছি ভাগ সময় হেনো দেশ বিদেশ ঘুৰি ফুৰে৷ অলপতে প্ৰধানমন্ত্ৰী মোডীজী ডাভোচ যাওতে বিজনেছ ডেলিগেছন টীমতো গৈছিল৷ সুবিধা পাই হেনো মোডীজীৰ লগত ফটোও উঠিছিল৷ তাকৈ লৈ বিৰোধী পক্ষইও তাল ফাল লগাইছে৷ অৰবিন্দ কেজৰিৱাল, ৰাহুল গান্ধী, মমতা বেনাৰ্জীৰ পৰা খাৰখোৱা ৰাইজেও হাঁহাকাৰ কৰি তঁত পোৱা নাই৷ শাসক পক্ষও ডিফেন্সিভ মোডত আহি গৈছে৷ প্ৰৱন্ধ কেইটামান পঢ়ি তাৰে সাৰাংশ ৰাইজলৈ আগবঢ়ালো।\nকথাটো হেনো আচলতে এনেকুৱাহে (খৱৰৰ মতেহে দেই), যে ৰাজহুৱা বেঙ্ক পঞ্জাৱ নেচনেল বেঙ্কৰ এজন বিষয়াই হীৰা ব্যৱসায়ী নীৰৱ মোডীক ২০১১ চনত প্ৰথম বহু কোটী টকীয়া ``লেটাৰ অৱ আণ্ডাৰটেকিং'' (LOU) এখন দিছিল যাতে সেইখনেৰে বিদেশত থকা ভাৰতীয় বেঙ্কৰ কোনো ব্ৰান্সত ব্যৱহাৰ কৰি ঋণ লব পাৰে। LOU হৈছে যেতিয়া কোনো এটা বেঙ্ক গ্ৰাহক জনৰ যথাযোগ্যতা বা চিকিউৰিটিৰ ওপৰত আস্বস্ত হব যে তেওঁ সেই টকা ঘুৰাই দিয়াৰ যোগ্যতা আছে, তেতিয়াহে দিব৷ আৰু অাণ্ডাৰটেকিং দিয়াৰ মানে হৈছে যে কিবা কাৰণত যদি তেওঁ ডিফল্টাৰ হয়, তেতিয়া সমস্ত টকা ঘুৰাই দিয়াৰ দায়িত্ব বেঙ্কে মুৰ পাতি লব৷ ব্যৱসায়ীক উৎসাহিত কৰিবলৈ এইবোৰ চলেই বুলি ধৰি ললোঁ৷ হংকঙত অৱস্থিত ইউনিয়ন বেংক অৱ ইণ্ডিয়া, এলাহাবাদ বেংক আৰু এক্সিচ বেংকৰ পৰা এইজনা মোডীয়ে কোটি কোটি টকা ঋণ হিচাবে লাভ কৰিলে, যিহেতু ভাৰতস্থ পাঞ্জাৱ নেচনেল বেংকৰ letters of undertaking (LOUs) তেওঁৰ তাত আছেই৷\nনীৰৱ মোডী আৰু তেওঁৰ পৰিয়াল বৰ্গৰ কম্পেনী গীতাঞ্জলী জেমচ, নক্ষত্ৰ ডায়মণ্ড আদিয়ে ২০১৩ চনত নিজৰ সম্পত্তিৰ প্ৰায় দুগুন কৰি তুলিলে৷ শ্বেয়াৰ বজাৰত গীতাঞ্জলী জেমচৰ ষ্টক থকা সকলৰ দুবছৰতে টকা দুগুন কৰিলে৷ অভিনেত্ৰী প্ৰিয়ংকা চোপ্ৰা তেওঁলোকৰ কম্পেনীৰ ব্ৰেণ্ড এমবাছাদৰ হিচাবে চুক্তিবদ্ধ হ'ল৷ আমাৰ মহিলা সমাজে "ডায়েমণ্ড আৰ ফৰএভাৰ" লৈ স্বপ্ন বিভোৰ হ'ল৷ ধনী গিৰিয়েক বা বয়ফ্ৰেণ্ডৰ প্ৰেমৰ চিৰযুগমীয়া চিন পালে, ভাল কথা৷\nএই খিনিতে অন্য এটা কথা কৈ থওঁ যে আজি বহুদিনৰ পৰাই বিদেশী বেঙ্কৰ টকা পইচা আদান প্ৰদান কৰিবলৈ আন্তৰাষ্ট্ৰীয় পৰ্য্যয়ত SWIFT ( Society for Worldwide Interbank Financial Telecommunication) বুলি এটা চিষ্টেম নেটৱৰ্ক আছে, যাৰ কোডীফাইড মেচেজৰ সহায়ত এটা বেঙ্কে অন্য এটা বেঙ্কলৈ মেচেজ পঠিয়ায় আৰু মেচেজ পোৱাৰ পিচত তেওঁলোক কনফাৰ্ম হয় যে টকাখিনি মোকলাই দিব পাৰি৷ এই মেচেজ পঠাবলৈ এলাপেচা বেঙ্ক কৰ্মচাৰীৰ ক্ষমতা নেথাকে আৰু উচ্চ পৰ্য্যায়ৰ বেংক কৰ্মচাৰী হে অথৰাইজড হয়৷ মেচেজ এপ্ৰোভ কৰে এজনে আৰু পঠায় অন্য এজনে৷ দুয়ো উচ্চ ক্ষমতা সম্পন্ন অধিকাৰী হব লাগে, যাতে চিষ্টেম টো ফুল প্ৰুফ হয়৷ তাৰ পিচত গোটেই প্ৰক্ৰিয়াটোক বেংকিং চিষ্টেমৰ ভিতৰত ট্ৰানজেকচন কৰি সুমুৱাব লাগে৷ প্ৰাপ্ত বাতৰি মতে এই কামটো এজন ডেপুটী মেনেজাৰ আৰু কেৰানী এজনে মিলি যোৱা সাতবছৰে কৰি আছিল৷ তেওলোকৰ কাৰ্য্য পদ্ধতিটো (modus operandi) আছিল SWIFT মেচেজটো পঠিয়াই দিয়ে কিন্তু টকাটো system ত transaction নকৰে! ফলত হিচাবত নাহেই৷ এইধৰনে যোৱা সাত বছৰ ধৰি কোটি কোটি টকা মুকলি কৰাকৈ প্ৰায় ১৫০ টা মেচেজ পঠায় আৰু বিদেশত সেইটো ধন বেলেগ বেংকৰ পৰা মুকলি কৰি লৈ নীৰৱ মোডীয়ে নিৰৱে কাম কাজ চলাই থাকে৷\nআশ্চৰ্য্য জনক কথাটো হ'ল বছৰৰ পিচত বছৰ ধৰি swift মেচেজ আৰু system transactionৰ কোনো audit ও নহয়৷ না অডিট টিমে ধৰে না RBI চকু ফুৰায়৷ এই LOU বিলাক প্ৰতি তিনিমাহ বা ছমাহৰ মুৰত expire হয় যদিও তাক ৰোল অভাৰ কৰি গৈ থাকে নিৰ্বিঘ্নে৷ প্ৰায় সাত বছৰৰ মূৰত যেতিয়া বিদেশৰ বেঙ্কে টকা ঘুৰাই নেপাই মূল বেঙ্ক পঞ্জাৱ নেচনেল বেঙ্কক বকেয়া টকা ১১৩৫০ কোটী টকা বিচাৰে তেতিয়াহে ইহতৰ টোপনি ভাঙে৷ বেঙ্কে চি বি আইক জনাই আৰু অনুসন্ধান আৰম্ভ কৰে দুসপ্তাহ মান আগতহে৷ ইতিমধ্যে নীৰৱ মোডী আৰু সংগীবৃন্দ জানুৱাৰীৰ প্ৰথম সপ্তাহতে আৰামচে উৰি গুছি যায় নিজৰ বিদেশত থকা গোপন বাসস্থানলৈ৷ এই ক্ষেত্ৰত হুইচেল ব্লৱাৰ হিচাবেও এগৰাকী হীৰাৰ গহণাৰ ফ্ৰেন্সজাইজি থকা ব্যৱসায়ীয়ে সৱল ভূমিকা গ্ৰহণ কৰে।\nচোৰ যোৱাৰ পিচত বুদ্ধি ওলায় RBI, বেংক আৰু চৰকাৰৰ৷ আটিগুৰি মাৰি গম পোৱা গ'ল যে প্ৰায় বহু বেঙ্কত সেই একেই সোপাধিলা অৱস্থা৷ ৰঘুৰাম ৰাজন, পি চিদাম্বৰম, মনমোহন সিং, অৰুন জেটলী, মোডীজীৰ "ফুল প্ৰুফ" চিষ্টেমক বুঢ়া আঙুলি দেখুৱাই দুজন সামান্য কৰ্মচাৰীয়ে "চুনা" লগাই দিয়ে কোটি কোটি টেক্স পেয়াৰ জনতাক৷\nএতিয়া প্ৰশ্ন হ'ল আপুনি মই কেতিয়াবা এনে LOI কিয়, মৰ্টগ্ৰেজ নোহোৱাকৈ এশ টকা এটা বেঙ্কৰ ঋণ পাম নে? চৰকাৰী বেঙ্কৰ যিখিনি লোকচান হ'ল সেইখিনি হয়তো জনতাৰ টকাৰে পূৰ কৰিব কিন্তু চৰকাৰী খণ্ডৰ বেঙ্কৰ যি বিশ্বাসযোগ্যতা সেয়া কেতিয়াবা পূৰণ হবনে? বিছাৰ কৰক দোষী কোন, চৰকাৰ, জনসাধাৰণ নে অইন কোনোবা? নে সাধাৰণ মানুহৰ ধন এইদৰেই ৰাষ্ট্ৰীয়কৃত বেংক যোগে ধনী পুঁজিপতিয়ে লুণ্ঠন কৰাৰ ঘটনাই বাৰে বাৰে কেৱল বাতৰিকাকতৰ হেডলাইন শুৱনি কৰিব। প্ৰকৃত ধনী দোষী কেতিয়াবা কাঠগৰালৈ আহিবনে, ৰাজনৈতিক দলাদলিৰ মাজতে এইবোৰ কথা পাহৰণিৰ গৰ্ভত মাৰ যাব। এইবোৰ প্ৰশ্নই এতিয়া মানুহৰ মনত জাগি উঠিছে আৰু আশাৰে শাসকৰ দায়িত্বত থকা সকলে ৰাষ্ট্ৰৰ তদন্তকাৰী সংস্থা সমূহৰ জৰিয়তে কিছু দৃষ্টান্তমূলক উদাহৰণ দাঙি ধৰিব বুলিও বাট চাই আছে।\nTags # CURRENT ISSUES # HEMANTA-KAKATI # সাম্প্ৰতিক প্ৰসংগ # হেমন্ত-কাকতি\nBy xukhdukh.com on February 18, 2018\nLabels: CURRENT ISSUES, HEMANTA-KAKATI, সাম্প্ৰতিক প্ৰসংগ, হেমন্ত-কাকতি


আদিপুস্তক 47 - पवित्र बाइबिल [ইণ্ডিয়ান ৰিভাইচ ভাৰচন] - (আদি 47)\nযোচেফে ফৰৌণৰ ওচৰলৈ গৈ ক’লে, “মোৰ পিতৃ আৰু ভাই-ককাইসকলে তেওঁলোকৰ মেৰ-ছাগ, ছাগলী, গৰুৰ জাক আদি যি যি আছিল সকলোকে লৈ কনান দেশৰ পৰা আহি পালে। তেওঁলোক এতিয়া গোচনত আছে।”\nভাই-ককাইসকলৰ মাজৰ পাচঁজনক বাচি লৈ তেওঁ ফৰৌণৰ সৈতে পৰিচয় কৰাই দিলে।\nফৰৌণে তেওঁলোকক সুধিলে, “আপোনালোকৰ জীৱিকা কি?” তেওঁলোকে ক’লে, “আমাৰ পূৰ্বপুৰুষসকলৰ দৰে আপোনাৰ এই দাসবোৰ পশুপালক।”\nতেওঁলোকে পুনৰ ক’লে, “আমি এই দেশত কিছুকালৰ বাবে থাকিবলৈ আহিছোঁ। কনান দেশত অতিশয় আকাল হোৱাৰ কাৰণে আপোনাৰ এই দাসবোৰৰ পশুৰ জাকে খাবলৈ চৰণীয়া ঠাই পোৱা নাই; সেয়ে দয়া কৰি আপোনাৰ এই দাসবোৰক গোচনত থাকিবলৈ অনুমতি দিয়ক।”\nফৰৌণে যোচেফক ক’লে, “তোমাৰ পিতৃ আৰু তোমাৰ ভাই-ককাইসকল তোমাৰ ওচৰলৈ আহিল।\nমিচৰ দেশখনেই তোমাৰ সন্মুখত আছে। দেশৰ সকলোতকৈ উত্তম ঠাইত তোমাৰ পিতৃ আৰু ভাই-ককাইসকলক থাকিবলৈ দিয়া। তেওঁলোক গোচনতে বাস কৰক। তেওঁলোকৰ মাজত কোনো যোগ্য লোকক যদি জানা, তেন্তে মোৰ পশুধনৰো দায়িত্ব তেওঁলোকৰ ওপৰত দিয়া।”\nতাৰ পাছত যোচেফে তেওঁৰ পিতৃ যাকোবক আনি ফৰৌণৰ সন্মুখত উপস্থিত কৰিলে। তাতে যাকোবে ফৰৌণক আশীৰ্ব্বাদ কৰিলে।\nফৰৌণে যাকোবক সুধিলে, “আপোনাৰ বয়স কিমান হ’ল?”\nযাকোবে ক’লে, “মোৰ আয়ুসৰ যাত্রাকাল এশ ত্ৰিশ বছৰ; মোৰ জীৱনৰ আয়ুস অলপদিনীয়া আৰু দুখজনক। মোৰ পূর্বপুৰুষসকলে যিমান দীর্ঘ দিনলৈকে জীৱন কটাইছিল, মই সিমান আয়ুস পোৱা নাই।”\nতাৰ পাছত যাকোবে ফৰৌণক আশীৰ্ব্বাদ কৰি তাৰ পৰা ওলাই গ’ল।\nযোচেফে তেওঁৰ পিতৃ আৰু ভাই-ককাইসকলৰ বাবে স্থায়ীভাৱে বসবাসৰ ব্যৱস্থা কৰিলে। ফৰৌণৰ আজ্ঞা অনুসাৰে, মিচৰ দেশৰ আটাইতকৈ উত্তম ঠাই ৰামিচেচৰ অঞ্চলত যোচেফে অধিকাৰ হিচাবে তেওঁলোকক বসতি কৰিবলৈ দিলে।\nযোচেফে তেওঁৰ পিতৃ, ভাই-ককাই আৰু পিতৃৰ পৰিয়ালৰ সকলোকে আহাৰ যোগান ধৰিলে, আৰু তেওঁলোকৰ ল’ৰা-ছোৱালীৰ সংখ্যা অনুসাৰে যোগান ধৰিলে।\nপাছত আকাল ইমান ভীষণ হ’ল যে, গোটেই দেশৰ কোনো ঠাইতে আহাৰ পাবলৈ নাইকিয়া হ’ল। আকালৰ কাৰণে মিচৰ আৰু কনান দেশ বিধ্বস্ত হৈ পৰিল।\nমিচৰ আৰু কনান দেশৰ বাসিন্দাসকলৰ শস্য বিক্রী কৰি পোৱা যি ধন সেই দুই দেশত আছিল, যোচেফে তাক গোটাই ফৰৌণৰ ৰাজকাৰেঙলৈ আনিলে।\nযেতিয়া মিচৰ আৰু কনান দেশৰ সকলো ধন শেষ হ’ল, তেতিয়া মিচৰীয়সকলে যোচেফৰ ওচৰলৈ আহি ক’লে, “আমাক শস্য দিয়ক! আমি আপোনাৰ চকুৰ আগতেই মৰিম নেকি? কিয়নো আমাৰ যি ধন আছিল সকলো শেষ হ’ল?”\nযোচেফে ক’লে, “তেনেহ’লে তোমালোকৰ পশুধনবোৰ মোক দিয়া; তোমালোকৰ ধন যদি শেষ হ’ল, তেন্তে সেইবোৰৰ সলনিয়েই মই শস্য দিম।”\nতেতিয়া লোকসকলে তেওঁলোকৰ সকলো পশুধন যোচেফৰ ওচৰলৈ আনিবলৈ ধৰিলে। ঘোঁৰা, মেৰ-ছাগ, ছাগলী, গৰুৰ জাক আৰু গাধবোৰৰ সলনি তেওঁ তেওঁলোকক শস্য দিলে; এইদৰে পশুবোৰ লৈ যোচেফে সেই বছৰ তেওঁলোকলৈ আহাৰ যোগালে।\nসেই বছৰ অন্ত হোৱাত, তাৰ পাছৰ বছৰত লোকসকলে যোচেফৰ ওচৰলৈ আহি ক’লে, “প্রভুৰ ওচৰত আমি লুকাই নাৰাখোঁ যে, আমাৰ সকলো ধন শেষ হ’ল আৰু আমাৰ পশুবোৰো প্ৰভুৰেই হ’ল; এতিয়া শৰীৰ আৰু মাটিৰ বাহিৰে প্ৰভুক দিবলৈ আমাৰ একো নাই।\nমাটিৰে সৈতে আমি সকলোবোৰ আপোনাৰ চকুৰ সন্মুখতে বিনষ্ট হ’ম কিয়? সেয়ে আপুনি আমাক আৰু আমাৰ মাটিকো কিনি লওক আৰু তাৰ সলনি আমাক আহাৰ দিয়ক। মাটিয়ে সৈতে আমি সকলো ফৰৌণৰ দাস হৈ থাকিম। তাৰ পাছত আমি যেন নমৰি জীয়াই থাকিব পাৰোঁ, সেই কাৰণে আমাক কিছুমান বীজো দিয়ক; তাতে আমাৰ মাটি ছন পৰি নাথাকিব।”\nতেতিয়া যোচেফে মিচৰ দেশৰ সকলো মাটি ফৰৌণৰ বাবে কিনি ল’লে; আকাল ইমান বেছি হ’ল যে, মিচৰীয়সকলে তেওঁলোকৰ নিজ নিজ মাটি বেচি দিব লগীয়া হ’ল। এইদৰে মিচৰ দেশৰ সকলো মাটি ফৰৌণৰ হ’ল।\nফৰৌণৰ দাস হ’বৰ কাৰণে যোচেফে লোকসকলক মিচৰ দেশৰ এক সীমাৰ পৰা অন্য সীমা পর্যন্ত তুলি আনিলে ।\nকেৱল পুৰোহিতসকলৰ মাটিহে যোচেফে নিকিনিলে; কিয়নো পুৰোহিতসকলে ফৰৌণৰ পৰা এক অংশ পায় আৰু তাৰেই তেওঁলোক চলে। সেয়ে তেওঁলোকে নিজৰ মাটি নেবেচিলে।\nতেতিয়া যোচেফে লোকসকলক ক’লে, “চোৱা, ফৰৌণৰ পক্ষে মই আজি তোমালোকক আৰু তোমালোকৰ মাটি কিনি ললোঁ। এতিয়া এয়া বীজ তোমালোকে লোৱা আৰু গৈ নিজৰ মাটিত খেতি কৰা।\nশস্য চপোৱাৰ পাছত শস্যৰ পাঁচ ভাগৰ এভাগ ফৰৌণক অৱশ্যেই দিবা; বাকি চাৰিভাগ হ’লে, মাটিৰ বীজৰ কাৰণে আৰু তোমালোকৰ নিজৰ ও পৰিয়ালৰ সকলো ল’ৰা-ছোৱালীবোৰৰ আহাৰৰ কাৰণে ৰাখিবা।”\nতেওঁলোকে ক’লে, “আপুনি আমাৰ প্ৰাণ ৰক্ষা কৰিলে। আপোনাৰ দৃষ্টিত দয়া পালে আমি ফৰৌণৰ দাস হৈ থাকিম।”\nপাছত যোচেফে মিচৰৰ ভূমি সম্বন্ধে এই ব্যৱস্থা স্থাপন কৰিলে যে, সকলো শস্যৰ পাঁচ ভাগৰ এভাগ ফৰৌণৰ হ’ব। এইটো ব্যৱস্থা মিচৰ দেশত আজিলৈকে চলি আছে; কেৱল পুৰোহিতসকলৰ মাটিহে ফৰৌণৰ নহ’ল।\nইস্ৰায়েলে মিচৰ দেশৰ গোচনত বাস কৰিবলৈ ধৰিলে। সেই ঠাই অধিকাৰ কৰি তেওঁলোক বহুবংশ হ’ল আৰু অতিশয়ৰূপে বৃদ্ধি পালে।\nমিচৰ দেশত যাকোবে সোঁতৰ বছৰ জীয়াই থাকিল। সেয়ে, তেওঁ সৰ্ব্বমুঠ এশ সাতচল্লিশ বছৰ জীয়াই আছিল।\nইস্ৰায়েলৰ মৃত্যুৰ সময় ওচৰ হোৱাত, তেওঁ নিজ পুত্ৰ যোচেফক মাতি আনি ক’লে, “তোমাৰ অনুগ্ৰহ যদি মোলৈ হয়, মোৰ কৰঙন ৰ তলত তোমাৰ হাত ৰাখি মোক কথা দিয়া যে, তুমি মোৰ প্রতি বিশ্বাসী আৰু বিশ্বস্ত হৈ থাকিবা। অনুগ্রহ কৰি মোক মিচৰত মৈদাম নিদিবা।\nকাৰণ মই মোৰ পূর্বপুৰুষসকলৰ মৈদামৰ মাজত সমাধিস্থ হ’ব বিচাৰো। তুমি মোৰ মৃতদেহ মিচৰ দেশৰ পৰা বাহিৰ কৰি লৈ গৈ আমাৰ পূর্বপুৰুষসকলক যি ঠাইত মৈদাম দিয়া হৈছিল, সেই ঠাইতে মোকো মৈদাম দিবা।” যোচেফে তেওঁক ক’লে, “আপুনি কোৱাৰ দৰেই মই কৰিম।”\nইস্রায়েলে পুনৰায় ক’লে, “মোৰ ওচৰত শপত খোৱা।” তেতিয়া যোচেফে যাকোবৰ ওচৰত শপত খালে। তাৰ পাছত ইস্ৰায়েল শয্যাৰ মূৰৰ শিতানত মূৰ দোঁৱাই পৰিল।


জিএছটিত ইমেইল আইডি কেনেদৰে সলনি কৰিব লাগে আৰু জিএছটিত মোবাইল ফোন নম্বৰ কেনেদৰে সলনি কৰিব লাগে তাৰ প্ৰক্ৰিয়াটো অতি সহজ। কিন্তু কেতিয়াবা, জিএছটি পৰ্টেলত মুখ্য কৰ্তৃত্বপ্ৰাপ্ত স্বাক্ষৰকাৰীৰ ম'বাইল নম্বৰ বা ইমেইল ঠিকনা সলনি কৰাটো বিভ্ৰান্তিকৰ হ'ব পাৰে। সেয়েহে, এই প্ৰবন্ধটোত পদক্ষেপঅনুসৰি কেনেদৰে কৰিব লাগে আমি বুজি পাওঁ আহক।\nজিএছটি পৰ্টেল সম্পৰ্কীয় গুৰুত্বপূৰ্ণ তথ্য\n01.07.2017 তাৰিখৰ পৰা সামগ্ৰী আৰু সেৱা কৰ (জিএছটি) আইন, 2017 প্ৰৱৰ্তন কৰাৰ পিছত, সকলো জিএছটি সম্পৰ্কীয় কাৰ্যকলাপ অনলাইনত পৰিচালনা কৰা হৈছে। এইটো জিএছটি ৱেবছাইট বা পৰ্টেল ব্যৱহাৰ কৰি কৰা হয়, অৰ্থাৎ www.gst.gov.in, লগইন আইডি আৰু পাছৱৰ্ড এটা সৃষ্টি কৰি। এইটো এটা ৱেবছাইট য'ত সকলো জিএছটি অনুপালন কাৰ্য সম্পূৰ্ণ কৰিব পাৰি।\nজিএছটি লগইন পৰ্টেলত, আপুনি জিএছটি পঞ্জীয়ন, ৰিটাৰ্ণ ফাইলিং, কৰ পৰিশোধ, ৰিফাণ্ড আবেদন, তেওঁলোকৰ জাননীৰ উত্তৰ, আপীল দাখিল আদিৰ দৰে কাম সম্পূৰ্ণ কৰিব পাৰে। পঞ্জীয়ন নম্বৰ প্ৰাপ্ত কৰোঁতে বা কৰদাতাসকলক নামভৰ্তি কৰোঁতে, তেওঁলোকে এটা ইমেইল ঠিকনা বা মোবাইল ফোন নম্বৰ যোগান ধৰিব লাগিব, যাক বিভিন্ন কাৰণত পিছত আপডেট কৰিব লাগিব পাৰে।\nকৰদাতাসকল দুয়োটা উপায়ৰ যিকোনো এটাতে পঞ্জীয়ন কৰা হৈছে। কিছুমানে বিদ্যমান পঞ্জীয়নৰ ওপৰত আধাৰিত কৰি যোগান ধৰা অস্থায়ী আইডিৰ জৰিয়তে জিএছটি ব্যৱস্থালৈ প্ৰব্ৰজন কৰিছে, অৰ্থাৎ ৰাজ্যিক ভেট পঞ্জীয়ন বা কেন্দ্ৰীয় আবকাৰী বা সেৱা কৰ পঞ্জীয়ন। ইয়াৰ বিপৰীতে, জিএছটি আইন কাৰ্যকৰী হোৱাৰ পিছত আনসকলে এক নতুন পঞ্জীয়ন লাভ কৰিছে।\nবহুলোকে পঞ্জীয়নৰ বাবে পেছাদাৰী সহায় লয় আনহাতে আনসকলে নিজে প্ৰক্ৰিয়াটো সম্পূৰ্ণ কৰে। যিকোনো ক্ষেত্ৰত, পঞ্জীয়নৰ সময়ত তেওঁলোকক ইমেইল ঠিকনা বা ম'বাইল নম্বৰৰ প্ৰয়োজন হয়। যদি এজন পেছাদাৰীয়ে তেওঁলোকৰ সম্পৰ্কৰ বিৱৰণ সলনি কৰিছে তেন্তে ম'বাইল নম্বৰ বা ইমেইল আইডি আপডেট কৰাৰ প্ৰয়োজন হ'ব পাৰে।\nআৰু পঢ়ক:ভাৰতত জিএছটিৰ প্ৰকাৰ - চিজিএছটি, এছজিএছটি আৰু আইজিএছটি কি?\nজিএছটি পৰ্টেলত মোবাইল নম্বৰ কেনেদৰে সলনি কৰিব?\nএই বিৱৰণবোৰ সলনি কৰাৰ বাবে, ইয়াক কৰাৰ দুটা উপায় আছে। এইটো এটা সংস্থাৰ মুঠ কৰ্তৃত্বপ্ৰাপ্ত স্বাক্ষৰকাৰীৰ সংখ্যাৰ ওপৰত আধাৰিত হ'ব।\n(ক) যদি একাধিক কৰ্তৃত্বপ্ৰাপ্ত স্বাক্ষৰকাৰী আছে বা যদি কৰ্তৃত্বপ্ৰাপ্ত স্বাক্ষৰকাৰী স্বত্বাধিকাৰী/প্ৰচাৰকতকৈ পৃথক হয়, তেন্তে এই পদক্ষেপবোৰ অনুসৰণ কৰক:\nপদক্ষেপ 1:জিএছটি ৱেবচাইটত Services -> Registration -> Amendment of Registration Non-core Field যাওক (http://www.gst.gov.in/)\nপদক্ষেপ 2: ড্ৰপ-ডাউন মেনুৰ পৰা কৰ্তৃত্বপ্ৰাপ্ত স্বাক্ষৰকাৰী বিকল্পটো বাছনি কৰক। ড্ৰপ-ডাউন মেনুৰ পৰা 'Add New' বাছনি কৰক।\nপদক্ষেপ 3: নতুন কৰ্তৃত্বপ্ৰাপ্ত স্বাক্ষৰকাৰীৰ বাবে তথ্য পূৰণ কৰক, যাৰ ভিতৰত আছে তেওঁলোকৰ ইমেইল ঠিকনা আৰু ফোন নম্বৰ। ড্ৰপ-ডাউন মেনুৰ পৰা 'সংৰক্ষণ' বাছনি কৰক।\nপদক্ষেপ 4: ড্ৰপ-ডাউন মেনুৰ পৰা 'Verification' বাছনি কৰক। ডিজিটেল স্বাক্ষৰ প্ৰমাণপত্ৰ (ডিএছচি)/ই-স্বাক্ষৰ/ইলেক্ট্ৰনিক প্ৰমাণীকৰণ কোড (ইভিচি)ৰ সৈতে প্ৰপত্ৰ খন দাখিল কৰিবলৈ প্ৰয়োজনীয় তথ্য প্ৰবিষ্ট কৰাৰ পিছত ঘোষণা চেকবক্সত টিক দিয়ক।\nপদক্ষেপ 5: 15-20 মিনিট অপেক্ষা কৰাৰ পিছত জিএছটি পৰ্টেলত লগইন কৰক। আপোনাৰ পঞ্জীয়ন সংশোধন কৰিবলৈ, , go to Services -> Registration -> Amendment of Registra যাওক।\nপদক্ষেপ 6: 'Authorized Signature' টেবলৈ যাওক আৰু পূৰ্বতে কৰ্তৃত্বপ্ৰাপ্ত স্বাক্ষৰকাৰীৰ কাষৰ বাকচটো আনচেক কৰক।\nপদক্ষেপ 7: নতুন কৰ্তৃত্বপ্ৰাপ্ত স্বাক্ষৰকাৰীএজনক মুখ্য কৰ্তৃত্বপ্ৰাপ্ত স্বাক্ষৰকাৰীক আৱণ্টন কৰক। প্ৰদান কৰা ম'বাইল নম্বৰ আৰু ইমেইল ঠিকনা শুদ্ধ বুলি প্ৰমাণিত কৰক। ইয়াক নিশ্চিত কৰিবলৈ, আপুনি এটা OTP প্ৰাপ্ত কৰিব।\nপদক্ষেপ 8: প্ৰমাণীকৰণ প্ৰক্ৰিয়া টো সম্পূৰ্ণ কৰিবলৈ ওপৰৰ পদক্ষেপ 5-ত দিয়া পদক্ষেপ বা প্ৰক্ৰিয়াঅনুসৰণ কৰক।\nপদক্ষেপ 9: আৱেদন দাখিল কৰাৰ পিছত, আপুনি ইয়াৰ স্থিতি অনুসৰণ কৰিবলৈ এআৰএন নম্বৰৰ সৈতে এটা নিশ্চিতকৰণ বাৰ্তা প্ৰাপ্ত কৰিব। যেতিয়া আপুনি 'পৰিৱৰ্তন অনুমোদিত' বাৰ্তাটো দেখে, ই সূচায় যে আপোনাৰ ম'বাইল নম্বৰ আৰু ইমেইল ঠিকনা সঠিকভাৱে সংশোধন কৰা হৈছে।\nখ) যদি কৰ্তৃত্বপ্ৰাপ্ত স্বাক্ষৰকাৰী আৰু অংশীদাৰ/সঞ্চালক/প্ৰচাৰক/স্বত্বাধিকাৰী একে ব্যক্তি হয়, তেন্তে এই পদক্ষেপবোৰ অনুসৰণ কৰক:\nপদক্ষেপ 1: Go to Services -> Registration -> Amendment of Registration Non-core Field\nপদক্ষেপ 3: যদি আপুনি আপোনাৰ পঞ্জীভুক্ত ম'বাইল নম্বৰ বা ইমেইল আইডি সলনি কৰিব বিচাৰে, ফোন নম্বৰ বা ইমেইল ঠিকনা আপডেট কৰক। ড্ৰপ-ডাউন মেনুৰ পৰা 'সংৰক্ষণ' বাছনি কৰক।\nপদক্ষেপ 4: প্ৰদান কৰা ফোন নম্বৰ আৰু ইমেইল ঠিকনাত এককালীন পাছৱৰ্ড (OTP) দিয়া হ'ব। ওটিপি প্ৰবিষ্ট কৰক। কৰা সংশোধনবোৰ প্ৰতিফলিত হ'ব।\nপদক্ষেপ 5: ড্ৰপ-ডাউন মেনুৰ পৰা 'প্ৰমাণীকৰণ' বাছনি কৰক। প্ৰপত্ৰখন ডিএছচি/ই-স্বাক্ষৰ/ইভিচিৰ সৈতে দাখিল কৰিবলৈ, প্ৰয়োজনীয় তথ্য প্ৰবিষ্ট কৰাৰ পিছত ঘোষণা চেকবক্সত টিক দিয়ক।\nযদি ইভিচি পদ্ধতি বাছনি কৰা হয়, আপডেট কৰা ম'বাইল নম্বৰলৈ এটা OTP জাৰী কৰা হ'ব, যাক প্ৰমাণীকৰণ প্ৰক্ৰিয়া সম্পূৰ্ণ কৰিবলৈ প্ৰবিষ্ট কৰিব লাগিব।\nপদক্ষেপ 6: আৱেদন দাখিল কৰাৰ পিছত, আপুনি ইয়াৰ স্থিতি অনুসৰণ কৰিবলৈ এআৰএন নম্বৰৰ সৈতে এটা নিশ্চিতকৰণ বাৰ্তা প্ৰাপ্ত কৰিব। যেতিয়া আপুনি 'পৰিৱৰ্তন অনুমোদিত' বাৰ্তাটো দেখে, ই সূচায় যে আপোনাৰ ম'বাইল নম্বৰ আৰু ইমেইল ঠিকনা সঠিকভাৱে সংশোধন কৰা হৈছে।\nউপৰোক্ত নিয়মবোৰ অনুসৰণ কৰি আপুনি জিএছটি পৰ্টেলত ম'বাইল নম্বৰ সলনি কৰিব পাৰে।\nপঞ্জীভুক্ত ম'বাইল নম্বৰ আৰু পঞ্জীভুক্ত ইমেইল আইডি সলনি কৰাৰ প্ৰক্ৰিয়াটো ওপৰোক্ত পেৰাগ্ৰাফবোৰত অতি স্পষ্টভাৱে বৰ্ণনা কৰাৰ দৰে একে আপুনি এইবোৰ অনুসৰণ কৰি ম'বাইল নম্বৰ সলনি কৰিব পাৰে।\nএজন পঞ্জীভুক্ত ব্যক্তিৰ বাবে, জিএছটি পৰ্টেলত মোবাইল নম্বৰ আৰু ইমেইল ঠিকনা অত্যন্ত গুৰুত্বপূৰ্ণ। জিএছটি ৱেবছাইট সম্পৰ্কীয় বা জিএছটি আইনৰ অধীনত অন্যান্য প্ৰয়োজনীয় অনুপালনৰ সৈতে সম্পৰ্কিত সকলো তথ্য আৰু অধিসূচনা প্ৰদান কৰা মোবাইল নম্বৰ আৰু ইমেইল ঠিকনালৈ প্ৰেৰণ কৰা হয়। সেয়েহে, আপোনাৰ বৰ্তমানৰ ম'বাইল নম্বৰ আৰু ইমেইল ঠিকনাৰ সৈতে আপডেট কৰা আপোনাৰ জিএছটি পৰ্টেল টো বজাই ৰাখিবলৈ নাপাহৰিব। আৰু যদি ইয়াক আপডেট কৰা নহয়, জিএছটিত মোবাইল নম্বৰ কেনেদৰে সলনি কৰিব লাগে আৰু ইয়াক উন্নীত কৰাৰ বাবে জিএছটি পৰ্টেলত ইমেইল আইডি কেনেদৰে সলনি কৰিব লাগে সেই বিষয়ে ওপৰোক্ত পদক্ষেপবোৰ অনুসৰণ কৰক।\nজিএছটি সম্পৰ্কীয় অধিক আপডেটৰ বাবে Khatabook এপ ডাউনলোড কৰক।\nপ্ৰশ্ন: একেজন ব্যক্তিৰ মোবাইল নম্বৰ দুটা পৃক জিএছটি নম্বৰৰ বাবে আপডেট কৰিব পাৰিনে?\nহয়, একেজন ব্যক্তিৰ ম'বাইল নম্বৰ দুটা পৃথক জিএছটি নম্বৰৰ বাবে আপডেট কৰিব পাৰি।\nপ্ৰশ্ন: জিএছটি পৰ্টেলত জিএছটি মোবাইল নম্বৰ পৰিৱৰ্তন বা ইমেইল ঠিকনা পৰিৱৰ্তন কোনে কৰিব পাৰে?\nফাৰ্ম/কোম্পানী/ব্যৱসায়ৰ মালিকৰ দ্বাৰা কৰ্তৃত্বপ্ৰাপ্ত যিকোনো ব্যক্তিয়ে জিএছটি পৰ্টেলত পঞ্জীভুক্ত ম'বাইল নম্বৰ বা ইমেইল ঠিকনা সলনি কৰিব পাৰে।\nপ্ৰশ্ন: এজন ব্যক্তিয়ে কেনেকৈ জিএছটিৰ অধীনত পঞ্জীয়ন কৰিব পাৰে?\nকৰদাতাসকল দুয়োটা উপায়ৰ যিকোনো এটাত পঞ্জীয়ন কৰা হৈছে। কিছুমানে হয় বিদ্যমান পঞ্জীয়নৰ ওপৰত আধাৰিত কৰি যোগান ধৰা অস্থায়ী আইডিৰ জৰিয়তে জিএছটি ব্যৱস্থালৈ প্ৰব্ৰজন কৰিছে, অৰ্থাৎ ৰাজ্যিক ভেট পঞ্জীয়ন বা কেন্দ্ৰীয় আবকাৰী বা সেৱা কৰ পঞ্জীয়ন। ইয়াৰ বিপৰীতে, জিএছটি আইন কাৰ্যকৰী হোৱাৰ পিছত আনসকলে এক নতুন পঞ্জীয়ন লাভ কৰিছে।\nপ্ৰশ্ন: জিএছটি পৰ্টেলত পঞ্জীভুক্ত ম'বাইল নম্বৰ বা ইমেইল ঠিকনা সলনি কৰিবলৈ কিমান সময় লাগে\nওপৰত বৰ্ণনা কৰা পদ্ধতি অনুসৰণ কৰি জিএছটি পৰ্টেলত পঞ্জীভুক্ত ম'বাইল নম্বৰ বা ইমেইল ঠিকনা সলনি কৰিবলৈ 15-20 মিনিট সময় লাগে।


আকৌ পৰাজয় :ক্ৰমে শক্তিহীন হৈ পৰিছে নেকি নৰ্থ ইষ্ট ইউনাইটেড এফ চি! - Olympia Sports\nHomeNewsআকৌ পৰাজয় :ক্ৰমে শক্তিহীন হৈ পৰিছে নেকি নৰ্থ ইষ্ট ইউনাইটেড এফ চি!\nআকৌ পৰাজয় :ক্ৰমে শক্তিহীন হৈ পৰিছে নেকি নৰ্থ ইষ্ট ইউনাইটেড এফ চি!\nক্ৰমে শক্তিহীন হৈ পৰিছে নেকি নৰ্থ ইষ্ট ইউনাইটেড এফ চি ? আই এছ এলত পুনৰ ধৰাশায়ী নৰ্থ ইষ্ট ইউনাইটেড । চেন্নাইয়েন এফ চিৰ হাতত পৰাভূত নৰ্থ ইষ্ট । পইন্ট তালিকাৰ সৰ্বনিম্ন স্হানলৈ অৱনমিত জন আব্ৰাহামৰ দল । নিৰাশাত উত্তৰ পূৰ্বাঞ্চলৰ ফুটবলপ্ৰেমী ।\nঅৰ্থবহুল ফুটবল টুৰ্নামেন্ট ইণ্ডিয়ান ছুপাৰ লীগ চমুকৈ আই এছ এলত ইখনৰ পাছত সিখন মেছত পৰাজয় স্বীকাৰ কৰিছে উত্তৰ-পূবৰ একমাত্ৰ ফুটবল দলটোৱে । গোৱাত চলি আছে এই ছিজনৰ ফুটবলৰ মহাৰণ আই এছ এল । নৰ্থ ইষ্ট ইউনাইটেডৰ নিজস্ব ত্রয়োদশখন মেছতো সেই একে পৰাজয়ৰ ধাৰা অক্ষুণ্ণ থাকিল । শনিবাৰে ফাটৰডাৰ পি এন জে ষ্টেডিয়ামত দলটো মৈদানত নামিছিল অন্যতম শক্তিশালী দল চেন্নাইয়েন এফ চিৰ বিৰুদ্ধে । পিছে আকৌ মুখথেকেছা খালে বলিউড তাৰকা জন আব্ৰাহাম মালিকাধীন দলটোৱে । প্ৰথমাৰ্ধত চমকপ্ৰদ প্ৰৰ্দশন আগবঢ়াইছিল নৰ্থ ইষ্টে । প্ৰথমাৰ্ধৰ ৩৫ মিনিটত নৰ্থ ইষ্ট ৰ হৈ ৰাল্টেই প্ৰথমটো গ’ল দি দলটোক অগ্ৰগতি প্ৰদান কৰে । এই গ’লটোৰ দ্বাৰা আশা জগাই তুলিলে উত্তৰ পূবৰ দলটোৰ সমৰ্থকক । কিন্তু খেলৰ দ্বিতীয়াৰ্ধত সলনি হ’ল সম্পূৰ্ণ দৃশ্যপট । প্ৰত্যুত্তৰত চেন্নাইয়েন এফ চিৰ হৈ ৫২ মিনিটত বৰিছিউক আৰু ৫৮ মিনিটত কমিনে দুটাকৈ গ’ল দি মেচখন অধিক ৰোমাঞ্চকৰ কৰি তুলি তুলে । দুৰ্ভাগ্যজনকভাৱে, দ্বিতীয়াৰ্ধত নৰ্থ ইষ্ট ইউনাইটেডে এটাও গ’ল পৰিশোধ কৰিবলৈ সক্ষম নহ’ল । ফলত ২-১ গ’লৰ ব্যৱধানত জয়ী হয় চেন্নাইয়েন এফ চি ।\nএই পৰাজয়ৰ পাছতেই পূৰ্বে সংগ্ৰহিত মুঠ ৯ পইন্টৰে তালিকাৰ সৰ্বনিম্ন একাদশ স্হানলৈ অৱনমিত হ’ল নৰ্থ ইষ্ট । আনহাতে ২০ পইন্টেৰে তালিকাৰ শীৰ্ষত থকা দলটো হ’ল কেৰালা ব্লাষ্ট্ৰাৰ্ছ ।\nউল্লেখযোগ্য যে এই পৰ্যন্ত নৰ্থ ইষ্টে খেলা ১৩ খন মেচৰ ভিতৰত ২ খনত জয়ী হোৱাৰ বিপৰীতে ৮ খনতেই পৰাজয় বৰণ কৰিছে । ইয়াৰে ৩ খন মেচ হৈছিল ড্ৰ । অহা ২৫ জানুৱাৰী মঙ্গলবাৰে পৰৱৰ্তী মেচত নৰ্থ ইষ্ট ইউনাইটেড অৱতীৰ্ণ হ’ব মুম্বাই চিটি এফ চি বিৰুদ্ধে । নৰ্থ ইষ্ট ইউনাইটেডৰ ধাৰাবাহিক পৰাজয়ে আশাত চেঁচাপানী ঢালিছে উত্তৰ পূৰ্বাঞ্চলৰ ফুটবলপ্ৰেমীৰ মাজত । বিগত ছিজনৰ ছেমিফাইনেলিষ্ট নৰ্থ ইষ্ট ইউনাইটেডৰ এনে ছন্দ পতন কিয় ? দলটোক শক্তিশালী কৰি তুলিবলৈ কেনে ৰণনীতি তৈয়াৰ কৰিব নৰ্থ ইষ্ট ইউনাইটেডৰ মুখ্য প্ৰশিক্ষক খালিদ জামিলে ? উত্তৰ পূৰ্বাঞ্চলৰ ক্ৰীড়াঅনুৰাগীৰ আশা– হেৰুৱা ছন্দ ঘূৰাই পাওক উত্তৰ পূৰ্বাঞ্চলৰ ফুটবল দলটোৱে ।\nFC Goa vs northeast\nPrevious articleভাৰতীয় জনপ্ৰিয় ক্ৰিকেটাৰ মহেন্দ্ৰ সিং ধোনীৰ অন্য ৰূপ\nNext articleপুষ্পাৰ প্ৰেমত বিশ্বৰ নামী-দামী ক্ৰিকেটাৰ!\nপাঞ্জাবাৰীত দিবা-নৈশ ভলীবল\nঅসমৰ তাৰকা এথলিট অম্লানৰ পৰৱৰ্তী লক্ষ্য কমনৱেলথ আৰু এছিয়ান গেমছ


মোক এনে এখন অসম লাগে যত দুখন ঘৰৰ সীমৰ মাজত কোনো জেওৰা-হেঙেৰা থাকিব নালাগিব । মোক এনে এখন অসম লাগে যত সকলো অসমীয়াই (অসমত বাস কৰা সকল) শান্তিত থাকিব পাৰিব । মোক এনে এখন অসম লাগে যত নিজকে "মই অসমীয়া" বুলি কব পৰা লাখ লাখ মানুহ থাকিব লাগিব । মোক এনে এখন অসম লাগে যত মাতৃভাষা এক, সংস্কৃতি এক, পৰম্পৰা এক হ’ব লাগিব ।\nমোক সেইখন অসম লাগে যত লাচিত বৰখুকনৰ তেজৰ গোন্ধ লাগি আছে মোক সেইখন অসম লাগে যত আমৰ পূৰ্বপুৰুষে একতাৰ জৰীয়ে বান্ধ খাই আছিল মোক সেইখন অসম লাগে যত মনিৰাম দেৱান, পিয়লি ফুকনে ফাঁচী কাঠত ওলমিছিল মোক সেইখন অসম লাগে যত লক্ষ্মীনাথ বেজবৰুৱাই "অ মোৰ আপোনাৰ দেশ" ৰচিছিল মোক সেইখন অসম লাগে যত জ্যোতি -বিষ্ণুৱে আমাৰ বাবে অসমখনক এটি নতুন ৰূপ দিছিল মোক সেইখন অসম লাগে যত ভূপেন হাজৰিকাই অসমী আইৰ বাবে গীত গাই গাই জীৱনটো পাৰ কৰিছিল\nনালাগে মোক পৃথক পৃথক ৰাজ্য নালাগে মোক খণ্ড খণ্ড অসম নালাগে মোক নিজ নিজ সম্ৰদায়ৰ স্বাৰ্থত খণ্ড-খণ্ডিত হোৱা অসম নালাগে মোক ভাই-ভাইৰ মাজত ব্যৱধান থকা অসম নালাগে মোক তেজৰে ফাকু খেলা অসম নালাগে মোক উন্নতিৰ নামত হিংসাৰ জুইত জ্বলা অসম\n( অশান্ত অসমৰ অসমীয়া হোৱাৰ বাবে দিনটো এইবোৰ কথাই আৰম্ভ কৰো, এটাৰ পিছত এটা সমস্যাই অসমী আইক জুৰুলা কৰি পেলাইছে । এদিন আমি অসমৰ বাহিৰৰ মানুহৰ আগত গৰ্ব কৰি কৈছিলো- "চাওক আমাৰ অসমখনলৈ, ইমান জাতি-জনগোষ্ঠীৰ লোক থকাৰ পিছতো আমি কিদৰে একত্ৰিত হৈ সম্প্ৰীতিৰ মাজেৰে শান্তিৰে বসবাস কৰি আছো ।" কিন্তু এতিয়া ? অসম খন অসম হৈ থাকিবনে বাৰু ? )\nBikram M Baruah বিক্ৰম ম বৰুৱা August 4, 2013 at 4:28 PM\nদুটা বানান ভুল দেখিলোঁ---\n"..দুখন ঘৰৰ সীমৰ.." > "..দুখন ঘৰৰ সীমাৰ.."\n"..লাচিত বৰখুকনৰ তেজৰ.." > "..লাচিত বৰফুকনৰ তেজৰ.."


পথ নিৰ্মানৰ নামত হৈ থকা দুৰ্নীতি পোহৰলৈ আহিব নে ? - sangbad365.com\nপথ নিৰ্মানৰ নামত হৈ থকা দুৰ্নীতি পোহৰলৈ আহিব নে ?\nদক্ষিণ কামৰূপ, সংবাদ ৩৬৫, ১৬ মে’ : এটা পথ চপৰা চপৰি খহিছে । উক্ত পথটো হৈছে দক্ষিণ কামৰূপৰ লোহাৰঘাটৰ । ৩ কিমি যোৰা এই পথটো এতিয়া চপৰা চপৰি ঘহিছে কিয়ণো ৰাইজৰ অভিযোগ এই পথটোত অতি নিম্নমানৰ কাম হৈছে । বোকদোভাৰ পৰা বাতাবাৰী হৈ ঘাগ্ৰাচুকলৈ নিৰ্মান হোৱা এই পথটোত নিৰ্মান কাৰ্য সমাপ্ত হৈছে যদিও পথটোত অতি নিম্নভাৱে কাম কৰাৰ অভিযোগ ৰাইজৰ । ৰাইজৰ অভিযোগ পথটোত পৰ্যাপ্ত শিল নিদিয়াকৈয়ে তেনেকে কৰিছে কাৰ্পেটিং আনকি কাৰ্পেটিংটো ব্যৱহাৰ কৰা নাই পৰ্যাপ্ত বিতুমিন । যাৰ ফলত চপৰা চপৰে উঠিছে পথটো ।\nপ্ৰায় ৫ কৌটি ৯০ লাখ টকা ব্যয় সাপেক্ষে নিৰ্মান হোৱা এই পথটোৰ ঠিকা লাভ কৰিছিল ৰাজু মেছ নামৰ ঠিকাদাৰজনে । আৰু বহু প্ৰতিক্ষাৰ অন্তত ৰাইজে এই পথটো পকীকৰন হোৱাৰ ফলত যঠেষ্ট সুখী আছিল কিন্তু এইপথটো অতি নিম্ন মানৰ হোৱা হেতুকে সৰৱ হৈ উঠিল ৰাইজো । ৰাইজৰ আহ্বান এই পথটো অতি সোনকালে পুনৰনিৰ্মানেৰে সঠিক মানদণ্ডৰ কৰিৱ লাগে ।\nএতিয়া প্ৰশ্ন উঠে শুন্য সহনশীলতাৰ কথা কোৱা চৰকাৰখনৰ এইবোৰ দুনীৰ্তি পোহৰলৈ আহিব নে ? নে এনেদৰেই পথ নিৰ্মানৰ নামত হৈ থাকিব দুৰ্নীতি ।\nবোৱাৰীৰ মৃত্যুক কেন্দ্ৰ কৰি উত্তপ্ত পৰিস্থিতি পলাশবাৰী আৰক্ষী থানাত : স্বামীৰ গৃহ লণ্ড ভণ্ড কৰি জ্বলাই দিলে উত্তেজিত ৰাইজে\nAug 21, 2019 230CommentsBy: Sangbad 365\nপলাশবাৰী, সংবাদ ৩৬৫, ২১ আগষ্ট : ৰাজ্যত ক্ৰমে বৃদ্ধি পাইছে বোৱাৰী নিৰ্যাতনৰ দৰে অমানৱীয় ঘটনা । এইবাৰ দক্ষিণ কামৰূপৰ\nকলগাছিয়াৰ খাৰবাল্লীত চপৰা চপৰে খহিছে বিঘাই বিঘাই মৰাপাটৰ খেতি : এদিনতে উচন হল সুতিৰপাথাৰৰ চাৰিটাকৈ পৰিয়ালৰ ঘৰৰ ভেটি\nAug 21, 2019 150CommentsBy: Sangbad 365\nকলগাছিয়া, সংবাদ ৩৬৫, ২১ আগষ্ট : কলগাছিয়া ৰাজহ চক্ৰৰ অন্তৰ্গত চৰ খাৰবাল্লী আৰু সুতিৰপাথাৰ গাৱত বানপানীৰ পিছৰে পৰাই বেকী\nচৰকাৰী বিদ্যালয়সমূহত এইবাৰ গুণোৎসৱ নহয় , হ’ব সগুণোৎসৱ\nAug 21, 2019 340CommentsBy: Sangbad 365\nনিউজ ডেস্ক, সংবাদ ৩৬৫, ২১ আগষ্ট : ছেপ্টেম্বৰ মাহৰ পৰা চৰকাৰী বিদ্যালয়সমূহত অনুষ্ঠিত হ'ব সগুণোৎসৱ । এইবাৰ গুণোৎসৱৰ পৰিৱৰ্তে\nবৰপেটাৰ গোপালপুৰত যাতায়তৰ নামত দুৰ্ভোগ ভুগিছে ৰাইজে : টুলুঙা নাৱেৰে যাতায়ত ছাত্ৰ ছাত্ৰীৰ লগতে স্থানীয় ৰাইজৰ


অসম আৰক্ষীৰ ৱেবছাইটত চহিদ ভাস্কৰ কলিতা এতিয়াও থানাৰ ভাৰপ্ৰাপ্ত বিষয়া হৈ আছে\n‘ডিজিটেল ইণ্ডিয়া’ৰ দিনত কিমান ‘ডিজিটেল’ অসম আৰক্ষী?\nৱেবছাইটত যোগাযোগৰ বাবে এতিয়াও চহিদ ভাস্কৰ কলিতাৰ নাম আৰু ম’বাইল নম্বৰ\nগুৱাহাটী , September 17, 2018 7:26 pm\nআৰক্ষীৰ ৱেবছাইটত এতিয়াও চহিদ ভাস্কৰ কলিতাৰ নাম আৰু নম্বৰ এতিয়াও দেখুৱাইছে।\nপ্ৰধান মন্ত্ৰী নৰেন্দ্ৰ মোদীৰ সপোনৰ ‘ডিজিটেল ইণ্ডিয়া’ক অসম আৰক্ষীয়েনো কিমান গুৰুত্বসহ লৈছে? সমান্তৰালভাৱে ‘ডিজিটেলি’ কিমান ‘স্মাৰ্ট’ অসম আৰক্ষী?\nস্বাভাবিকতে মোদীৰ ‘ডিজিটেল ইণ্ডিয়া’ আৰু ‘স্মাৰ্ট পুলিচ’ৰ ধাৰণাক এক প্ৰকাৰ ভেঙুচালি কৰি থকা পৰিলক্ষিত হয় অসমৰ আৰক্ষী বিভাগটোত। ‘ডিজিটেল পৃথিৱী’খনৰ পৰা দূৰৈত থাকিয়েই এতিয়াও যেন ৰাজ্যত সঘনাই ঘটি থকা বিভিন্ন ঘটনা-পৰিঘটনাৰ সৈতে মোকামিলা কৰি আছে অসম আৰক্ষীয়ে। যিটো বিষয়ত গুৰুত্ব নাই অসম চৰকাৰৰ গৃহ বিভাগ আৰু অসম আৰক্ষীৰ বৰমূৰীয়াসকলৰ।\nআজিৰ ‘ডিজিটেল’ যুগত যিকোনো কাৰণত যদি তাৎক্ষণিকভাৱে আৰক্ষীৰে যোগোযোগ কৰাৰ প্ৰয়োজন হয় তেতিয়াহ’লে স্বভাৱিকভাৱেই বহুতেই ইন্টাৰনেটৰ সহায় ল’ব। কিন্তু ইন্টাৰনেটত কিমান শুদ্ধ ৰূপত পোৱা যায় অসম আৰক্ষীৰ তথ্য? বা কিমান ‘আপডেটেড’ অসম আৰক্ষীৰ ইন্টাৰনেটত উপলব্ধ তথ্যসমূহ?\nআমি প্ৰথমতে আপোনাক তিনিচুকীয়া জিলাৰ তিনিচুকীয়া থানাৰ অন্তৰ্গত পানীতোলা আৰক্ষী চকীৰ খবৰ দিব বিচাৰিছো। এই আৰক্ষী চকীতেই কেইবাবছৰ পূৰ্বে ভাৰপ্ৰাপ্ত বিষয়া আছিল ভাস্কৰ কলিতা। আপোনাৰ নিশ্চয় মনত আছে সেইগৰাকী ভাস্কৰ কলিতাই বৰডুমুচা আৰক্ষী থানাত ভাৰপ্ৰাপ্ত হৈ থাকোতে আলফাৰে হোৱা সংঘৰ্ষত চহিদ হৈছিল।\nভাস্কৰ কলিতা আজি কেইবাবছৰ আগতেই পানীতোলা আৰক্ষী চকীৰ পৰা বৰডুমুচা থানালৈ বদলি হৈছিল আৰু সেইখন থানাত থাকোতেই যোৱা মে’ মাহত আলফাৰ গুলীত প্ৰাণ হেৰুৱাব লগীয়া হৈছিল।\nকিন্তু দুৰ্ভাগ্যজনকভাৱে অসম আৰক্ষীৰ ৱেবছাইটত কেইবাবছৰৰ পূৰ্বে পানীতোলা আৰক্ষী চকীৰ ভাৰপ্ৰাপ্ত বিষয়াৰ চকীত থকা ভাস্কৰ কলিতাৰ নাম আজিও তেনেকৈয়ে আছে।\nএইবাৰ দ্বিতীয় এটা উদাহৰণ দাঙি ধৰিব বিচাৰিছো। কাৰ্বি আংলং জিলাৰ আৰক্ষীৰ কথা। যোৱা জুন মাহৰ ৭ তাৰিখে জিলাখনৰ ডকমকা থানাৰ অন্তৰ্গত পানজুৰিৰ কছাৰী গাঁৱত সংঘটিত হৈছিল ৰাজ্য কঁপোৱা নীলোৎপল দাস আৰু আভিজিৎ নাথৰ হত্যাকাণ্ড।\nএই হত্যাকাণ্ডৰ পাছতেই জিলাখনৰ উপায়ুক্তই তুলুঙা মন্তব্য কৰিছিল, “তেওঁলোকে সেই ঠাইত যোৱাৰ আগতেই আৰক্ষীক জনাই গৈছিল নেকি?” কিন্তু কোনো এজন লোকে অসম আৰক্ষীৰ ৱেবছাইটৰ পৰা যদি ডকমকা থানাৰ নম্বৰ লয়, তেতিয়াহ’লে তেওঁৰ যোগাযোগ সম্ভৱ নোহোৱাটো নিশ্চিত। কিয়নো অসম আৰক্ষীৰ ৱেবছাইটত থকা জিলাখনৰ ডকমকা থানাৰ ০৩৬৭৬-২২৯৮৩৭ নম্বৰটোত যদি কোনোবাই কল কৰে, উত্তৰ পাব, ‘আপুনি কল কৰা নম্বৰটো বৈধ নহয়’। আনহাতে, ৱেবছাইটত উপলব্ধ জিলাখনৰ আৰক্ষীৰ নিয়ন্ত্ৰণ কক্ষৰ ফোন নম্বৰটোত যোগোযোগ কৰিলেও পোৱা যায় একেটাই উত্তৰ।\nএই দুটা মাত্ৰ উদাহৰণ হে, ৰাজ্যখনৰ আৰক্ষী বিভাগৰ ৱেবছাইটত উপলব্ধ হোৱা প্ৰায়বোৰ তথ্যই এতিয়া পুৰণি।\nৰাজ্যখনৰ তিনিচুকীয়া, বঙাইগাওঁ, গোলাঘাট, কাৰ্বি আংলং, ধেমাজি, হামৰেন, শোণিতপুৰ, ওদালগুৰি, বাক্সা, কাছাৰ, দৰং, গোৱালপাৰা, নলবাৰী, শদিয়া আদি আৰক্ষী জিলাৰ অসম আৰক্ষীৰ ৱেবছাইটত লাভ কৰা নিয়ন্ত্ৰণ কক্ষৰ ফোন নম্বৰত যোগোযোগ কৰিলে বিফল হোৱাটো খাটাং।\nসমান্তৰালভাৱে আমি বৰপেটা আৰু ডিমা হাচাও জিলাৰ আৰক্ষীৰ নিয়ন্ত্ৰণ কক্ষলৈ কেইবাৰো যোগাযোগ কৰিবলৈ চেষ্টা কৰিছিলো যদিও ফোনটো ৰিং হৈ থকাৰ পাছতো নিয়ন্ত্ৰণ কক্ষৰ পৰা সঁহাৰি নাহিল।\nহয়তো কোনোবা জিলাৰ নিয়ন্ত্ৰণ কক্ষৰ এই নম্বৰ সলনি হৈছে, কিন্তু সেয়া এইপৰ্যন্ত অসম আৰক্ষীৰ ৱেবছাইটত আপডেইট কৰা হোৱা নাই।\nইয়াৰ উপৰি অসম আৰক্ষীৰ ৱেৱছাইটত উপলব্ধ ৰাজ্যখনৰ থানাসমূহৰ নম্বৰৰ বহুসংখ্যক এতিয়া সেৱাত নাই। একেদৰে থানাসমূহৰ ভাৰপ্ৰাপ্ত বিষয়াসকলৰ নাম ৱেবছাইটত উপলব্ধ যদিও বহুতেই সংশ্লিষ্ট থানাখনৰ পৰা বদলি হৈ অন্য থানালৈ যোৱাৰ ভালেমান দিন হৈ গৈছে। কিন্তু তেওঁলোকৰ নাম ৱেৱছাইটত আপডেইট হোৱা নাই।\nএইদৰে অসমৰ আৰক্ষী বিভাগটোৱে হাততে পোৱা ‘অনলাইন’ সুবিধাক গুৰুত্বহীন কৰি ৰখা দেখা গৈছে। যাৰ বাবে হঠাতে যি কোনো অনাকাংক্ষিত ঘটনা সংঘটিত হ’লে আৰক্ষীৰ সৈতে যোগাযোগ কৰিবলৈ চেষ্টা কৰি হাহাকাৰ কৰি থাকিলেও যোগাযোগ সম্ভৱ হৈ নুঠে। যাৰ বাবে সাধাৰণ ৰাইজ বিপদৰ সময়ত পাব লগীয়া আৰক্ষী সেৱাৰ পৰাও বঞ্চিত হ’ব লগীয়া হ’ব পৰে।\nএইবোৰৰ পৰা এটা কথা প্ৰমাণিত হয় যে ‘ডিজিটেল ইণ্ডিয়া’ আৰু ‘স্মাৰ্ট পুলিচ’ৰ কথা কোৱা নৰেন্দ্ৰ মোদী নেতৃত্বাধীন বিজেপি চৰকাৰৰ দিনতো অসম মুলুকৰ আৰক্ষীয়ে আজিও ‘ডিজিটেল’ শব্দটোৰ ভুকে পোৱা নাই।


সৰ্বাধিক প্ৰভাৱিত অসমৰ সাংসদ, মুখ্যমন্ত্ৰী, মন্ত্ৰী-বিধায়কে জাতিতকৈ গুৰুত্ব দিছে দলৰ স্বাৰ্থক\n‘জাতিধ্বংসী’ বিধেয়কক অসমৰ সাংসদৰ সমৰ্থনৰ বিপৰীতে বিৰোধিতা বাঙালী, মাৰাঠী, ওড়িয়া সাংসদৰ\nসৰ্বাধিক প্ৰভাৱিত হ'ব পৰা ৰাজ্য অসমৰ সাংসদ, প্ৰধান মন্ত্ৰী, মন্ত্ৰী, বিধায়কে জাতিতকৈ অগ্ৰাধিকাৰ দিছে দলৰ স্বাৰ্থক\nগুৱাহাটী , January 9, 2019 3:00 pm\nনাগৰিকত্ব সংশোধনী বিধেয়কখনৰ পৰা সৰ্বাধিক ক্ষতিগ্ৰস্ত হ’ব পৰা ৰাজ্য হিচাপে অসমৰ সাংসদসকলে দলৰ স্বাৰ্থতকৈ অসমীয়াৰ স্বাৰ্থক অগ্ৰাধিকাৰ দিব লাগিছিল যদিও সেয়া বাস্তৱত দেখা নগ’ল।\nৰাজ্যখনৰ এই সংকটকালত অসমৰ সাংসদসকলে একোৱেই ভূমিকা নল’লে বুলি ক’ব পাৰি। কংগ্ৰেছৰ সাংসদসকলে সদনত্যাগেৰে প্ৰতিবাদ কৰাৰ বিপৰীতে অসমৰ বিজেপিৰ সাংসদকেইজনে বিধেয়কখনক দলৰ স্বাৰ্থক অগ্ৰাধিকাৰ দি সমৰ্থন কৰিলে। গুৱাহাটী সমষ্টিৰ সাংসদ বিজয়া চক্ৰৱৰ্তীয়ে বিধেয়কখনৰ সমৰ্থনত বক্তব্যও ৰাখে।\nইয়াৰ বিপৰীতে অসমীয়াৰ স্বাৰ্থত লোকসভাত বিধেয়কখনৰ বিৰোধিতা কৰি মাত মাতিলে কেইবাজনো অনা অসমীয়া সাংসদে। বাঙালী,. মাৰাঠী, ওৰিয়া আদি ভাষিক সম্প্ৰদায়ৰ কেইবাজনো সাংসদে বিধেয়কখনৰ বিৰোধিতা কৰিলে। তেওঁলোকে সাংবিধানিক প্ৰমূল্যৰ দোহাই দি এই বিৰোধিতা কৰাৰ লগতে অসমৰ মানুহৰ শংকাৰ প্ৰসংগও টানি আনে।\nউল্লেখযোগ্য যে ৮ জানুৱাৰিত লোকসভাৰ মজিয়াত শিৱসেনা. বিজু জনতা দল, চি পি আই (এম) আৰু তৃণমূলৰ সাংসদে বিধেয়কখনৰ বিৰোধিতাত সৰৱ ভূমিকা লয়।\nআনহাতে কম প্ৰভাৱিত হোৱাৰ সম্ভাৱনা থাকিলেও চুবুৰীয়া মেঘালয়ৰ মুখ্য মন্ত্ৰীয়েও বিধেয়কখনৰ তীব্ৰ বিৰোধিতা কৰিছে। আনকি মুখ্য মন্ত্ৰীজনে বিজেপিৰে থকা মিত্ৰতা ছেদ সন্দৰ্ভতো চিন্তা-চৰ্চা কৰা বুলি জানিবলৈ দিয়ে সংবাদ মাধ্যমত। একেদৰে নাগালেণ্ড কেবিনেটেও কেন্দ্ৰক বিধেয়কখনৰ পৰা ৰাজ্যখনে বহুতো সমস্যাৰ সন্মুখীন হ’ব বুলি জনাই পুনৰ বিবেচনা কৰিবলৈ অনুৰোধ জনাইছিল।\nকিন্তু এইবোৰ উদাহৰণৰ পৰিৱৰ্তে সৰ্বাধিক প্ৰভাৱিত হ’ব পৰা অসমৰ মুখ্য মন্ত্ৰী দলৰ স্বাৰ্থক অগ্ৰাধিকাৰ দি মৌনতাৰে বিধেয়কখনক সমৰ্থন দি আছে। তেওঁ ‘খিলঞ্জীয়াৰ ক্ষতি হ’ব পৰা কাম মই নকৰো’, ‘অসমৰ মানুহ শংকিত হ’ব নালাগে’ ইত্যাদি কথাৰে সেই পুৰণি ৰেকৰ্ডখনকে এই কেইদিনো বজাই আছে।\nআনপিনে যিসময়ত সমগ্ৰ অসমৰ ৰাইজ, দল-সংগঠনে বিধেয়কখনৰ বিৰোধিতা কৰি আন্দোলনৰ পথ লৈছে, সেই সময়তে এজন বিত্ত মন্ত্ৰী হিমন্তই “বিধেয়কখন গৃহীত কৰা বাবে অসমীয়া মানুহৰ হৈ মোদীক ধন্যবাদ দিছোঁ” বুলি কৈ অসমৰ মানুহৰ শংকা, অধিকাৰৰ চিন্তা-চেষ্টাক চৰম উপলুঙা কৰিছে। অসমীয়া মানুহে যিটো কাৰণক জাতিৰ সংকট বুলি ধৰি আন্দোলন কৰিব লগীয়া হৈছে, সেই ‘কাৰণ’টো অনাৰ বাবেই মোদীক ধন্যবাদ দি হিমন্তই কি বুজাব খুজিছে?\nঅসমৰ সাংসদ, মুখ্য মন্ত্ৰী, মন্ত্ৰী, বিধায়কসকলৰ দলৰ স্বাৰ্থক জাতিৰ স্বাৰ্থতকৈ অগ্ৰাধিকাৰ দিয়া স্বভাৱ জাতিটোৰ বাবেই এক অভিশাপ বুলিব পাৰি।\nআজি ৰাজ্যসভাত বিধেয়কখন পাছ হ’লে অসমীয়াই কৰা আন্দোলনবোৰ অৰ্থহীন হৈ পৰিব আৰু কেৱল আদালতৰ মজিয়াৰ বাদে আন একো উপায় নাথাকিব ইয়াক বাধা দিয়াৰ।


ভূপেন হাজৰিকাই কিয় সকলো সম্পত্তি কল্পনা লাজমীক দিছিল ? - Dimpu Baruah\nHome Unlabelled ভূপেন হাজৰিকাই কিয় সকলো সম্পত্তি কল্পনা লাজমীক দিছিল ?\nভূপেন হাজৰিকাই কিয় সকলো সম্পত্তি কল্পনা লাজমীক দিছিল ?\nDATA ONE September 24, 2018\nভূপেন হাজৰিকাই কিয় সকলো সম্পত্তি কল্পনা লাজমীক দিছিল ? :\nভূপেন হাজৰিকা আৰু কল্পনা লাজমীৰ মাজত থকা সম্পৰ্ক হয়তো প্ৰায় সকলোৱে জানে ! কিন্তু আপুনি জানেনে যে ভূপেন হাজৰিকাই মৃত্য়ুৰ পূৰ্বে সকলো সম্পত্তি নিজ পত্নীৰ পৰিৱৰ্তে কল্পনা লাজমীৰ নামত লিখি থৈ গৈছিল ? জীৱিত কালতেই কল্পনা লামজীক স্বীকৃতি দিছিল ভূপেন হাজৰিকাই। এখন ইচ্ছাপত্ৰত এই কথা লিখিছিল সুধাকণ্ঠই।\nগুৱাাটীৰ এখন আদালতত এই ইচ্ছাপত্ৰ প্ৰস্তুত কৰিছিল ভূপেন হাজৰিকাই। ইচ্ছাপত্ৰত তেওঁ লিখিছে- সংগীত জগতত মোৰ এই উত্থানৰ বাবে সম্পূৰ্ণ কৃতিত্ব কল্পনা লাজমীৰ। স্থাৱৰ-অস্থাৱৰ সম্পত্তিৰ ভাগ কোনে পাব সেই বিষয়েও লিখিছিল এই ইচ্ছাপত্ৰত। লাজমী সন্দৰ্ভত লিখিছিল- ১৯৭৭চনৰ পৰাই মোৰ ব্যৱসায়িক অংশীদাৰ হৈছে কল্পনা লাজমী। মোৰ এই উত্থানৰ আঁৰত কল্পনাৰ যথেষ্ট ভূমিকা আছে। কল্পনাক লগ পোৱাৰ আগতে দাল-দৰিত্ৰ আছিলো। সেই সময়ত মোৰ লগত কেৱল ৩৫টা আছিল। ১৯৭৭চনৰ পৰাই তেওঁ মোক চোৱাচিতা কৰিছিল। আৰ্থিক অৱস্থা বেয়া হোৱা সময়তো কল্পনা মোৰ লগত আছিল। মানসিকভাৱে ভাগি পৰাৰ সময়তো মোৰ সংগী আছিল কল্পনা।\nইয়াৰোপৰিও ইচ্ছাপত্ৰত তেওঁ লিখিছিল মোৰ কাষৰ পৰা দীৰ্ঘদিন আতৰি থকা কানাডাত থকা মোৰ পত্নী প্ৰিয়ম্বদা পেটেল, নিউয়ৰ্কত থকা মোৰ পুত্ৰ তেজ হাজৰিকা, মোৰ পৰিয়ালৰ সদস্য, বন্ধু-বান্ধৱ, ভূপেন হাজৰিকা সাংস্কৃতিক ন্যাসেও কল্পনা লাজমীক মই দিয়া সম্পত্তি কেতিয়াও দাবী কৰিব নোৱাৰিব। এই ইচ্ছাপত্ৰৰ জৰিয়তে তেওঁৰ মৃত্যুৰ পাছত কল্পনা লাজমীয়ে কি কি লাভ কৰিব সেই কথা উল্লেখ কৰি গৈছিল।সেই অনুসৰি কল্পনা লাজমীক ভূপেন হাজৰিকাই দি গৈছিল- ভূপেন হাজৰিকাৰ নামত থকা চলচ্চিত্ৰ আৰু শব্দ সংক্ৰান্তীয় সকলো নথিপত্ৰ। কলকাতাৰ তালিগঞ্জত থকা ৭৭৮ গ’ল্ফ ক্লাৱ ৰোডৰ ফ্লেটটো হাজৰিকাই লিখি দিছিল কল্পনা লাজমীৰ নামত। মুম্বাইৰ আন্ধেৰীৰ এফ/এ/২০৫ নম্বৰৰ ফ্লেটটোও লিখা আছিল কল্পনা লাজমীৰ নামত।\nএইদৰে নিজ পত্নীৰ পৰিৱৰ্তে কল্পনা লাজমীৰ নামত ভূপেন হাজৰিকাই সকলো সম্পত্তি লিখি দি গৈছিল ।\nWritten by DATA ONE at September 24, 2018